
Da sunan Allah mai rahama mai jin ƙai.

Allah ya nufeni na dawo. Ina ba ɗaukacin masoyana haƙuri a bisa rashin samun posting akan kari. Yanayin lafiyar idanunne sai a hankali. Har yanzu ina kan maganine. Ba lallai ku dinga samun post kullum ba. Ƴan V I P ina mai baku haƙuri, tare da sanar daku sau ɗaya zan dinga post, shima ba kullum ba. Amman duk wacce ta biya kuɗin V I P, ta biya kuɗin littafina na gaba in sha Allah. Ku yi haƙuri dan Allah. Na kuma gode da soyayarku.

Ƴan bati ina gaisheku, saƙonninku na iso mun.

Shanono tace kui mata uziri, bata ji daɗin yanda ku ka ji haushinta akan lamarin JEGA ba. Masoyi ba maƙiyi bane.

Iyayenmu Fulanine gabansu da bayansu. Suna da tarin shanu da gonakai. Da rani sukan fita kiwo, da damina suyi noma. Mahaifina makawone, da makanta aka haifeshi, ya kasance shine Babba a cikin gidansu. Yana da ƙanne maza masu yawa, sai ƙaramar ƙanwarsu Ige, itace kaɗai mace a cikinsu shi yasa taci sunan Ige. Mahaifiyata gurguwace ita kuma. Amman ita ba'a haifeta da gurguntaka ba. Sakamakon allurar da akai mata a ƙafa a lokacin tana yarinya ƴar kimanin wata takwas. Waɗanda su kai mata allurar basu ƙware ba, domin a lokacin muna da ƙarancin likitoci, kuma a lokacin bamu da Asibiti a ƙauyen shanono, har sai mun dangana zuwa birni. Da haka Ƙafar Inno ta zuƙe ta koma ƙarama. Wannan dalilin ne yasa ta zama gurguwar dole. Ta taso a cikin dangi, Ƴar dangice sosai, gata Allah yayi mata baiwar kyau. Sai dai kash nakasarta yasa ta kasa samun mashinshini a cikin  ƙaiyan Shanono.  Kwatsam ranar Inno ta tafi dandali dan ta kalli raye_rayen ƴan mata masu ƙafafu. Sai Allah cikin ikonshi ya haɗata da Baffanmu. Ba tare da ɓata lokaci ba su kai na'am da junansu. Iyayensu suka amshi abun hannu bibbiyu, tare da sanya Albarka. Aka ɗaura musu Aure, irin Auren da ake yi ma yara masu gata. Amman tarewarsu ke da wuya wani abokin Baffa mai suna Nalado ya dawo daga birni, shine ya zame ma su Baffa matattakalar da suka taka suka faɗa rayuwar barace_barace?"

Kukane ya tunkuɗo kanshi da kanshi waje, sai hawaye na ji suna bin kumatukana. Ƙur Jega yayi mun da idanu, idanunshi sun kaɗa sun yi jawur.

"Ki yi haquri dan Allah. Kici gaba da bani labarinki. Haƙiƙa akwai ɗubbin darasin da zan ɗauka, bama ni kaɗai ba harda su ( ummu naheeba, M Farida, Khadija mai doki, Anty Yabi ) Da sauransu da basa son tarayyata dake, ina da magauta sosai" Farin hankaci ya zaro daga aljihunshi ya miƙo mun. Hannunshi ya gogi nawa, bance mishi komai ba dan a lokacin duk wani maruru dake zuchiyata ruwa yake fitarwa dan an famo shi. Numfashi na sauke naci gaba da ba Jega labarina.

Baba Nalado shi ya kama hannun Baffa da Inno ya tafi dasu birni. Suka yada zango a garin Taraba, a lokacin Inno tana da ƙaramin cikin Yaya Use. Duk da laulayin dake damunta bai sa Baffa ya barta a gida ba. Tare suke sammakon fita zuwa bakin kasuwar suna zama akan buhu, tare da mata da maza, musakai da masu lafiya, a rumfar kasuwa suke kwana, da banɗakin kasuwa suke amfaninsu, ba dan basu da kuɗin kama haya ba, sabida tsabar jama'a su tausaya musu ne kawai.  Haka su kaita wannan rayuwa marar fa'ida, a bakin kasuwa Inno ta haifi Yaya Use, abokan bararsu ne suka taimaketa su kai mata abinda duk ya dace. Dan ita bata san komai ba, tana da ƙarancin shekaru sosai. Ga jego ga bara babu abinda suka fasa. Zuwa wannan lokacin Inno ta saba da yawon bara, dan ita bata zama waje ɗaya, takanbi, kutare, da guragu suna tafe a jejjere wannan ya riƙe kafaɗar wannan, suna rera waƙar maula ta sidi maula ta balarabe. Inno ita ta kasance zabiya a wannan fannin, kasancewar tana da zaƙin murya kamar ana busa sarewa." Murmushi JeGa yayi yace dani.

"Ita ki kai gado kenan wajen zaƙin murya. Dan in kina magana wani maganaɗisu ke ɗebita. Har banaso in ji kinyi shiru" ( ummu naheeba Jega na magana)

Hmmm" Shine amsar dana bashi, naci gaba da bashi labarin rayuwata.

Gaga_gaga sautin garawar rayuwa. Haka su Inno suka ci gaba da irin wannan rayuwa. Kwatsam Nalado ya kuma kwashesu suka tsallaka kwatano. Anan Allah yai ma Nalado rasuwa, ko sallah ba'ayi mishi ba. A tanda aka jefar da hawarshi, a wulaƙance. Su kuma suka ci gaba da tunɓelen bara, ruwa da iska, zafin rana, da sanyi baya hana almajirai fitowa bara, haka zalika ciwo har na mutuwa baya hanasu fitowa, sai dai su mace a wajen bara. A kwatano aka haifi Yaya Karime, a lokacin Yaya Use ta tasa, itama tana yawon bin rigunan masu wucewa tana maula.  Baffa kuma shi ya zama shugaban tawagar almajirai na kwatano a wannan lokacin yana da ƙarfin mulkin faɗe aji dole. Rayuwa a haka tai ta garawa dasu, basu ko waiwayi gida ba, babu ma wanda yasan inda suke. Zaman kwatano ya soma gagarar su Baffa ne a sakamakon kame mabarata da akeyi a cikosu mota guda a dawo dasu Arewa. Suma su Baffan hakanne ya faru dasu, aka kamesu aka kaisu gidan killace almajirai. Sai da aka tarasu jingim aka watso su legas ikko, cunkus ɗakin tsumma. Anan suka miƙe ƙafarsu a gadar CMS kasuwar atampa dake legas. Haka duk ruwa suke kwana a ƙasan gada, da daddare ƴan cirani da suka fito daga Arewa neman kuɗi, su suke lallaɓowa suke kwanciya da ƴan jagora, da ma almajiran marasa aure, da waɗanda suka fito yawon bara ba tare da mazajensu ba. Kuɗin ƙalilin suke biya su biya buƙatarsu, manyan tajirai suma cikin dare suna sulalowa su nemi almajirai su yi mu'amula dasu, amman nasu na neman duniya ne, da yawan matan da suke miƙa wuya ga tajiran basa yin rai, wasu su mutu mutuwar faraɗ ɗaya, wasu kuma su mutu bayan sun sha ɗan karen jinya. Wasu suyi ciki, wasu garin haihuwa su mutu, rayuwa dai ta tur da gani. Bana fatan maƙiyina ma ya tsinci kanshi a irin halin da muka tsinci kanmu a baya." A bayan gidan cikin kasuwa suke wanka, duk da wankan ma sai afi kwana goma ba'ayi ba, abinci in suka ci, sai su shafe miya ko maiƙon a kansu da jikinsu, basu san wanke baki ba, salla wannan  basu iyaba, babu tsabta ko na misƙala zarratin. A wannan ƙasan gada Inno tayi naƙudar haihuwata, kutare da makafi su suka karɓi haihuwata, ana zuga wani irin ruwa mai iska, Inno tace feshin ruwannan a fuskata yaita sauka ni kuma ina canyara kuka"

Kukane yaci ƙarfina sosai. Tafukan hannuna na ɗaura a saman fuskata, na shiga rera kukan fitar hayyaci. 

"Kiyi haƙuri ko wanne bawa da yanda Allah yaso tsara mishi rayuwarshi. Ke jarumace jajirtacciya, ki daure, kukan ki na gasa mun ruhina. In dai labarinki da zaki bani zai ci gaba da saki a cikin irin wannan yanayin. To ni dai na yafe, ki taso mu tafi, ki koma gida dan Allah." Bance dashi komai ba, sai da na saisaita kaina kana na ɗaura daga inda na tsaya.

A wajen akai mun wanka, kutare da makafi suka naɗeni a tsumma.

"Inno wannan yarinya lyakkyawace sosai tafi su Use kyau. Gata da haske" Inno da yi ma Delu murmushi tace.

"Gaskiya ta fito da kyau. Wannan in sha Allah jari zata zame mun, da gani zata yi farin jini. Baffa gata ka ganta" Inno ta miƙa ma Naroro jaririyar yasa hannu ya amsheta ya ɗaurata akan cinyarshi, yana shafa fuskarta a hankali.

"Kai Inno wannan yarinya ba dai hanci da idanu ba. Na saka mata sunan Uwata Aisha, A dinga kiranta Tani kamar dai yadda akema Umma alkunya." Shikenan yarinya taci suna Aisha, ana kiranta da Tani. Renon Tani ba raino bane mai sauƙi, dan yarinyace mai shegen laulayin tsiya daga wannan ciwon sai ta shiga wannan ciwon. Babu zuwa asibiti sai dai a jiƙa saƙe_saƙi a ɗura mata, kullum aikin kenan kuma fa babu wani sauyi sam. A cikin wannan laulayi aka yaye Tani. Amman in ka ganta baka ce ta kai shekarun yaye ba,  bata da kumari, da kazar_kazar irin na sauran yaran. Har Tani ta shekara biyar bata da wani ƙiba, ƙafafuwanta sirara, sai uban ciki him. A cikin wannan yanayin ne Naroro ya gano wani maƙocinsu na shanono a cikin kasuwa. Nan kuwa yake shaida mishi rasuwar iyayensu, a lokacin shekararsu goma cib da baro gida. Babu shiri suka haɗe komatsensu suka nufi gida Shanono da yara mata uku. Sun samu tarba mai kyau a wajen ƴan uwa da abokan arziki. Ganin su Naroro ya fama ma su Yusuf mikin mutuwar iyayensu. Amman sun yi farin cikin yanda wan nasu ya samu albarkar aure, har yayi ma gyatumarsu takwara. Bayan an gama jajen mutuwa, sai aka shiga hidimar rabon gado kuma, tunda dama rashin dawowar Naroro ne ya dakatar da rabon gadon. Sun samu gonakai da shanu babu laifi. Ƴan uwan Naroro suka je masaukinsu  Naroro da safe domin su gana da wan nasu.

"Naroro amman dai yanzu kun dawo gida kenan ko babu komawa birni bara ko? Ga Tani munga bata da cikakken lafiya, gata can ma Ige ta goyata zasu je gidan me magani." Cewar Balarabe me bin Naroro kenan. Naroro yayi carab yace.

"A'a zamu koma, tunda iyayen namu basu ƙareba akwai Baba Safiya a cikin gidan. Yanda na saba da jar miya a birni banjin zan iya ci gaba da zama a Shanono ba Balarabe. Batun Tani da kake yi, zan barta a hannun Ige taci gaba da kulawa da'ita. In ta tasa zan zo da kaina in ɗauke ta. Gona kuci gaba da noma a ciki amman ni banci ta zama ba."

"Amman Naroro da ka dubemu ka zauna kaine kaɗai makwafin uba a wajenmu, kuma ya kamata ace kai zaka kula da iyalan cikin gidannan ai" 

"Balarabe kabar maganar nan. Gobe_gobe Inno na dawowa daga zirayar dangi zan kama hannunta da Use, da Karime mu kama hanya, a Habuja zamu ya da zango, me son ganinmu zai iya zuwa Habuja kafin mu sake sheƙa" Su Balarabe su ka kaɗa suka raya akan Naroro ya daure ya zauna a gida, amman Wallahi yaƙi fur. Washe gari suka kama hanya, suka barma Ige renon Tani. Suna tafiya jikin Tani ya rincabe, sai da Tani ta yi shekara guda tana faman jinya, kamar yarinyar ba zata yi rai ba. Allah cikin ikonshi kuma sai ta gyajije sarai da'ita. Ganin Tani ta warke sumul har tayi kumari ne yasa Ige ta tsumbulata a makarantar boko aji 1. Nan Tani ta shiga murna, tana son karatu da son zuwa makatantar boko. Amman fa makatantar allo basa son zuwa, in aka turasu sai su tafi yawon bin gonaki suna tsinkar kayan itatuwa suna ci, ita da yara sa'aninta. Ige tana son taga yara na karatu, kasancewar ta yi aikatau a birni a gidajen masu dashi. Daga ƙarshe Balarabe yace a dena turasu makarantar Allon tunda basaso. Shikenan Ige ta dena turasu. Haka Tani taci gaba da rayuwa a gaban Ige, tana zuwa makatantarta. Allah cikin ikonshi ranar da Tani suka yi jarabawar ƙarshe na barin firamare, ranar da yamma sakaliya sai ga su Naroro rabe_raɓe bashi da lafiya an maidosu gida, yana cikin jinya mai tsananin gaske. Wannan jinya sai da ya shafe wata shidda a kwance ƴan uwanshi suna faman wahalta mishi. Ita kuma shanono a wannan lokacin sai damun Ige take da batun cigaban karatunta, dan ganin abokan karatunta sun ci gaba da karatun sakandare anan babbar makarantar sakandare dake Shanono. Ai nam Naroro ya hau ya diro cewar da Tani zai koma Habuja yawon bara tunda dai ta tasa, kuma ta warware. Ige na kuka Tani na kuka haka suka rabu. Tani ta ɗauki rai ta ɗamfara akan karatun boko. Har mafarkin ganinta take yi a makarantar sakandare tana karatu. To a zuwan Tani Habuja ne ta ci karo da ƙazantacciyar rayuwa marar daɗin faɗe. Da daddare kasan me ƴan cirani suke ma yara ƙananu irin su Tani waɗanda ba zasu iya ɗaukar nauyin sauke musu sha'awarsu ba?" Idanu na zuba ma JEGA. Shima ni ɗin yake kallo, gashi garin duhu ya soma sauka. Agogon dake ɗaure a tsintsiyar hannuna na kalla ƙarfe baƙwai saura mintin ashirin. Nayi mamakin yanda lokaci ya ja sosai, nayi tunanin zan iya game bashi labarina a yau ɗinnan.

"Me kuke yi musu na ƙagu inji, duk da dai nayi imani ba abu bane mai daɗin ji ba. Amman kuma sanin zai yi amfani. Karfa kice mun anan labarin zai dakata? In ko anan zai tsaya kama hanyar Jega gobe bai kamani ba kenan. Ya zame mun dole in zauna a garin Kano domin sauraren cikakken tarihin Barista da kanta." Kallonshi nayi yanda yake magana kamar wani babban mutum. Numfashina na sauke tare da jefo mishi tambaya.

Me ka tattauna da Alh Nura, nasan dai zancenane sabida rashin kunya da taurin kai irin na yaran zamani shine ka tunkareshi da zancan dan kawai ka zubar mun da darajata ko?"

Murmushi yayi mai ƙayatarwa. Baice komai ba sai naga ya miƙe tsaye.

"Gobe kuma a ina zamu haɗu da ƙarfe nawa haɗuwar zata kasance?"

Bana ce ga inda zamu haɗu ba dai. Amman zamu yi waya in sha Allah." Ina faɗin haka na miƙe tsaye na sanya takalmana na wuce. Ina cikin mota ina share hawayena, ganin komai nake yi kamar lokacin ya faru, cike da tunaninnika masu dama na isa layinmu. Motar Habiba Bala na gani a ƙofar gidanmu, kafin in yi parking naga ta fito daga cikin gidana. Kallon kallo mu ka yi ni da'ita. Kallona take yi mai cike da harara da jin haushi. Jikina yayi sanyi sosai. Sai da hantar cikina ya kaɗa da naji Habiba Bala tace.

"JEGA me kake yi a layinnan kuma?" Idanu na zare, nayi saurin fitowa motar Jega na gani a bayan tawa motar. Kenan biyoni yayi tiryan_tiryan yazo yaga gidana ko? Lallai al'amarin yaronnan lamarine mai ban mamaki. Ko shakka babu tare dashi ya ƙaraso inda muke yace.

"Umma na biyota a baya ne inason ganin gidanta" Kallon tuhuma Habiba Bala ta bini dashi. Yawu na haɗiye muƙut sai zufa nake yi kamar wacce tayi ƙarya. Su Sani ne suka iso inda muke da alama daga masallaci suke. Hannu dukkansu suka miƙa ma JEGA su ka gaggaisa. Sani yace.

"Ummanmu sannu da dawowa, kin dawo lafiya?" Murmushin ƙarfin hali nayi nace.

Lafiya lau ina su Amina da Auta?" Dauda yace.

"Yanzu suka dawo da Baffa, sun ɗan rakashi ya miƙe ƙafa. Umma baki tafi ba?" Ya tambayi Habiba Bala.

"So kake in tafi ni kaɗai kai ɗin sai yaushe zaka go?" Ni dai ina tsaye muna kallon juna da JEGA.

Mu je daga ciki ko ma tattauna" Na katse musu hirarsu. Gaba nayi Habiba Bala ta biyo bayana. Su Sani suka biyo mu. Bansan da JEGA aka shigo ba sai da naji Sani na cewa.

"Malam bismillah ga waje. Sulaiman kawo ruwa da abinci" Turus nayi a bakin ƙofar shiga ɗakina, ni ban juya ba, ni ban tafi ba. Sai da Habiba Bala tace.

"Shigo mana, wal lafiya kike kuwa Shanono, kinsan awannin dana shafe ina jiranki kuwa?" Shiga nayi jiki a mace na nemi gefen katifa na zauna.

"Kin ban mamaki Shanono, kin mun abinda sam ban tsammaceshi daga gareki ba. Ashe har kina da wata matsala da zata taso miki ki dinga kunyar sanar dani ni Habiba Bala ta su ( ummu naheeba, Badiat takwara, khadijan makawa)?. Na kira wayarki kinƙi ɗauka, daga ƙarshe wayarki ma a kashe haba_haba Shanono. Meke damunki dan Allah, sannan me yasa Jega zuwa ganin gidanki, a ina kuka haɗu?" Duk waɗannan tambayoyin a jejjere taimun su, tana mai kakkafeni da idanu. Cikin rashin kuzari nace.

Da farko kiyi haƙuri a bisa tawowa daga gidanki ba tare da kin fito ba. Sannan ki kuma yin haƙuri a bisa kiranki dana kasa ɗagawa Habiba Bala. Bansan me zance miki bane, ina tsoron kuma abinda zai fito daga bakin ki, ƙila ba zai mun daɗi ba. JEGA kuma da kike tambayar ina muka haɗu, shine matsalar baki ɗaya Habiba Bala. Alh Nura bai miki bayani bane?"

"Bai ce mun komai ba. Amman yace in ya dawo akwai maganar da zamu tattauna akan ɗan shi Jega, shikenan iyakar abinda yace mun, jiyan yayi wata ƴar tafiya ne, amman yau zai dawo yana hanya ma. Ki sanar dani abinda ke faruwa, tun jiya nake cikin damuwa, ina tubka ina warwara. A iya hangena hangowa nayi kamar Jega ne yake sonki ko? Ganinku tare sai ya tabbatar mun da hasashena daidai ne, amman waƙa a bakin me ita yafi daɗi." Labarta mata komai nayi tun daga haɗuwata da JEGA har zuwa yau.

Ban ɓoye miki da wata manufa ba, ada na ɗauka shirmene na yara wallahi, da naga abun nashi da gaskene shine nazo da zummar sanar miki halin da ake ciki, nazo na tarar Jega har ya keɓe da mahaifinshi ya tare shi da maganata. Habiba Bala amman ni ina ganin in ya gama jin tarihin rayuwata zai haƙura da kanshi ya janye, zai gane ni ba tsararshi bace. Babu aure sam a gabana. Ga Oga Rashid yau zai zo, shima soyayyata yake nema. Yau ma shi ya kaini asibiti, jinina ya haura duk ta dalilin wannan maganar." Ajjiyar zuchiya Habiba Bala ta sauke tace.

"Danƙari sunan kare a lahira. Jibi wani ƙaton al'amari mai rikitarwa. Babbar damuwar shine in Alh ya karɓi zancannan, ita Hajiya Kilishi da wanne idanu zata kalleni Shanono? Kuma ai yayi gaggawar fasa zancan tunda bai samu yardarki ba. Yanzu ne na gane dalilin da yasa Alh ya fita cikin fishi da ƙyar ya amsa a dawo lafiya da nayi mishi fa. Tashin hankali amman wannan yaro akwaishi da tsaurin idanu, to ina zai kai ki Shanono da Waɗannan samari da ƴan matan yaran naki? Ki kiyaye kar ki kuskura yaran su san halin da kike ciki da JEGA, dan abun kunya zai zama a garesu, kinga wannan Sanin naki? A tsaye yake kamar nonon maza. Shi kuma kiyi ƙoƙarin fahimtar dashi tazararku ta kai nisan sama da ƙasa. Tabbas da gaske yake sonki tunda ya iya tunkarar ubanshi da zancan, dan na fahimci Alh bos ne a cikin gidanshi. " Ni dai tsuru nayi ina kallonta.

Habiba Bala, tun farko abinda na guda kenan. Wannan abun ka iya zame miki matsala a wajen mijinki, da abokiyar zamanki. Ƙila su yi mana wata fassara daban. Suyi tunanin muna son raɓarsu da yawane ko dan dukiyarsu."

"A'a shanono. Mu ajjiye wannan maganar. Yanzu dai ni zan tafi gida. Duk abinda muka tattauna da Alh, zan kiraki gobe, sannan in kina sakar mishi fuska ma ki dena ato, zaki ja mun abun faɗe a duniya." Miƙewa tayi harta fita ta dawo.

"Saurayinki fa yana zaune yana jiranki. Ni wallahi ban taɓa ganin mara kunya irinshi ba" Dariya ta fashe dashi, na rarumi jakata na jefa mata. Ta yi maza ta kauce da sauri. Ban ɗaki na faɗa da sauri anata kiraye_kirayen sallar isha, gashi ko magriba banyi ba. A gurguje na fito na gabatar da sallar magriba, sannan nayi isha. Banji motsin kowa a falon ba, nasan sun tafi masallaci. Ina kan sallaya wayata ta shiga ruri, Oga Rashid ke kirana. A sanyaye na ɗaga wayar.

"Ranki shi daɗe ki mun afuwa ban kira naji ya jikin naki ba. Wata shari'ace take buga mun kaina. Yaya jikin naki dai?" Idanu na lumshe.

Jiki Alhamdulillah Nagode"

"Akwai abinda kike sha'awa in tawo miki dashi ko fruit, ko nama, chocolate? Ɗan Murmushi nayi nace.

Bana buƙatar komai. Murmushin ya mayar mun.

"To shikenan ki yi shirin tarban baƙo" Gabana yace ras, babu yanda zanyi haka na amsa mishi. Ina ajjiye wayar na faɗa wanka. Ina fitowa naga abincina a kan gado, da tea mai zafi. Murmushi nayi nasan wannan aikin Sani ne. Ina jiyo muryarsu harda su Amina ana cin musu. Riga da skirt na wata jar atampa na saka, na ɗan murza farar hoda, na zizara kwalli a idanuna. Sai tashin ƙamshin humrata ta musamman nake yi. Farin mayafi da farin takalmi na fito dashi na ajjiye a gefen katifa. Na zauna na soma shan magungunana, na ɗan ci abincin loma bai fi uku ba, na shanye tea ɗin. Wayata ce tayi ruri, kafin in ɗaga Sani yayi mun sallama a baƙin ƙofa.

"Umma baƙonki yace ayi miki magana zai tafi" ƙwarewa nayi, nan na shiga tari. Da gudu Sani ya kawo mun ruwa. Sai da na shanye kofi guda, cikin dashewar murya irin ta waɗanda suka ƙware nace.

Dama bai bi Habiba Bala sun tafi ba?"

"Yana nan, suna hira da Yaya ne." Shiru nayi na ɗan mintuna ƙaran wayata ne ya katsemun tunanina.

Jeka gani nan, ina da baƙo a waje ka shigo mun dashi kaji ko?" Fara'a ya faɗaɗa ya fita yana murmushi. Yana fita na ɗaga wayar.

"Ranki shi daɗe ina ƙofar gidan"

To yaro zai zo ya shigo da kai" Ina faɗar haka na miƙe na fito falon, ƙaran takalmina ne yasa duk suka yi tsit. Sai ji kake ƙwas_ƙwas_ƙwas. Ido JEGA ya zuba mun kamar zai haɗiyeni.

"Umma kinyi ɗan karen kyau" Inji Amina, Balaraba tace.

"Umma unguwa zaki?"

A'a Balaraba nayi baƙo ne" Da mugun sauri JeGa ya ɗago muka haɗa idanu harara na sakar mishi, ya razana sosai da abinda nace. Sallamar Sani da Oga Rashid mu ka jiyo.

Oya Amina ku je ku kwanta, ɗauki auta ki kaishi ɗakinsu, Hauwa kuma Balaraba ta ɗauketa." Sani ne ya shigo yace.

"Umma gashi nan a tsakar gida.

Kace ya shigo" Fita Sani yayi yai ma Oga Rashid iso. Su kuma yaran duk suka fice. Wani kallo Jega ya bini dashi kawai yana tsaye ya kasa tafiya. Da sallama Oga Rashid ya shigo. Su kai kallon_kallo da JEGA........✍🏻NA FAƊO DAGA BENE....

Ni kuma ina tsaye ina kallon sarautar Ubangiji. Hannu Oga Rashid ya miƙa ma JEGA.

"Assalamu alaikum Saurayi" Dariyace taso ta ƙwace mun, yanda Jega ya sake murtuke fuskarshi. Bashi da yadda zaiyi dole ya miƙo ma oga Rashid hannu su kai musabaha. Fita yayi bako waige.

Bismillah Oga ga kujera ka zauna" Zama yayi yana ƙarema falon kallo kafin ya dubeni.

"Kinyi kyau sosai, wannan kwalliyar duk tawa ce?" Murmushi kawai na ɗan yi mishi.

"Yaya jikin naki, ina fatan kin sha maganinki ko, sannan babu wani abunda yake damunki dai ko?" Kafin in bashi amsa, sai muka jiyo sallamar Sani. Yana riƙe da faranti mai ɗauke da kofi da ruwan gora, wanda ina kyautata zaton siyowa a waje suka yi, ajjiyewa yayi ya fita, sai gashi da wani tiran mai ɗauke da kula, plate, lokaci, saving spoon.

"Bismillah ga ruwa kasha" Cewar Sani yana ta faɗaɗa fara'arahi.

"Nagode sosai Sani ko?" Ya tambayi Sani da fara'a a fuskarshi shima.

"E sunana Sani" Godiya sosai Oga Rashid yai ma Sani, nan kuma ya bamu waje. Sai da ya sha ruwa kafin yace.

"Bani labarin abinda ya tayar miki da hawan jininki, kar ki ɓoye mun komai. In hakan na da nasaba da abinda nazo miki dashi Barista ki sanar dani. Bani da ra'ayin tursasa mace ta soni dole, kuma bana so kiyi amfani da cewar ni oganki ne a wajen aiki ki kasa furta mun zahirin zuchiyarki Ki sani sonki nake yi da gaske, bana fatan rasaki. Amman ki sani kina da damar zaɓina ko ki bani haƙuri. Nasan dai ƙila sonki yai sanadiyyar kassara kuzarina, harma in rasa jarumtata" Wuta na ɗauke ɗib, har ga Allah ina jin nauyin Oga Rashid a rayuwata domin shima ya taimakeni, kuma nasan ya jima yana dakon soyayyata, yanzu yaya zaiji in na furta mishi ni zuchiyata sabuwar zuchiyace, bata buƙatar kowa a ciki face soyayyar iyayena, ƴaƴana, da yayyena? Babu wata burga da ɗa namiji zai yi mun ya burgeni. Asalima ni in suna kambabani jina nake yi a keken ɓera ma.

"Har izuwa yanzu kin kasa cewa komai? Duk da dai ni ba yaro bane masu iya magana na cewa labarin zuchiya a tambayi fuska. Barista babu tilastawa a soyayya, zan baki lokaci ki yi tunani, kiyi shawara da ƴan uwa, da aminanki. Amman ki sani Rashid ya daɗe yana dakon sonki, duk wanda zai ɓullo a bayana yake, harda Baban yara in yana da rai. Ni zan koma kinsan zancen masu iyali baya nisa. Ga ayaba na siyo miki ki daure ko ɗaya ne kici." Yana rufe baki ya tashi ya fita. Shiru nayi ni kaɗai a zaune inata kokawa da zuchiyata. Oga Rashid yanayinshi babu daɗi ya fita sam, Jega ma a irin yanayin ya fita, duk kuma akan Shanono ƙazama. Oh ya Allah gani gareka ya Allah, Allah kai ka halicceni, Allah kana ganin irin azabar da na sha a hannun rijalu, ya Allah zan kare kaina, zan tsare mutuncin addinina, ya Allah bazan iya wani auren ba Allah ka shaida ni da Aure sai a aljanna. Waɗanda nayi a baya da bautar auren da nayi, Allah kasa ya zame mun sila matattakalar shiga aljanna. Allah ka raya mun yarana dan sune duniyata. Jin dirin wayata a ɗaki ne yasa na miƙe jiki a mace murus na shiga ɗaki. Habiba Bala ke kirana.

Ƙawata yaya akayi, da labari kenan?" Daga cikin waya Habiba Bala tace.

"Shanono gaskiya yaronnan bai kyauta ba. Alh Nura ya ji haushi, kuma yace kunyar haɗuwa dake ma yake ji, bisa katoɓarar da JEGA yayi miki. Bai ga laifinki ba, kuma bai zargi komai ba a kan faruwar hakan. Ita soyayya babu ruwanta da girman shekaru ko ƙanƙanta. Babu haramci a cikin abinda Jega yazo dashi. Da aure yake nemanki ba da alfasha ba. Sai dai ana barin halas dan kunya, ko dan gudun zubewar girmanki dana yaranki" Ajjiyar zuchiya na sauke.

Habiba Bala, wallahi ni nayi tunanin kallon ƙasƙanci Alh Nura yake yi mun. Ashe kunyace ta lulluɓeshi, kamar yadda ta lulluɓeni a wajan. Amman yanzu a ina ku ka yi matsaya, ya taka mishi birki akan abinda ya aikata na kuskure ko?"

"Ya taka mishi sosai ma. Amma yanzu haka ma Jegan yana falona Alh Nura ya kirashi zamu ƙara yin zama akan hakan har da mahaifiyarshi. Zanyi iya bakin ƙoƙarina dan ganin na kare martabarki. Ki bari da safe sai mu yi waya. Ki faɗa ma Dauda gobe da safe ya same ni in kaishi shagon da aka kama mishi ya gani ko yayi mishi." Sallama mu ka yi na ajjiye wayar. Sharab na zauna akan katifa hannuna dafe da kaina dake jujjuyamun. Sai ambaton Allah kawai nake yi, bani da tsumi, bani da dabara.

Habiba Bala:.

" Hajiya Habiba, Hajiya Habiba" Alh Nura ya kwaɗa ma Habiba Bala kira har sau biyu. Cikin ƙanƙanin lokaci sai gata ta fito tana gyara zaman mayafinta. Alh Nura yana kan kujera 3shitter, Hajiya Kilishi na ɓarayin damanshi, JEGA yana ƙasa kanshi a sunkuye. Habiba Bala ta nemi waje ta zauna tana fuskantarsu.

"Dama na tara ku anan ne sabida mu tattauna game da sabon lamarin daya shigo mana wannan gidan. Yaronku Ahmad ne yake son ƙarin Aure, jiya ya same ni muka tattauna, duk da dai na kasa bashi ko wacce irin amsa, domin lamarin azimun ne. Duk da haka yau bayan nadawo ya sake tarata da maganar, shine nake ganin ya kamata ku iyayenshi ku san da zaman maganar, amman Habiba ƙila tasan da zancan." Hajiya Kilishi tace.

"Aure Jega ya jajiɓo, dududu aurenshi da Khadija shekara nawa ne? Yanzu kai Ahmad shekara huɗu da yin aure sai sake yin wani auren, akwai abinda ita Khadija ta gaza maka ne?" Ta kakkafeshi da idanuwa. Girgiza kanshi Jega yayi.

"Hajiya Khadija matata bata gaza mun da komai ba ta fannin mu'amular aure, da kulawa dani. Sai dai dole dama tara take bata cika goma ba, sauran ɗayan data rasa bana ma lissafinshi tunda ban taɓa kawo ƙararta ba. Kawai auren ne ya taso, kuma ina sonta." Alh Nura yace.

"Dama kinsan wacce yake ikrarin zai aura zaki yi mamaki, wata ƙila kiyi tunanin ko ya samu matsala ne a kwakwalwarshi. Matar da yake so, ko ince yake ikrarin aura in bata girmeki ba sai dai kuyi sa'anni. Aurenta biyar, tana da yara samari kamarshi, yaranta takwas. A bikin Habiba suka haɗu aminiyarta ce. Ni wallahi kunyar haɗa idanu ma nake yi da'ita." Ai kafin Alh Nura ya rufe baki Hajiya Kilishi tace.

"Au_au to yanzu na gane dalilin. Wato so suke su mallake dukiyar gidan ta dawo tafin hannunsu ko? Ƙawa ta auri me gidan, ɗayar ta auri babban yaron gidan ko? Habiba bari kiji ni ɗinnan da kike ji da gani da bazata Alh yake taka rawa. Ko aurenki da yayi da ace ban yarje mishi ba baki isa kin shigo gidan ba ma wallahi...."

"Ya isa Hajiya haka lafiyanki kuwa?" Alh Nura ya katseta. Murmushi Habiba Bala tayi tace.

"Hajiya Kilishi ni kin ban ma mamaki da tunaninki yaje wai ko dan a mallaki dukiyar Alh Nura na shigo gidannan. Yaro kuma shi kaɗai yake kiɗanshi yake rawanshi, Shanono ba sa'arshi bace ta haifeshi, ta fishi aji da komai. Sannan yana da kyau ki dinga fahimtar abu. Shi fa ke sonta, ba ita ke son shi ba. Bazai taɓa samun soyayya daga gareta ba, kima kwantar da hankalinki wannan shirme ne na yaro" Alh Nura ya dubi Jega yace.

"Ai kaga abinda nake gudu yana shirin faruwa ko? In ma banda abinka JEGA ina kai ina tunanin auren macen da ba sa'ar aurenka ba? Aure dai ko babu mai hanaka aure, me ɗaki shi yasan inda yake yi mishi yoyyo. Amman maganar Barista Shanono ka ajjiyeta" Habiba Bala tace.

"Kamata yayi Alh muje ita kanta mu bata haƙuri bisa abinda ya yi mata. Dan gaskiya bata ji daɗin hakan ba, kuma ta shaida mun muddin ya kuma furta mata kalmar soyayya, alƙaline zai shiga tsakaninsu. Akwai ma rana a kanta fa" Da sauri Jega ya ɗago ya kalli Habiba Bala, ita kuwa tayi tamau da fuskarta. Hajiya Kilishi kuwa sai ajjiyar zuchiya take saukewa, tana adda'ar neman tsari daga sharrin Habiba Bala. Dan ita a nata tunanin gidanta akeson a tarwatsa mata kawai.

"Ni dai ni na haifi Ahmad. In dai zanci gaba da amsa sunan uwa to bazai auri Bazawara mai Aure biyar ba. Ko da kuwa bayan rainane. Ina mai umartarka gobe sassafe ka ɗauki matarka ku bar garinnan." Alh Nura yace.

"Ahmad me zaka ce, kana da abun cewa?"

"E Dady ina da shi. Ku yi haƙuri ban furta wannan kalma dan in kawo waswasi ko sa'insa a tsakaninku ba. Asalima ita bata bani wata dama ba, ina dai ta ƙoƙarin shawo kanta ne ma. Hajiya kiyi haƙuri ni ne da bakina nace ina sonta. Kuma har yanzu bata ma amince dani ba. Dady kaine mahaifina kaimun izini in ci gaba da neman yardarta dan darajar Allah " A zabure Hajiya Kilishi tayo kan JEGA. Alh Nura yai saurin dakatar da'ita cikin kakkauran muryar dattijantaka.

"Ki saurara Hajiya. Ki bashi dama ya faɗi abinda yake son faɗi." Dole ta dawo ta zauna tana sababi.

"Uhm hum kai muke saurare."

"Dady manzon Allah yana saurayi ya auri Nana Khadija. Kuma su kai rayuwa, manzon Allah har bayan ran Nana Khadija yana mutunta ƙawayenta. Sabida so tsagwaronshi bai haɗata kishi da ko wacce mace ba, har sai bayan ranta. Wannan ba a kaina zai soma faruwa ba. Annabin da muke koyin dashi shi ma yayi, ashe kuwa in nima nayi sai dai ace nayi KYAKKYAWAN KOYI. Dady ko wacce Bazawara da irin ƙaddarar dake sanyata fita daga gidan mijinta. In ba'a auren Zawarawa to yaya zasu yi, ko mu in aka sako mana ƴarmu, ko ƙanwarmu kuma saurayi mai nagarta  ya fito neman aurenta, akace iyayenshi sunƙi ba dan bata da tarbiyya ba, ba dan ba mai addini bace, kawai dan ta kasance bazawarane, rayukanmu bazai yi daɗi ba. Ko kuma a'a mu da muke iyayenta ne zamu ce da saurayin. Wance bata dace dakai ba, ba zamu baka aurenta ba, kaje ka nemi budurwa dai dai kai? Nayi imani ba......"

"Ya'isa dan ubanka. Tashi ka fice mun da gani, shashashan yaro. Ana nuna maka gabas kana yin yaamma." Alh Nura ne ya dakatar dashi cikin tsawa. A hankali ya mike ya fice daga ɗakin. Hajiya Kilishi kuma yana fita ta fashe da kuka.

"Shikenan an juya ma yarona tunani. Allah kana gani"

"Dan Allah Hajiya ya fa isheki haka. Ki barni inji da ɗaya mana haba. Waye zai wani juya mishi kai? Abinda ma kike tunani ba haka bane.

Aurene dai ina? To bazai aureta ba, ko an sa mata rana ko ba'a saka mata ba. Ba dai shikenan ba? Kuma ya kamata ace laifinshi zaki gani shi da yake shirin saka ƙafa a takalmin manya. Alh Adam kamshi jiya ya kirani akan batun Barista ɗin, harma nayi mai alƙawarin bashi number ta amman in na tambayi izinin ƙawarta. Wannan abun fa a buɗe yake, Barista ba sa'arshi bace, kuma ba zata taɓa amincewa da wannan zancan ba." Habiba Bala tace.

"Shikenan ma Alh. Kaga in Alh Adam ɗin yazo ƙila rabonshi ce, ƙila kuma wanda akasa mata rana dashi ya sameta. Kuma zanje in sameta gobe in bata haƙuri" Hajiya Kilishi dai jinsu kawai take yi. Hankalinta ya matuƙar tashi, gani take zata rasa ɗanta kamar yanda aka raba mata miji ya zama biyu. Sun jima suna tattaunawa daga bisani ya sallami Hajiya Kilishi ta fita ba tare da tayi ma kowa sallama ba.

"Alh Adam ɗin da gaske yake yi auren Shanono zaiyi, kuma ka faɗa mishi aurenta 5, kuma tana da manyan yara?" Alh Nura sai da ya cire hular kanshi kafin yace.

"Duk nayi mishi bayani. Amman dai ya nuna mun yana ra'ayinta a hakan. Amman bansan ansa mata rana ba" Carab Habiba Bala tace.

"Ba'asa ranar ba tukunna dai. Amman za'a saka, ai zaka iya bashi number sai ya ji daga bakinta, kar yaga kamar baka son bashi ne" murmushi yayi mata yace.

"An bamu izini kenan. Dake za'a sa hannu a kasa yaronki a neman aure ko?" Dariya suka saka baki ɗayansu.

"Ni ai bazan iya sake kallon idan Barista ba dan kunya"

"Kai dai tura ma Abokin naka number ta, kafin ka kwanta." Sai da Alh ya tura number sannan hankalinta ya kwanta. Amman ko da Habiba Bala ta kwanta, sai maganganun Hajiya Kilishi, da bayanin da JEGA yayi akan auren bazawara sai ya dinga dawo mata su nai mata yawo.

JEGA:.

 Zuchiyarshi wani irin ɗaci take yi mishi, da zugi. Kowa ya kasa fahimtar inda ma ya dosa. Meye aibun bazawara mai Aure biyar, da yara takwas, ita ba mutum bace, ko bata cancanta ace yaro ya sota bane? Abubbuwa su ka haɗu suka saukarma da JEGA zazzaɓi mai zafi, ga batun ƙin amincewar iyayenshi, ga batun sa rana da yaji a bakin Habiba Bala na shanono, ga hoton Oga Rashid dake yi mishi yawo, da hoton kwalliyar da Shanono ta cancaɗa dan tarbar Oga Rashid. Idanunshi ya lumshe soyayya na zaizaye mishi ƙasan zuchiyarshi. A hautsine ya shiga pat ɗinsu. Khadija tana zaune a falo sanye da rigar bacci mai shara_shara sai ƙamshi take bugawa. Sallamar me gidanta ne ya dawo da hankalinta bakin ƙofar. Amman sai ta ganshi riƙe da cikinshi yana kakarin amai. Da ƙyar ta ja shi zuwa toilet. Ya dinga amai Kamar zai amayar da duk hangin cikinshi. Khadija sai faman sannu sannu take yi mishi. Cikin ɗan lokaci ya galaba sosai. Daurewa yayi ya rungumi Khadija yace.

 "Ki kwantar da hankalinki kinji ko? Sannan bana son su Hajiya su san bani da lafiya." Ɗago kanta tayi da kalleshi.

 "Amman meke damunka, jikinka da zafi sosai, kuma idanka ya kaɗa sosai. Ya kamata ka ga Dr kafin mu tafi goben ko?" Kumatunta ya shafa, yayi murmushi.

 "To ranki shi daɗe zanyi hakan. Yaran duk sunyi bacci ko?"

 "Sun yi bacci. Suna pat ɗin Hajiya" Kai kawai ya gyaɗa mata, suka tafi kan gadonsu. Khadija na kwance tayi matashin pillow da ƙirjinshi, shi kuma idanunshi a lumshe suke, yana hango irin kwalliyar da Shanono ta caɓa ma Oga Rashid. Idanu ya runtse yana jin zafin kishinta, cakuɗe da ƙaunarta sunai mishi zullo. Numfashi ya fesar yana cike da mamakin yanda akayi yayi sake soyayyarta ta yi zurfin gaske a zuchiyarshi. Da farko ya ɗauka burgeshi kawai take yi, yayi tunanin A'a ko kuma rubutunta yake girmamawa. Daga ƙarshe sai ya wayi gari tsundum a cikin so da ƙaunarta. Gashi bashi da damar zare sonta daga ƙirjinshi, baisan wanne hali zai shiga ba in yaga katin aurenta da wani ba shi ba. Kanshi ya dafe, ya rufe ido ko bacci zai sureshi amman ina, baccin yaƙi zuwa sam. Dole ya zame jikinshi daga na Khadija ya ɗauro alwala ya fara Sallah, tare da adda'ar in dai aurensu da Alkhairi, Allah ya kawo mishi ɗauki. In kuma babu Alkhairi Allah ya fitar mishi da sonta a zuchiyarshi."

 Hajiya Kilishi kuma tunda ta shiga ɓarayinta take waye_waye da yayyenta da ƙawayenta kan halin da ake ciki, tayi dasu zasu zo gida su sameta su tattauna dan basu ci ta zama ba. Suma a tunaninsu da fahimtarsu so ake a mallake ma Hajiya kilishi gidanta. Ko runtsawa Hajiya Kilishi ta kasa yi a wannan daren.

SHANONO:.

Idona ƙur kamar an soya gyaɗa, bana jin ɗigon bacci. Sai azababben ciwon kai, da faɗuwar gaba da nake ta fama dashi. Nayi mamakin kasa bacci da nayi. Nasan maganin hawan jini yana sa bacci, shekara fin goma ina sha. Amman abun mamaki yau ya kasa sani bacci. Sai hotunan Oga Rashid, da JEGA ke mun yawo a ƙwaƙwalwata, ƙasan zuchiyarta fal tsoro da taraddadin kar fasowar wannan maganar ta haifar da zargi a rayuwar auren Habiba Bala. Da waɗannan tunanuka masu girma na wayi gari. Na ɗan samu bacci jefin asuba, har kan nawa ya ɗan sassauta mun ciwon. Misalin ƙarfe takwas na fito a gurguje zan wuce wajen aiki. Yara suka bini da adda'a, Sani kuma mu kai sallama da juna, zai koma makaranta kafin tranpa ɗin ya yiwu. Dauda kuma na bashi saƙon uwarshi, na fita da hanzari. Su Amina yau suka soma zuwa makaranta mai ɗan sahu har yazo ya tafi dasu. Da JEGA nayi tozali yana jingine a jikin motata, jikinshi sanye da kayan motsa jiki.....✍🏻NA FAƊO DAGA BENE.....

KAILA:

Ƙarfe taran safiya a garin Kaduna tayi mishi Sammako yayi ya tawo, zuchiyarshi sam babu daɗi, da tunanin yanda zai ɓulloma Shanono ya shiga gida. Ya iske dangin Shamila sun zo ɗiban kaya. Sai habaice_habaice suke yi. Yayi dana sanin shigowa gidan a irin wannan yanayin. Amman ya zaiyi ya riga da  ya shigo har sun gashi. Yana shirin shiga cikin ƙofar da zata sadashi da ɓarayinshi ya jiyo muryar shamwila tana kirashi.

"Kaila ji mana kaji" Tsayawa yayi yana kallonta, sai jijjiga take yi.

"Ka sake ni sabida kaji ina waya ko? A tunaninka kai zaka haikewa yaran wasu ne naka su tsira? Ai in sha Allah sai an yi ma Amina, dasu Balaraba fiye da abinda kai ka aitama yaran wasu." Kaila bai san sanda ya rufe Shamwila da mugun duka ba. Jikinshi yana rawa, dama can kar ku mance Kaila fa madokine. Nan dambe ya kaure tsakanin Shamwila da Kaila, amman dake ƙarfinsu ba ɗaya ba take ya sauya mata kamanninta, jini ya ɓalle mata. Kafin kace me danginta suka yo kanshi, su Hajiyayye suka fito a guje. Kaila kuwa harda tuɓe riga zai daku da uwar Shamwila.

"Ƴan iska marasa tarbiyya, maza ku kwashe kayanku ku fitarmun a gida. Karuwai masu bin mazaje da asiri" Buɗar bakin Maman Shamwila tace.

"Wallahi dukannan da kaima ƴata baka isa ka sha ba. Zaka ga yanda ake makirci ganin idanunka. Ku tawo mu je mu kaita asibiti" Ba shiri wasu suka fita da'ita a sume, wasu kuma suka ci gaba da kwashe kayanta. Tsaye yayi a wajen cikin tashin hankali, shi kanshi tsabar ɓacin rai baisan sanda yai ma Shamwila dukan sa'a ba. Jikinshi yayi sanyi da irin yanayin da aka fita da'ita, da kuma furucin mahaifiyarta.

"Haba Kaila ya zaka bari dokin zuchiya ya ɗebeka kai ma mace irin wannan dukan shan gishirin? Ai ko me zata ce maka da baka saurareta ba"

"Ƴaƴana take bi da mugun alkaba'i fa. Sai in rabu da'ita kenan? Bani wuri dallah" Fu ya shige ciki al'amura sai caɓe mishi yake yi, duk abinda ya nufa sai ya lalace. Bayan gida ya shiga yayi wanka, yana fitowa Salima ta shigo da tiran abincinta. Idanu ya zuba mata yace.

"Ina tunanin kwanan Hajiyayye zai soma daga yau. Sabida haka ki koma da abincinki, zansa ta kawo mun wani abincin."

"Au yaushe ka zama adali, har ka soma rabon kwana a tsakaninmu, kana nufin ni da kucakar matarka zaka dinga raba mana kwana, wannan ƙazamar?" Kafin hadiye yawu Kaila ya miƙe tsaye da sauri. Tsoron dukan da yai ma Shamwila ya kamata, a guje ta suri tiranta ta fita a guje. Karo taci da Hajiyayye da nata tiran ta shigo. Taji sarai abinda Salima ta faɗa a kanta. Kamar yanda take faɗa akan Shanono, lallai sharri ɗan aikene. Tiran ta dire ma Kaila a kasa, ta nemi waje ta zauna.

"Ya kamata ka neme su kaji wanne asibitin aka kaita. Abinda kayi bai dace ba. Kuma kasan zasu iya ɗaukar duk matakin daya dace dai akan hakan. Dan naga rikici suke ji"

"Akan me zanje wajensu a asibiti? Ƴaƴana take jifa da mugun baki fa. Ki rabu dani dan Allah Hajiyayye in samu nutsuwa" Kai ta gyaɗa kawai. Ta zuba mishi tea mai madara, da biredi da wainar ƙwai. Tura biredin kawai yake yi ba dan yana jin daɗin shi ba. Hajiyayye ce ta katse shirun da cewa.

"Ya ka dawo kai kaɗai Bilkisan bata amince ta biyo ka ba ko?" Idanu ya lumshe ya shagaltu da tunanin Shanono da yaranshi. 

"Zata tawo daga baya, sai na nema mata aiki tukunna. Ya gida ya yaran, kin dawo da kayanki cikin gida?" Murmushi tayi guntu.

"Na dawo dashi tun jiya. Itama Bilkisa mun gyara mata nata mazaunin. Da fatan ka same su lafiya?" Idanu kawai Kaila ya lumshe bai ce komai ba. Da ya gama cin abincin Hajiyayye ta kwashe kwanukan ta fita. Shi kuma ya shiga sunturi a tsakar ɗakinshi. Ashe rayuwarshi lami ce in babu Shanono? Ada ya ɗauka shi yai ma Shanono alfarma. Sai da ta fita daga rayuwarshi ya gane ashe itace tayi mishi alfarmar. Duk duniya bai ga macen da zai samu wacce zata so shi zallan so irin yanda shanono tayi mishi ba. Bai san hawayen nadama na fita a idanunshi ba, sai da yaji muryar Hajiyayye a kanshi.

"Kaila ka dinga sassautama kan ka akan matsalar data kunno maka kai gida. Haƙiƙa an zalunci Umman Sulaiman a cikin gidannan, an wulaƙantata irin wulaƙancin da ba ko wacce mace bace zata iya jurewa ba. Kaila Tani bata da zaɓi dole ta kwashe yaranta daga gabanmu. Amman zan baka shawara kaci gaba da bibiyarta in Allah yayi akwai ragowaar shan ruwan aurenku, wallahi sai ka ga kun daidaita. In Allah bai rubuta hakan zai faru ba to ya zamu yi da ƙaddara?"

"Ƙaddara fa kika ce Hajiyayye? Babu ruwan ƙaddara son zuchiyatane kawai. Ki sani shanono itace farin cikina, hasken rayuwata. Rasa shanono a rayuwata tamkar rasa raine. Hajiyayye ina son Shanono fiye da ko wacce mace a duniyarnan, babu macen da ta isa haɗa matsayi da Shanono a zuchiyata." Yawu Hajiyayye ta haɗiye tana mamakin yanda Kaila yake zubar da ruwa a idanunshi, yake furzar da kalaman soyayya babba dashi, gemu duk furfura.

"To zan taya ka da adda'a Kaila. Baba Rammai tana hanyar zuwa ita da Maraƙisiyya. Wai auren nata ya mutu" Kallon Hajiyayye yayi yace.

"Auren Rammai ɗinne ya mutu, ko na maraƙisiyyan?"

"Auren Baba Rammai dai. Ita Maraƙisiyya ka mance auren ya jima da mutuwa ne?" Shiru kawai yayi, ya haɗiye yawu mai zabi. Suna tsaye suka jiyo sallamar Baba Rammai a ƙasa. Tare suka sakko ƙasa suka samesu.

"Masha Allah, gida kullum cikin kara yalwar arziki yake. Hajiyayye ina yaran?" Cewar Baba Rammai dake zaune.

"Suna makaranta. Bari in kira Salima sai a kawo muku ruwa" Tana faɗin haka ta fice.

"Yaya ina kwana?" Cewar Maraƙisiyya. Kaila ya dubeta duk ta rame ta fita hayyacinta.

"Lafiya lau Maraƙisiyya yaya gidan, wannan ramar duk ta mutuwar auren naki ne? Rammai sannu da zuwa." Baki Baba Rammai ta taɓe, ita kuma Maraƙisiyya ta ɗan yi murmushi kawai.

"Kaila ai dole ta rame, Zawarci fa babu daɗi. Nima kaga da girmana da komai mahaifinta ya ɗaura mun zawarci. Hmmm shine nace mata mu tattaro mu dawo gidanka da zama. Tunda aure nake yi a can Akwanga, yanzu auren ya ƙare ba shikenan ba?" Kai Kaila ya girgiza kawai yana jinjina zafi da raɗaɗin da mata suke shiga in aka sakesu. Rammai ma me yawan shekaru mutuwar aurenta ya dameta ina kuma ga yaran mata masu jini a jika? Salima ce ta shigo tana kallonsu a banzace, tana tattaɓe bakinta. Baba Rammai kuwa sai washare bakinta take yi.

"Salima barka da fitowa. Ina wuni?" A wulaƙance Salima ta amsa ma Baba Rammai gaisuwarta daga tsaye. Kaila ya dubeta yace.

"Sabida baki da mutunci a gabana kike ma uwata wannan kallon banzan, ni haka nake tarbar taki uwar?" Hajiyayye ce ta shigo da abinci a babban faranti niƙi_niƙi. Murmushi tayi ma Baba Rammai. Duk wacce Kaila ya auro, Baba Rammai sai ta watsar da sauran matan ta koma wajen Amarya. Harma ta zagi sauran a gaban amarya, ta dinga zaginsu tana hantararsu a gaban amarya duk dan ta tozarta mutum. Tsaki Salima ta ja mai ƙarfi tace.

"To me kake son in mata, zo ki hau baya Rammai in goyaki. Ta gaisheni na amsa sai me kuma? Kwaɗayine dai ya kawosu gashi nan an kawo musu ai" Maraƙisiyya ta dubeta da sauri, tana tsiyayar da ruwan hawaye. Tasan halin mahaifiyarsu sarai. Ita ta ba da kanta har surukarta take yarfa mata magana. Fuu Salima ta koma ciki. A fusace Kaila ya bita.

"Dawo Kaila dan nasanka da baƙar zuchiya tun kana yaro. Dawo na barta da faɗuwar rana da tsaiwarta." Dawowa Kaila yayi ya zauna. Bayan Hajiyayye ta zuba musu abinci suna karyawa Baba Rammai tace.

"Banga muna bara muna karuwa ba, ko ta tafi ƙasarsu ne?" Nan kaila ya bata labarin duk abinda ya faru, har dukan Shamwila da yayi. Ita kanta ta tsorata da lamarin, amman ƙaddara ta riga fata. Kafin yamma sai ga folisawa har gida sun zo sun tafi da Kaila. Baba Rammai sai kuka da tumami, babu shiri ta kira Amadudu, da Barira  babbar ƴarta data dawo daga saudiyya tace maza su tawo an tafi da Kaila. Hankulan iyalan kaila ya tashi ainun. Hajiyayye da daddare bayan ta nutsa ta kira Bilkisa ta sanar mata halin da ake ciki 

"Zan tawo gobe sassafe Hajiyayye. Alh Isa ya kirani ya sanar dani halin da duk ake ciki. Kotu suke son a shiga, sabida ita Shamwilar ma bata san inda kanta yake ba, to goben in nazo sai mu ɗauki lauya muma in sha Allah. Sai na zo dai ki gaishe da yaran." Duk wannan jimamin da duk aka wuni anayi. Da shige da ficen da Amadudu da Yarsu Barira suke ta faman yi Salima tana ɗaki kiɗa ma ta sake tana aikin tiƙar rawa. Baba Rammai sai girgiza kai tayi tace.

"Alkhairin Allah ya kai miki inda kike Tani, masoyiyar Kaila...NA FAƊO DAGA BENE....

SHANONO:.

Raina a ɓace na ƙaraso inda yake.

Wai kai me yasa baka da ta ido ne wai JEGA, sabida kaga ina raga maka shi yasa kake yi mun haka ko? Ina sassautama ne albarkacin Habiba Bala. Inaso ka sani bakin rijiya ba wurin wasan makawo bane, ni nafi karfin ka. Daga yau kar in kuma ganinka, kar in kuma ganin kiranka ya shigo wayata." Ina gama yayyaɓa mishi magana na juya zan wuce.

"Bazan sake zuwa ba in sha Allah. Masoyi ba maƙiyi bane, Allah shine shaidata na faɗo cikin rayuwarki ne dan in wanke miki datti da raɗaɗin zuchiya da maza suka saki a ciki. Ina sonki dake da yaran naki gabaki ɗaya. Babu wani ƙuduri a raina face na faranta ma ruhinki. Tunda bakya so kina ganin ni ban isa ba, na zame miki abun ƙyama da hantara shikenan. Ina miki fatan Alkhairi, Allah yasa wanda zaki aura yasan kimar mace da darajarta. Ba zaki sake ganin JEGA ba har in kika barni na bar nan. Ni faranta miki nake so in yi. Zaki san ni cikakken masoyine, mai burin faranta ma masoyiyarshi rai. Ganina shine babban abinda ke ɓata miki rai ko? Ba zaki sake ganina ba. Zanje in ci gaba da raya sonki a zuchiyata. Kina raina abadan. Fatan alkhairi masoyi ba maƙiyi bane" Daskarewa nayi a tsaye, ni ban juyo ba ban kuma wuce ba. Gabana ya dawo ya zuba mun idanu. Hawaye idanunshi suke fitarwa, jijiyoyin goshinshi sun fito sun yi raɗa_raɗa. Da gudu ya bar ƙofar gidanmu, yana tafe yana share hawayenshi.  Ban gushe ba har sai da ya ɓace ma ganina tukunna. Ajjiyar zuchiya na sauke, har ga Allah ya bani tausayi da naga ya shiga mawuyacin hali. Na san so, na san zafin so, nasan zafin son maso wani. Duk na ɗanɗana irin nau'ikan son nan na sansu. To amman ina ganin hakan shine yafi mun alkhairi. Da ƙyar nake ɗaga ƙafata, tsabaragen yanda jikina yayi sanyi. Da sallama na shiga cikin gidansu Inno. Kayan abinci na tarar a tsakar gidan hilimi guda, da sabon keken guragu dal. Ga Baffa na ta ƙirga kuɗi, yanata shinshina su. Inno da Ige na kalla, sai jera kayan abinci suke yi. Magana wannan na kasa.

Wannan kayan fa Ige daga ina, ga kuɗi naga Baffa nata ƙirgawa?" Na tambaya da sauri. Ige ta washe baki tace.

"Wani bawan Allah ne ya shigo ya kawo kayannan, wai sunanshi Ahmad. Yaron kirki ya ba Naroro kuɗi, ga sabon keke ya siyama Inno. Tani ki mishi godiya dan Allah" Shiru nayi nama rasa me zance sam, Baffa da Inno sai shi mishi albarka suke yi. A sanyaye nace.

Me yace muku, cewa yayi na sanshi?" Inno tace.

"E yace kin sanshi kuna mutumci dashi sosai." Ajjiyar zuchiya na sauke ɓoyayya. A gurguje nayi musu sallama bayan mun gaisa dasu. Ko da na harba motata kan titi, babu abinda nake yi sai tunani barkatai da suke ta faman yi mun yawo a kaina, kalmar masoyi ba maƙiyi bane ita tafi dawomin a duk kalaman Jega, haƙiƙa na tsorata da irin gigicewa a sona da yaron yayi, shi baya ko jin kunya ma. A haka na isa office ina cikin tunani. Na tarar da wata farar mata a zaune a gaban teburin Mai Hula suna tattaunawa. Zama nayi na dafe kaina dake saramun kawai. Zamana ke da wuya sai ga Oga Rashid ya shigo office ɗin namu.

"Ranki shi daɗe ashe zaki zo? Ai da kin zauna kin warke tukunna. Noo ki koma gida, in ma shari'a kike dashi sai a wakilta abokan aikin ki su taimaka miki ai. Taso in kai ki gida." A motar shi ya kawo ni gida.

"Da yamma in na taso aiki zan kawo miki motarki. Ki daure dan Allah ki dena tunani bana son ganinki a damuwa. In baki ji tausayina ba, ya kamata kiji tausayin yaranki, ke suke kallo su ji daɗi"

To in sha Allah zan kiyaye, nagode sosai." Kallona yayi da kyau yace.

"Kina da shari'a yau da gobe ne?" Girgiza mishi kai nayi halamar A'a.

"To ki zauna a gida, ban baki izinin zuwa office ba har sai na tabbatar kin warke tukunna."

Nagode sosai Oga Rashid. Zan shiga gida" Fitowa nayi a motar, ina tafe kaina na sarawa. Oga Rashid bai gushe ba har sai da ya ga na shige cikin gida na ji dirin tafiyar motarshi. A kan gado na faɗa ina tunanin irin rabuwar da mu ka yi da JEGA, da irin alkhairin da ya yi ma iyayena. Wayata ce tayi ruri, ina dubawa naga Habiba Bala ce.

Ƙawata kece da safennan, akwai wani abun kenan?" Cikin shessheƙar kuka Habiba Bala tace.

"Shanono Allah yayi ma JEGA rasuwa yanzunnan. A sakamakon mota data bigeshi a gaba da layinku kaɗan. Nayi imani daga wajenki yake, muna asibiti yanzu zamu tawo da gawarshi gida" Wani wuji_wuji ne naji yana ɗibata, tuni na rasa gane ina ma kaina yake.

"Ba zan sake zuwa ba in sha Allah. Masoyi ba maƙiyi bane, Allah shine shaidata na faɗo cikin rayuwarki ne dan dan in wanke miki datti da raɗaɗin da maza suka saki a ciki. Ina sonki dake da yaran naki gabaki ɗaya. Babu wani ƙuduria raina face na faranta ma ruhinki. Tunda bakya so kina ganin ni ban isa ba, na zame miki abun ƙyama, da hantara shikenan. Ina miki fatan Alkhairi, Allah yasa wanda zaki aura ya san kimar mace da darajarta. Ba zaki sake ganin JEGA ba har in kika barni na bar nan. Ni faranta miki nake so in yi. Zski san ni cikakken masoyine, mai burin faranta ma masoyiyarshi rai. Gani na shine babban abinda ke ɓata miki rai ko? Ba zaki sake ganina ba. Zanje in ci gaba da raya sonki a zuchiyata. Kina raina abadan. Fatan alkhairi, masoyi ba maƙiyi bane." Wannan itace kalmar da Jega ya furta mun ta ƙarshe. Ashe da gaske bazan sake ganinshi ba da gaske yake yi ashe? Innalillahiwainnailaihilrajiun innalillahiwainnailaihilrajiun innalillahiwainnailaihilrajiun innalillahiwainnailaihilrajiun innalillahiwainnailaihilrajiun !!!!!!!!........✍🏻

Inason in ɗan yi magana kaɗan ga masu yi mun ƙorafin, in Jega ya mutu littafin ya ɓaci. Da masu cewa bai kamata Jega ya mutu ba. Da masu cewa sun dena karantawa in dai ban dawo da JEGA ba.

To tun farko na sanar nace labarinnan ya faru a gaske baƙirƙirarran labari bane. Bani da ikon juya alƙalami zuwa yanda kuke so. Sannan ko da ace ƙirƙira akayi, duk abinda kuka ga marubuci ya rubuta shi yasan dalilin da yasa ya rubuta. Dan Allah ku yi haƙuri in maganata ta ɓata muku rai. Har kirana kai ta yi a waya sabida JeGa. Labarin gaske ne, ba ƙirƙirarreba. Duk abinda kuka ga na rubuta ya faru ne. Nagode son so.

Ƴan bati ma fa na ga comments ɗinku akan Jega, nagode sosai 

Allah kawai nake ambato, jikina na karkarwa.

Shikenan na kashe ɗan mutane. Yanzu yaya Uwarshi za taji, da matarshi, in suka san haƙiƙanin cewar daga gidanmu yake, ya samu haɗarin? Habiba Bala ki yafe mun nasan wannan lamarin dole ya taɓa ki dole ne ma. JEGA Allah yai maka rahama, Allah ya gafarta maka. Nagode da nuna mun soyayya da kulawar da kayi. Banji daɗin rabuwarmu yanda ta kasance ba." Ire_iren sambatunnan nayi sunfi dubu. A mugun gigice nake, in tashi na kasa tashi, jiri ne yake kwasheni daga zaune ma, ina kuma in na tashi. Habiba Bala ce ta sake kirana a waya. Da hanzari na ɗaga gabana na dukan fat_fat_fat.

"Shanono zaki zo dai gida ki taya ni zaman makokin ko?" Cikin rikicewa nace.

Kun tawo da gawar ne Habiba Bala?" Kafin tace wani abu na soma jiyo kuke koke da kururuwar mata, harda Allah ya'isa sai da ta dira a kunnena. Muryar mahaifiyar Jega nake jiyowa, wasu mata kuma na bata haƙuri ina jiyo wata tana faɗin.

"Zalinci dai anyi miki kilishi, ki san matakin da zaki ɗauka tun kafin kema a rabaki da duniyar." Luuu naji kaina na tashi sama, wani ɗaci na ketowa daga huhuna zuwa kan harshena. Habiba Bala bata ce komai ba nima bance ba, har sai da na dena jiyo koke_koke da zage _zagen sannan tace.

"Kar ki damu bama sai kinzo ba. Ni kaina zaman gidan gagarata zaiyi, ganinan zuwa gidanki. Gara ya bani takaddata, Shanono bazan iyaba tun a hanyar zuwa asibiti nake fuskantar ƙalubale." Ƙit ta kashe wayarta. Niko take na dena ganin komai, tun ina jin ƙaran kaɗawar fanka har na dena ji.

Habiba Bala:.

Ranta a ɓace ta shige motarta daga inda ta keɓe suka gama waya da Shanono ba ta yi yinƙurin komawa ciki ba. Tana shirin ta yar da motar ta Alh Nura ya nufota. Ƙwanƙwasa mata glass ɗin motar yayi. Zuge glass ɗin motar tayi tace dashi cikin ɓacin rai har da guntun hawayenta.

"Zan tafi wajen Shanono in zauna har sai an yi sadakar arba'in. In kuma kaima kana tunanin duk dan ta dalilina ne ɗanka ya rasa rayuwarshi, kamar yadda matarka da ƴan uwanta suke gani, har suke iya zagina. To ina jiran takaddar sakina. Nura bazan iya ɗauka ko jure wulaƙancin kowa ba, ada na ɗauka a yanzu kuma bazan iyaba na faɗa maka kenan. Kai ni nafi jin daɗin rayuwa ni kaɗai ma." Tana ɗisa aya ta tayar sa motarta fuu ta barshi yana saɓa hannun malum_malum ɗinshi da tunda suka shigo asibitin ta dena zama a kafaɗunshi. Alh Nura yana ma Habiba Bala soyayya ta tsakani da Allah. Kuma ko wanne namiji yana so da sha'awar mace ƴar gaye, mai tsabta, ma'aikaciya ba cima zaune ba, musamman yanzu da rayuwarnan ta zama na cuɗeni in cuɗeka. Numfashi yaja ya koma cikin asibitin da saurinshi. Amman maganganun da Habiba Bala ta yayyaɓa mishi, sai suya suke a zuchiyarshi.

Habiba Bala kuma kai tsaye gidan Shanono ta nufa, a wangale ta samu gidan, kuma gashi bata ga motar Shanono a ƙofar gidan ba. Shigarta ke da wuya ta taradda Inno da ige a kan shanono suna mata fifita tana ja da sauke numfashi da ƙyar. Idanuwanta kuwa sun kumbura sosai."

SHANONO:.

Ganin Habiba Bala a dai dai wannan lokacin ya sake karyamun zuchiyata ainun. "

"Inno Lafiya me ya sameta haka?" Ige tace.

"Kinga wallahi mu dai bama ce ba. Ni dai ganin gidan a buɗe ne yasa na shigo. Dan nasan ita taje wajen aiki, yaran suna makaranta. To nama yi tunanin ko Dauda ne ya shigo cikin gidan, tunda shima yana da ɗan mabuɗi a hannunshi. Ina leƙowa na sameta a zube numfashinta yana fita ɗai ɗai." Habiba Bala ta kalleni ta girgiza kanta kawai.

"Taso mu je asibiti, bazai wuce hawan jininki bane ya sake yin sama ba. Shanono ya kamata ki dinga kiyayewa ko dan lafiyarki." Idanu na lumshe kawai.

Ba sai mun je asibiti ba, ina da magani na sha ma yanzu" Inno da Ige ne suka fita, fitarsu ke da wuya nace.

Me ya kawoki gidana ku da akaima mutuwa Habiba Bala. Wani abu mara kyau ya faru ko?' Habiba Bala tun farko shi yasa na dinga bin JEGA a hankali, wannan dalilin ne yasa ban haɗa shi da Sani ba. Bana so in zama silar rushe miki farin cikin ki ne. Domin kin mun komai a rayuwa, kuma zan iyayin komai domin in ga kin samu farin ciki a gidan aurenki da rayuwarki baki ɗaya. Habiba Bala, wallahi bana son Jega. Tabbas yana bani tausayi, banda wannan babu abinda nake ji game dashi. Ki ba mahaifiyarshi haƙuri. Kema ki yi haƙuri ƙawata dan Allah." Hawaye suka sulalo a kumatuna. Habiba Bala ta  yi jim tana nazari kafin ta soma da cewa.

"Shanono kar ki ɗaga ma kan ki hankali. Yaro dai ya rasu lokacinshi ne yayi. Bawa baya iya guje ma ajalinshi. Ko yazo wajenki ko bai zo ba dole zai mutu. Mahaifiyarshi jahilci ke damunta shi yasa ta kasa yin haƙuri. Na sani abune wanda bazai ma ko wacce uwa daɗi ba, ace ɗanta zai auri bazawarar da ta haifeshi, gata da samari da ƴan matan ƴaƴa. Amman fa Shanono babu haramci, ko kauce hanya ko ɗaya a ciki. Asalima al'ummar mu ke yi ma abun wani irin bai_ban kallo. Bawai ina nufin goyon bayan tunaninshi bane, gaskiya na faɗa. To Jega ya mutu hankalin kowa ya kwanta. Amman ni kam na bar musu gidansu kenan. In an yi bakwai zanje in tattare kayana. Zan kira Dauda ya je ya rufe mun ɗakina shima ya zo nan mu yi zamanmu." Zabura nayi . Bansan sanda na zauna ba.

Me kike nufi Habiba Bala. So kike kisa in kasa yafe ma kaina? Auren naki mutuwa yayi sabida ni Habiba Bala? Kaico, kaico.

"Shanono ko ba zaki iya bani ɗaki in zauna bane anan, sai mu je mu kama haya ni da ɗana ai?" Ajjiyar zuchiya na sauke nace.

Allah ya baki haƙuri. In kika ce in fita in bar muku gidan ke da Ɗanki kawai kike son ku zauna Habiba Bala zan fita."

"To shikenan. Maganar mutuwar Jega da maganar Alh Nura ta mutu plz. Da girmana bazan ɗauki damuwa in ɗaurama kaina ba. Ada dai na yi, amman a yanzu sai dai namiji ya kasa bacci a kaina. Ba dai ni ba Habiba Bala wallahi" Tana faɗan haka ta haye gado ta kwanta. Nima komawa nayi na kwanta, muna fuskantar juna, babu wanda yace da wani uffan, har na tsawon minti talatin. Can ta katse shurun da cewa.

"Baki ga gawar Jega ba Shanono. Ƙafarshi ta fashe, kina ganin ɓargo, kanshi ma ya fashe abun abun a tausaya wallahi. Na tausayama matarshi, sai kuka take yi a asibiti ƴan uwanta na rarrashinta. Tana ta faɗan halayanshi na kirki, da irin yanda yake gudun ya ɓata mata rai, ashe ma tana da ƙaramin ciki a jikinta, shima bai san da cikin ba" Kuka muka saka daga ni har ita, abun yana cin ƙasan zuchiyarmu sosai. Mun jima muna kuka babu wanda ya iya rarrashin wani a cikinmu. Har sai da muka jiyo muryar su Amina kafin mu ka yi tsit. Amina ce ta shigo, Balaraba na biye da'ita.

"Umma baki da lafiya ne kika dawo aiki da wuri?" Cewar Amina kenan. Duk damuwa ta bayyana a fuskarsu.

"E bata da lafiya ne. Amman jikin nata da sauƙi yaran Umma" Habiba Bala ce ta basu amsa. Na suka tsugunna suka gaisheta. Nima suka gaisheni da jikin. 

Ina su Hauwa da Auta?" Amina tace.

"Suna wajen su Inno tare da su Shafi'i" Kai kawai na gyaɗa musu.Har sun fita, Balaraba ta dawo. Tana ta kame_kame kuma da gani magana ce take son yi. Habiba Bala ƙawar arziki ta jawota ta zaunar da'ita a kusa dani tace.

"Mu iyayenki ne, duk abinda ke damunki mu zaki faɗa ma. In ba zaki iya sanarma Shanono ba, ko a waya zaki iya kirana ki faɗa mun. Menene to kike son faɗa?" Cikin kunya da sauke kai ƙasa tace.

"Dama_dama Khalid saurayin Amina ne yake son zai zo yau, daga Kaduna ya gaisheku. Yana son a bashi izinin ganawa da Baba. To Aminan bata faɗa mishi Umma  basa tare da Baba ba" Ajjiyar zuchiya na sauke. Ni dai da ido kawai nake binsu. Dan bacci ma nake ji, jikina ya sake sosai.

"Kai masha Allah. Amina ashe tana da manemi, zamu haɗa bikinsu da Dauda kenan? To Balaraba. Zan je in yi magana da Amina yanzu. Inaso in ji ɗan gidan waye shi Khalid ɗin, in kuma ji yanda ma akayi suka haɗu da juna. Jeki Allah yayi albarka. Ku soma shirin tarbarshi." Fita tayi da gudu dan kunya. Daga nan ban sake sanin inda nake ba, maganin da nasha ya ɗebeni zuwa duniyar bacci, mai cike da mafarkan Jega."

Kaila:.

Yana zaune a sell cikin zarni, ga sauro jiya ya hana shi runtsawa da kuɗin cizo na jaraba. Shanono ya tuno, da irin zarnin da ɗakinta da ita kanta take yi. Murmushi yayi kawai. A yanzu yana buƙatar Shanono a rayuwarshi ko da zata mayar mishi da gida bola ne. Bashi da burin daya wuce ya ganta a cikin gidanshi a matsayin matarshi. Yana cikin wannan tunanin wata ƴar doka tazo ta buɗe sell ɗin da yake.

"Malam fito iyalanka sunzo ganinka" Miƙewa yayi da sauri ya fito. Sai lokacin ya shaƙi iska. Dan a sell ɗin iskar da yake shaƙa gurɓatacciyace, ga sigari da kab ƴan sell ɗin suke sha, hayaƙi ya cika mishi ciki fam. Yana fitowa yaga Baba Rammai, Amadudu, sai Bilkisa, da wani namiji mai shigar masu aikin banki. Baice komai ba ya zauna kanshi a ƙasa. Baba Rammai ce ta ce.

"Sannu Kaila kaji. In sha Allah komai zai zama dai_dai. Duk da dai Shamwila tana cikin matsanancin hali sosai. Ni kaina na tausaya mata" Bilkisa tayi saurin katse Baba Rammai tace.

"Baba Rammai ki ɗan jiramu a wajen su Hajiyayye. Lauya zai ɗan tattauna dashi." 

"To Bilkisa, Allah yayi miki albarka kinji nagode." Fita tayi tana share hawayenta. Kaila ya bita da kallo yana cije leɓe, a cike yake da nadamar dukan Shamwila da yayi. Amman bazai iya juran jin yanda take jero ma su Amina alkaba'i ba. Duk da yasan abinda ta faɗa a kan hanya yake.

"Malam Kaila sunana Barista jamilu Jamil. Ni ƙwararren lauya ne daga Zaria. Ni zan kareka a kotu, dan ganin ko ta halin ƙaƙa ka samu sassauci. Amman zaka ɗan bani taƙaitaccen labarin abinda ya haɗaku, da dalilin da yasa ka saketa har ta kai ka da dukanta. Sabida in san ta inda zan ɓulloma shari'ar. Dan kes ɗin yana da girma kes ne na tsakanin rayuwa da mutuwa" A taƙaice Kaila ya dinga amsa tambayoyin lauyanshi Jamilu. Kafin ya kai ga gama amsawa lokacin da suka roƙa a basu ya ƙare.

"Lokacin mu ya ƙare. Amman zai dawo kafin ayi zaman kotun. Zuwa monday za'ayi zaman. Mun nemi belinka sun hana mu sam. Sai kayi haƙuri kaci gaba da maneji, lauya zai ƙoƙarta a ba da belinka a kotu. Hajiyayye da maraƙisiyya, da Barira duk muna tare a waje. Salima kuma iyayenta sun zo sun tafi da'ita gida" Juyawa kaila yayi ya koma ciki, bayan ya musu godiya." 

Suna fitowa su Hajiyayye duk suka miƙe tsaye. Barira tace.

"Yaya ake ciki Bilkisa, belin nashi bai yiwu ba ko?" Kai ta girgiza tace.

"Zan yi ƙoƙarin yin magana da Dadyna. In yazo zasu bashi belinshi in sha Allah. Kar ku damu komai zai tafi dai_dai. Barista Jamilu Jamil ƙwararren lauya ne mai zaman kanshi. Zai yi bakin ƙoƙarinshi akan kes ɗin. Duk da dai Kaila ya tabka kuskure sosai, taya zai daki mace haka?" Baba Rammai tace.

"Ni kaina na tsorata sosai Bilkisa. Ni tsorona kar Shamwila ta mutu ne ma. Ni naga duk wanda aka ɗaurama abun ƙarin numfashinnan baya yin rai. Mahaifinsu a ranar da aka ɗaura mishi ma yace ga garinku" Gabaki ɗayansu jikkunansu yayi sanyi sosai. A sanyaye suka dawo gida. Hankalin kowa baya jikinshi. Bilkisa kuma ta roƙi Dadynta roƙon duniya amman fur yace shi bazai zo yasa hannu a fito da kaila ba. Itama ya ja mata kunne sosai, kuma yace zai zo sai Kaila ya sakar mishi ƴa........

Ku yi haƙuri mu lallaɓa da wannan gobe zan muku readmore da yawa. Idanunne sai anayi ana lallaɓawa.

SHANONO:

Ina farkawa ƙamshin abinci ya daki hancina. Habiba Bala na gani a gaban mirror tana sheƙama Amina kwalliya. Ta ci ado da atamparta mai tsadar gaske. Harda ƙaramin ɗan kunne da sarƙa na zinarin da Kaila ya sassai musu dukkansu matan. Na Hauwa yana wajena, na adana mata, in ta mallaki hankalin kanta na damƙa mata abinta. Tuno Jega yasa take jikina ya kuma sanyi laƙwas, shiru nayi ina kallon silin, na kasa ce ma su Habiba Bala komai. Wayar Amina ce ta fara kuka. Na waigo na kallesu muka haɗa ido da Habiba Bala. Kai ta girgiza mun halamar in dena ɗaga hankalina. Amina na fita ta dawo kusa dani.

"Shanono kiyi haƙuri. Na sani cire tunanin Jega a zuchiyarki farat ɗaya zai yi wuya. Sabida gani kike yi sabida ke ya rasa ranshi. Wallahi ba haka bane ajalinshi ne ya kirashi yazo inda ranshi zai fita. Shanono kina da hawan jini, tunani mai zurfi, ko damuwa ba naki bane. Oga Rashid ya kikkira wayarki kina bacci. Amman na ɗaga na faɗa mishi yanayin halin da kike ciki. Yace zai zo anjima" Ƙoƙarin tashi take yi nayi wuf na riƙeta.

Habiba Bala. Alh Nura ya kira ki kuwa?"murmushi tayi mun tace.

"Bai kira ba. A taƙaice wayata a kashe ma take baki ɗaya. Dauda ya je ya ɗebo mun kayana tun ɗazu ma. Sani kuma yazo, dan Dauda ya sanar mishi baki da lafiya, shine yaronnan ɗan nema ya tawo. Kinga magriba fa tayi, ko la'asar baki yi ba. Ki lallaɓa ki tashi kiyi sallah. Sai in kawo miki abinci kici"  Tana faɗin haka tayi ficewarta, ta barni da damuwa. Da bin bango na shiga toilet na ɗauro alwala. Sallar ma a zaune na yi ta sabida jirin dake ɗibata. Ina jiyo muryar Sani da Dauda, da su Shafi'i, suna gaisawa da saurayin Amina. Da sallama suka shigo gabaki ɗayansu, banda Amina. Sani na riƙe da tire ɗauke da abinci da ruwa. A gefen daddumata ya zauna.

"Umma yaya jikin naki, umma naga kin rame lokaci ɗaya, Yaya shine baka sanar dani halin da ake ciki da wuri ba?" Murmushi nayi, Dauda kuma ya harareshi. Shafi'i yace.

"Umma ya jikin? Muna ta zuwa dubaki sai mu ga kina bacci "

Jiki da sauƙi nagode. Autana zo mana" Dauda yace.

"Sani zai barshi yazo ne, ya mayar da kanshi ma shine autan gidan" Su Sulaiman suka fashe da dariya. Salis ya matso kusa dani yace.

"Umma ya jikin ki?"

Da sauƙi ya karatun Auta, kana ganewa?" Sai naga su Shafi'i na mishi dariya. Nace dasu.

Menene kuke ma autana dariya haka?" Balaraba tace.

"Umma bashi da ƙoƙari a makarantar boko. Bai iya komai ba. Amman kanshi na ja a madarasa, yafi ƴan ajinsu iya karatu a madarasarmu ta Kaduna." Kafin ince wani abun Sani yace.

"Ummanmu kici abincin. Bari mu barki ki huta." 

Kai da Dauda ku tsaya zamu yi magana. Ku kuma ku tafi can gidansu Inno. Ku sanar musu zuwan baƙon Amina."

"Umma ai Umma Habiba tace sai sun soma zuwa gidansu Inno, kafin su zo nan" murmushi nayi. Habiba Bala tana sona da dangina baki ɗaya. Ɗan taɓa abincin kaɗan nayi, Sani ya ɓallomun magunguna na sha. Sai na gyara zamana.

Ku saurareni da kyau nasiha nake son yi muku akan rayuwa. Ku maza ne ya zama dole in faɗa muku, kuma in muku gargaɗi sosai akan rayuwa.

Kai Dauda kana da budurwa, kuna soyayya kana son ka aureta. A yanzu bayan ni, ƴan uwanka babu wacce kake so sama da wannan budurwa taka. Shin ka shirya aurenta, ko tukunna? Dan bana son taɗin banza, ita kanta Amina saurayinta ya fito kawai a haɗe ku mu kawar daku yafi." Murmushi yayi mun.

"E Innata ina sonta. Kuma mun gama daidaitawa da'ita. Nayi magana da Umma tace babu damuwa in ɗan bata lokaci tukunna, zata sa ayi mata bincike akan gidansu yarinyar, da irin aƙidaar da iyayenta suke kai. To dama ina da ɗan wasu kuɗaɗe dana tara sabida hidimar bikin in ya tashi." Daɗi naji sosai. Dauda akwai hankali sosai..

To abinda zan faɗa muku shine kuji tsoron Allah akan matan da zaku rabosu da danginsu, da iyayensu ku dawo dasu ƙarƙashin cewarku, da kulawarku. Bazan laminci ku auro yara ku zo ku na tozartasu ba Dauda. Ban yarda da raina mace ba, domin mata sunfi gaban raini a idanun duniya baki ɗaya. Duk isa da burunƙasar namiji mace itace a tsaye a bisa rayuwarshi. Nasan ai ba zaku so a wulaƙanta muku Amina ko Balaraba a gidan miji ba ko? To muddin bakwa son hakan ya faru, to ku riƙe yaran mutane tsakani da Allah. Sannan kar dan mace ta hayayyafa, ta sukurkuce kuce zaku rainata, ko tunanin kunfi ƙarfinta. Wannan ba hali bane mai kyau. Duk yanda matarku zata zama kuyi haƙuri ku gyarata yafi muku sau dubu akan ku sake kawo wata. Mu mata tamkar fulawa muke. Yanayin yanda aka kula damu yanayin kyan da zamu yi. Yanayin yanda aka ƙi kulawa damu yanayin yamushewar da zamu yi. Bazan yafe ma ɗaya a cikinku ba in kuka wulaƙanta yaran mutane, kuka mayar dasu bola kamar yanda iyayenku maza su ka mayar dani a baya. Ku ji tsoron Allah, ku hidimtama iyalanku. Ku basu damar yin karatu, ku taimaka musu da aikin gida a yayin da suke karatu. Ku basu damar fita su yi aiki, ko kuma ku basu jarin da zasu dinga jujjuyawa, ta hakanne zaku samu abinda ku kan ku kuke so. Kar ku tauyesu da yawa. Amman bance ku sake su sakaka ba fa. Ku sa idanu sosai akan matayenku. Ku tsaya tsaiwar daka akan addininsu. Jahilci shi ne matsalar da yawan ƴan arewa, da rashin wayewa. Ilimi dama shi ke kawo wayewa. To mu a Arewa ba mu fiye damuwa da ilimi ba. Musamman ilimin ƴa mace. Kai Dauda a nan gidan zaka zauna, ka soma gyaran ɗakin da su Amina suke ciki, ciki da falo da banɗaki ai ya isheku. Su sai su koma dayan ɗakin su ci gaba da haƙuri kafin suma su tafi nasu gidan mazajen. Gobe zamu je Shanono gidanku, kaga ƴan uwanka suma su ganka, ka ga wancan karon da nace zamu je, aiki bai bani dama ba" Shiru su ka yi kamar ruwa ya cinyesu. Ashe dukkansu hawaye suke yi. Dauda ne ya soma magana cikin kuka.

"Innata ko da wasa bazan wulaƙanta ƴar mutane ba. Domin bazan so ai ma mahaifiyata, ko ƙannena haka a nasu gidan auren ba. Mun miki alƙawarin kiyaye hakan da izinin Allah. Innata kiyi haƙuri ki dena tuno irin cin zarafinki da su Baba su ka yi a baya. Dubeki a yanzu Innata. Kin samu ilimi, kinyi kyau, kina tare damu yaranki, kin inganta rayuwar iyayenki. Babu abinda zaki nema a duniya ki rasa in dai muna numfashi. Zamu sake haɗe kammu domin baki farin ciki" Kuka ne yaci ƙarfinshi dole yayi shiru. Nima hawayen nake sharewa ina jin zafi a zuchiyata. Sani kuwa dake mai zuchiyane ya ƙi magana fur sai zuchiya yake haɗiyewa kawai. 

Ku yi shiru ya isa haka. Ku tashi kuje Allah yayi muku albarka" Dauda ya riƙe hannun Sani gam suka fita. Habiba Bala ce ta shigo ta same ni ina share hawaye.

"Shanono ki fito ku gaisa da surikin naki. Masha Allah baki ga surikin namu ba Shanono. Yarinya tayi babban kamu" Daɗi ne ya lulluɓemun zuchiyata. Ba shiri na yafo mayafina na fito falon. Babban mutum ne sosai, ya sha malum_malum na blue ɗin yadi, harda ƴar furfurarshi kaɗan. A shekaru zai kai shekarun Amadudu. Yana ganina ya zube har ƙasa ya gaisheni cikin girmamawa. Da fara'ata na amsa mishi. 

"Yaya jikin naki Umma? Amina tace mun baki da lafiya.

Jiki Alhamdulillah. Ya wajen iyayen naka kowa yana lafiya ko?*

"Suna lafiya. Mahaifiyata ma tace in miƙa saƙon gaisuwarta gareki" Kai na girgiza nace.

Ayya ina amsawa nagode" komawa yayi ya zauna a kujera. Habiba Bala tace.

"Amina bamu waje zamu gana da Khalid ko?" Ɗakina ta shige, kanta a ƙasa sai kunya take ji. Shigarta ke da wuya Habiba Bala tace.

"Khalid yarinya ta sanar damu kana son zaka turo magabatanka domin a tsayar muku da maganar Aure ko?" Murmushi yayi yace.

"E haka nace mata. Sabida mahaifiyata ta matsa sosai a kan batun auren"

"Okay. Amman kafin a kai da maganar magabata muna son ka bamu lokaci dan mu gudanar da binciken daya dace. Kaima kana da damar gudanar da bincike ta ɓangarenku. Muna son ganin asalinka, aikinka da unguwar da kake zaune. Kayi haƙuri kar kaji cewar ko muna son yi maka titsiye ne. Kasan sha'anin aure dole sai an tsananta bincike sabida yanayin zamanin, yanzu babu wuya kaji Aure ya mutu" Zama ya gyara yace.

"Hakane Umma babu komai ai. Nima iyayena suna can suna gudanar da nasu binciken a kanta.

Ni dai haifaffen garin Kaduna ne. Iyayena ƴan unguwar ma'azune. Mahaifina Alh Adamu mai agogo sanannen mutum ne a garin Kaduna. Ko yaro aka tare daga bakin layinmu yasan gidanmu, ina da tarin yayye da ƙanne, mahaifina yana da mata huɗu. Nayi karatu tun daga primary har zuwa mastas, a ɓangaren injiniyanci, ina aiki da wani kamfani a Lagos a matsayin safety injiniya. Ina da mata da yara biyar. Matata tana zaune ne a family house ɗinmu. To ita kuma Amina in Allah yayi matatace to zata zauna tare dani a Lagos." Ni dai nayi shiru ina tausayama Amina. Dan Aure mai mata kuma ɗan dangi akwai ƙalubale a cikinshi sosai. Musamman ga yaran talakawa, duk da dai Kaila yafi ƙarfin a kirashi talaka, sai dai ta nawa ɓangaren. Kuma da dukkan halamu suna tsantsar son junansu sosai. Habiba Bala ce ta katsemun zancan zuchina da cewa.

"To masha Allah. In sha Allah zamu neme ka da zaran lokaci yayi, ka ɗan bamu sati ɗaya tukunna. Zamu baka izinin zuwa gidan mahaifinta ka kai kuɗi da zaran mun gama bincike." Ɗagowa yayi yace.

"Umman ba acan take bane? Amina tace mun aiki umma take yi a nan garin?" Kallon kallo mu ka yi ni da Habiba. Gabana ya yanke ya faɗi ganin irin yanda fuskarshi ta nuna."

"E aiki take yi a Kano. Amman sun daɗe da rabuwa da mahaifinta. Kasan Aure raine dashi. Gara a sanar maka da gaskiyar lamarin. Tunda dai ka fito ka nuna da gaske aurenta zaka yi. Nan shine inda mahaifiyarta take rayuwa. Kakanninta na wajen uwa suma ka gansu. Talakawane masu ƙoƙarin rufa ma kai asiri. Ina fatan hakan ba zai zama matsalaba ko?" Murmushin dake kan fuskarshi take ya ragu, na fahimci yaƙe yake yi. A haka muka gama ganawa dashi muka koma ciki. Amina kuma ta fito ta sameshi.

"Shanono Khalid na fahimci yanayinshi ya canja da na sanar mishi ba kya tare da Kaila. Anya wannan neman auren kamar ba zai yi ƙarko ba fa. Baki ga yanda ya kasa ɓoye damuwarshi ba" 

Habiba Bala. Ai ni kina gama sanar mishi. Yanda ya nuna sai naji jikina yayi sanyi sosai da sosai. Gashi na lura ita Aminan tana son shi da yawa. Ni bana yi mata sha'awar auren mai mata ta je a ta biyu. Bana mata sha'awar shiga gidan yawa. Matsala ake samu sosai. Sai kiga ana gorantama yaro akan abinda bai taka kara ya karya ba. Habiba Bala, ni fa jikina yayi sanyi, hankalina bai kwanta da haɗinnan ba" Dafa kafaɗata Habiba Bala tayi tace.

"Mu yi adda'a Shanono. In da Alkhairi Allah ya tabbatar mana. In babu Alkhairi Allah ya kawo mata mafi alkhairi." Amina ce tayo sallama, na bata izinin shigowa. A sanyaye ta shigo.

"Umma Habiba kina da baƙo a falo" Kallonta nayi nace.

Naki baƙon har ya tafi ne?"

"E ya tafi. Gobe da sassafe zai wuce. Gashi Umma shi ya kawo mun." Wata ƙatuwar farar leda ce shaƙe da kaya na alfarma. Karɓa nayi na ajjiye a gefe nace mata.

Je kice tana zuwa"  Tana fita Habiba Bala ta haye gado ta kwanta. Da mamaki na dubeta nace.

Me kike nufi Habiba Bala?" Cikin ɗaga murya tace.

"Ina nufin bazan je ba. Ai bance ya zo ba. Shanono ki barni in ba dai rikici kike so ba" Ban ma taɓa ganinta a cikin ɓacin rai irin na yau ba. Ni kuma kunya da tsoron haɗuwa da Alh Nura ma nake yi. Amman ganin mun barshi a zaune yana jira. Habiba Bala nayi roƙin duniya tace ita ba zata fita ba. Dole na yi ƙundunbala na fita, bakina na ɓari nace.

Barka da zuwa Alh." Waje na samu na zauna. Ni dashi kanmu a ƙasa muka gaisa.

Ya ƙarin haƙurinmu kuma? Ubangiji Allah ya jiƙanshi yai mishi rahama, Allah yasa aljanna ta zame mishi makoma" 

"Allah yayi yana da sauran shan ruwa a duniya. Duk da yana cikin ciwo mai raɗaɗi, bai san ma inda yake ba. Amman Alhamdulillah bai mutu ba. Direban motar daya bigeshi shine Allah yai ma rasuwa" Da sauri na ɗago na dubi Alh Nura....✍🏻

Da sauri na ɗago na dubi Alh Nura.

Jega be mutu ba fa kace Alh Nura?" Murmushi yayi yace.

"Bai mutu ba yana da rai kanar yadda na faɗa miki a baya. Direban da ya kaɗeshi ne Allah yayi mishi rasuwa. Sun ɗauka wayar Jega itace wayar direban. Sai suka kiramu daga asibiti suka sanar damu Allah yayi  ma mai wayar rasuwa. Kinji yanda akayi, sai da aka fito da gawar sai mu ka ga ba Jega bane." Hamdala nayi na gode ma Allah. Hawayen farin cikin Habiba Bala ta fita a zargin tarwatsa gidan Alh Nura ya zubo mun. Ni dama damuwata kar aurenta ya lalace ta sanadiyyata.

Alhamdulillah naji daɗin jin labarinnan, ko babu komai mun fita daga zargin da uwargidanka take yi mana. Allah ya bashi kafiya Alh"

"A'a Barista ki bar wannan maganar ma a gefe. Ni haƙuri nazo in ba ku ke da ƙawar taki. Tun lokacin da muka gane ba Jega bane ya rasu nayi ƙoƙarin kiranta. Wayarta a kashe take. Dana kira Dauda ne ya tabbatar mun tana nan shine nazo mu koma gida. Ku yi haƙuri duka da abinda ya faru. Sha'anin mata sai a hankali. Ita kanta Kilishi da ƴan uwanta cikin ɗimuwa da rufewar ido, da kuma rashin tawakkali suka yi maganarsu. Ai ran Jega ba'a hannunku yake ba. Dan Jega yace yana sonki ai ba zaku kashe shi dan kawai yace yana sonki ba. Ni kam har ga Allah na janye furucina akan bazan bashi goyon bayan aurenki ba, kuma daga baya dana zauna nayi nazari sai na gane ba dai_dai bane hanashi aurenki da muka so yi ba, domin addini bai haramta yin hakanba, a al'adance muka kalli abun shine zaki ji ana cewa ana barin halak dan kunya. Wannan karin maganar kuskurene sosai, babu wani halak da Allah zai halakta maka, sabida kunya ka barshi, ko dan bakin jama'a. Wannan zaɓinki ne, in kinga zaki iya aurenshi. Barista ta ɓangarena yaro bashi da matsala, kema baki da matsala a wajena, zan goya mishi baya ɗari bisa ɗari. Mahaifina da yaji labarin abinda ke faruwa a bakin ƙannena yayi mun faɗa sosai akan ƙin amincewata. Har ya tsoratar dani kan cewar in na matsa rabo sai ya kasheni, in mutu kuma ayi auren. Kuma mahaifiyata Allah yayi mata rasuwa, a lokacin da ta auri mahaifina shekara goma cib ta bashi. Haka su ka yi aurensu suka rayu cikin farin ciki. Har Allah yayi mata rasuwa. Kuma har gobe mahaifina yana kukan rashinta a rayuwarshi. Bai yi wani auren ba har yanzu yana dago da maraicin soyayyarta. Barista kiyi haƙuri a bisa kuskuren da ni na aikata ta ɓangarena a matsayina na shugaba. Ni dai har ga Allah ina maraba dake a matsayin suruka, muddin kun dai daita kanku"  Saurin katseshi nayi ta hanyar cewa.

Alh Nura. Wannan maganar mu ajjiyeshi a gefe ta ɓangarena ba abu bane mai yiwuwa ba ace na auri sa'an ɗana ba. Allah ya bashi lafiya. Amman inaso maganar nan ma ta mutu baki ɗayanta. Bari in kira maka matarka" Miƙewa tsaye nayi, har na kusan shiga ciki na jiyo muryar Alh Nura yana faɗin.

"Barista kiyi haƙuri naga kin fusata sosai. Ba'a ja da ikon Allah. Kiyi adda'ar Allah ya zaɓa miki abinda yafi alkhairi a rayuwarki, ni ina ganin yafi. Wannan shawarace kiyi istikara ki nemi zaɓin ubangiji"

Hakane Alh Nura Nagode " Shiga ciki nayi na samu Habiba tana kwance a inda na barta.

Habiba ki tashi ki bi mijinki. Alhamdulillah Jega bai mutu ba." A zabure ta miƙe zaune.

"Me kika ce Shanono?" Harara na sakar mata.

Ashe kina jina shine ki ka yi banza dani. To abinda kika ji nace to shi." A wannan dare ni naga rigima dan Habiba Bala da ƙyar da siɗin goshi ta amince ta bi Alh Nura suka tafi. Lallai na yarda soyayyar gaskiya da Amana Alh Nura yake ma Habiba Bala, a wannan karon kam kamar ta dace da abokin rayuwa.  Oga Rashid bayan tafiyarsu sai ga kiranshi. Haƙuri na bashi akan ya bari gobe yazo. Su Sani sun fi goman dare suna kallo da hira a falo, nima hayaniyarsu da musunsu yana sani nishaɗi. daga ƙarshe kowa yayi mun sallama suka nufi ɗakunan baccinsu. 

Dare ya tsala yayin da ko wanne gangar jiki yake kwance, ruhi kuma yana can wata uwa duniya, yana  yawon duniya. Ni kuma a tsaye nake ina zagaye ɗakina ruwan hawaye na sunturi a kumatuna. Damuwa da tunanuka masu yawan gaske suka sarƙafeni. Ƙwaƙwalwata taci gaba da hasko mun irin rayuwar dana fuskanta a baya. Da irin gararin dana shiga. Take na soma tuno irin rayuwar da ƴan jagora suke gudanarwa. Alwala na yi na dinga jero Sallah, ina yi ma yarana adda'ar dacewa duniya da lahira. A kan sallayar bacci yayi awon gaba dani. Washe gari da wurwuri bayan tafiyar yara makaranta na shirya tsab cikin wata baƙar atampa ƴar leda wacce ake kawota daga makka. Na ɗauki farin takalmi da jaka da gyale. Nayi kyau sosai. Sai dai babu walwala sam a fuskata. Falo nadawo na zauna ina jiran Dauda da Sani sun je Chambar mu karɓo mun motata a wajen Oga Rashid. Dawowarsu ke da wuya muka shiga gidansu Inno nayi musu sallama. Ina bayan mota idanuna  a lumshe, Sani shi ke tuƙa motar Dauda na gefenshi. Muna tafe suna ta hirarsu irin ta yan uwantaka har muka isa Shanono. A kullum in nasa ƙafata na shigo Shanono abubbuwa da dama suna yawo a kaina sosai. Musamman zaman gidan mahaifin Dauda" A sanyaye na sakko. Ganin su Kawu Yusuf ne yasa na saki fuska aka gaggsisa. Sai nan nan suke yi damu. Da muka shiga family house ɗinmu kuwa ai kamar za'a cinyeni haka matan da yaran gidan su kai ta mana oyoyo. Sani sai raba ma yara biskit yake yi katon biyu suka riƙo. Nan na barsu na shige ɗakin Goggo Marka. Nan aka shiga gaggaisawa, aka kawo mun damammiyar fura da nono mai sanyi. Ina sha muna hira da su Goggo marka gwanin ban sha'awa. Kamar ba jiya nayi naƙudar Salis a tsakar ɗakinnan ba. Rayuwa kenan. Su Sani kuma sun shige cikin samarin gidan sa'anninsu. Sai da rana tayi sanyi bayan la'asar muka yi musu sallama, dan daga can Kano muka nufa inaso gobe in koma bakin aikina. Akwai shari'ar da zan gabatar. Ban fiye son wani ya wakilceni a shari'a ba sam. Na fi son ni dana soma in gama. Dangin Inno muka leƙa aka yi zumunci na sauke musu tsarabarsu daga nan muka nufi gidansu Dauda. Muna tafe gabana na faɗuwa ina bin hanya da kallo. Da haka nake tattaka wajennan ko takalmi sam babu a ƙafafuna sam. A dai dai ƙofar gidan muka tsaida mota. Mun kuwa taki sa'a Narani yana zaune a dakalin ƙofar gidan, dashi da maza sa'anninshi suna hirarsu. Tsaiwar motarmu ne ya dakatar da hirar suka zuba mana idanu. Kowa na Allah _Allah ya ga suwaye wannan. Sani da Dauda ne suka soma fita. Dauda ya zagayo ya buɗe mun murfin mota na fito. Ido biyu muka yi da Narani. Miƙewa tsaye yayi, in ya kalleni sai ya kalli Sani da Dauda. Suna tsaye a gefe da gefena sun yi mun garkuwa.

"Wa nake gani kamar Tani tsohuwar matar Narani, uwar yaronnan Dauda?" Cewar babban Aminin Narani, abokin faɗana shi da matarshi. Rayuwa kenan, shi kanshi Hamisu ya ci mutuncina haƙiƙatan, sun ƙetare mun iyaka shi da iyalinshi.

Hamisu kenan. Ni ɗince dai Tani. Ɗanku na rako ya ziyarci ƴan uwanshi. Dauda ga mahaifinka, ka ganeshi ko? Wannan abokinshi ne Hamisu." Hawaye Dauda ya share yace.

"Bazan mance da fuskarnan ba abadan. Fuskar da a zahiri yake a matsayin mahaifina. A badini kuma ya ɗaukeni kamar annoba a cikin rayuwarshi. Mutumin daya ƙwaceni a hannun Innata a tsumman goyona"

Ya isa Dauda, abinda ya shige ya shige.  Mu je daga ciki ka gaishe da iyayenka. Ƙannenka da yayyenka su ganka" Sani ne ya ja hannuna muka shige ciki, Dauda ya biyo bayanmu yana share hawayenshi. Idanunshi sun kaɗa sunyi jawur, sai ajjiyar zuchiya kawai yake saukewa. A tsakar gidan muka tsaya nayi sallama da siririyar murya. Gidan yana nan yanda yake, sai sake lalacewa ma da yayi. Matan gidan duk sun girma sun fice a hayyacinsu. Barinma Ta Maulidi, tana sanye da wata t shirt nononta ya kwanta jagab har ciki, dama ba ma'abociyar saka rigar mama bace. Tuno lokacin da nonuwanta suke a cike kuma a tsaye nayi. Da ƙirji ma take tafiya dan burgewa. Narani kuwa baya gajiya da kallon ƙirjinta ko a gaban waye. Yau ga su yanda suka zama babu kyan gani, yara duk sun ƙarar dashi. Kallon ƙuda mu ka yi da Ta Maulidi, ta kasa motsawa da ƙyar ta mayar da taɓaryar dakan fura cikin turmin. Ta ja wata ajjiyar zuchiya.

"Wa nake gani kamar Tani?" Sahura ta faɗa tana sallallami har ta iso gabanmu. Ta nuna Dauda"

"Dauda ne wannan ya zama ɗan birni haka? Hukunci sai mai tsaga idanu. Kai Jamilu, Jamilu maza fito ka kira Babanku a waje, kace yazo ga Dauda. Tani bismillah ku shigo." Dariya nayi ma Sahura da naga ta ruɗe. Bin bayanta mu ka yi ta shigar damu ɗakin Ta Maulidi. Ko ledar tsakar ɗaki babu a ɗakin. Gadon bono da kwaɓar aurenta ce kaɗai a ɗakin. Sai buhunhunan gero jingine a bango guda. Rayuwa kenan. Ada ɗakin Ta Maulidi shine aljannar duniya a Shanono. Narani bashi da sukuni in ba jinshi yayi a ɗakin ba. Tabarmar keso Sahura ta shimfiɗa mana muka zauna. 

Sannu Sahura. Ai da kin kaimu ɗakin mai Fura" Murmushi tayi tace.

"Shekara kusan biyar mai fura ta kwanta dama ai. Wallahi ko da take gadon mutuwarta tana ta ambaton sunan Dauda. Kinsan a ɗakinta yake dabdala." 

Allah sarki, kowa na hakanne, Allah yai mata rahama Sahura. Ina matan gidan fa?" 

"Sun je kasuwar ƙauye, sun kai gero, sai can sakaliya zaki gansu. Bari in kawo muku ruwa" Da sauri ta fita. Dauda kuma ya ɗaga kanshi sama. Jijiyoyin goshinshi sun fito raɗa raɗa.

Dauda in matar ƙanin mahaifinka ta shigo ka gaisheta kaji?" Kai kawai ya iya gyaɗa mun. Na lura hankalinshi ya tashi ainun. Narani ne ya shigo Ta Maulidi na biye dashi a baya.

"Tani kece haka? Sannu da zuwa maraba?" Cewar Narani, sai kallona yake yi. 

"Ina wuni Abba. Umma ina wuni?" Dauda ya gaishesu a taƙaice. A sanyaye suka amsa. Ta Maulidi na kalla nace.

"Yaya mun same ku lafiya?" Take ta dibibice ta shiga gaisheni tana dariyar borin kunya.

"Dauda kaine ka zama haka, masha Allah." Sahura ce ta shigo da ruwa ta dire a gabana.

"Yaya Narani kaga fa yanda Shanono ta zama wata ƴar gaye. Dama labari ya karaɗe garinnan. Ance ta sai tangamemen gida a Kano ta mayar da su Inno, Ige ma tana can. Lallai Tani kin samu dama, baki ga yanda kika yi kyau ba. Kamar yarinya. Wazai kalli Ta Maulidi ya zata wai kishiyarki ce ada. Ai za'a zaci ta haifeki ma. Duk mu mun tsufa  wahala duk ta cinye mana jikinmu Wallahi" Ta ƙarashe zancan tana dariya. Dauda da Sani suka gaisheta. Sai lokacin Sani ya gaishe da Narani da Ta Maulidi. Da fara'arsu suka amsa.

"Dauda kayi aure ne ko tukunna?" Cewar Narani

 Yana ma Dauda kallon sha'awa.

 "Banyi ma tukunna" Ya bashi amsar a taƙaice

 "To akwai yara mata ƙannenka jingim a gidan. In kana buƙata sai ka zaɓi ɗaya" Carab nace.

 Haba dai Narani. Yaron da uwarshi take da ƙashin tsiya shine zai auri ahalin gidannan? Ko bayan raina hakan ba zata faru ba, in dai Dauda Shanono Naroro yake amsawa to bazai auri wata ɗiya a garin Shanono ba ma balle cikin gidannan.  Kai Dauda tashi mu tafi. Dama na kawoshi ya gaisheku ne. Sannan mutumin da yaima Dauda Fyade yana yaro, har yanzu yana Shanono?" 

 "Kiyi haƙuri Tani in maganata ta miki zafine. Allah ya huci zuchiyarki. Tani na tuba nayi nadamar komai daya faru. Babu abinda yafi soyuwa mun a rai a yanzu sama da Dauda. Jamilu yaron Ta Maulidi da ya kasance shine Babba. Bashi da aiki sai shaye_shaye. Har sata wallahi yi yake yi. Yara dai gasunan dai amman duk sun gagareni." Muntsinarshi Ta Maulidi tayi, ina ganinsu tar. Sai ya kama bakinshi kuma yayi shiru.

 Ameen" Na bashi amsa a kausashe.

 "Alhn da yayi wannan aiki, ya jima da mutuwa. Sai da gawarshi ta ruɓe ta ishi kowa da wari a shanono. Sai da aka ɓalle gidan aka sameshi tsirara haihuwar uwarshi, an yanke mishi al 'aurarshi baki ɗaya. Ana ta raɗe_raɗin ma yana cikin ƙungiyar asirine." Baki na taɓe na dubi Dauda nayi mishi magana da ido. Ya ciro kuɗi bandir guda. Dubu goma ya ƙirga ya ba Narani. Take ya washe baki yana dariya. Ta Maulidi kuma da Sahura ya basu dubu biyar biyar. Sauran matan gidan da basa nan suma aka ajjiye musu nasu dubu biyar biyar ɗin.

 Sani kuje ku ɗakko tsaraba a bayan both." Da sauri suka fita. Basu jima ba sai gasu da buhun tsarabar. Suna durewa nace.

 To mu kam zamu koma da Alkhairi " Har bakin mota Sahura da Narani suka rakomu. 

 "Tani ki yi mun aikin gafara. Hakkinki da hakkin Dauda su suke bibiyar rayuwata nayi imani da Allah. Na yi miki zalunci mai suna zalunci......."

 "Innata muje ko? Sani taƙa motar nan mu bar wajannan" Rai a ɓace Dauda yayi magana. Garam ya rufe murfin motar ta ɓangaren inda nake zaune. Ya zagaya a fusace ya shige mota. Sani kuma ɗan ayi ya fici motarnan fuu muka bar Narani a tsaye ya sandare da mamaki. Kallon yaran nawa nayi sai nayi murmushi. Ina jin daɗin yanda suke tsare mutuncina da kishina sosai. Allah na gode maka. Yarana sune ribar aurena. Akansu na sha wahalar rayuwa. Gashi suma sunyi tsaye a kaina dan ganin sun bani farin cikin dana rasa a baya. Oga Rashid ne ya kira wayata. Karawa nayi a kunnena tare da yin sallama.

 "Gimbayar mata sarauniya. Yaya jikin naki da fatan kin samu lafiya ko?" Ido na lumshe cikin taushin murya nace.

 Jiki Alhamdulillah. Na ji daɗin jikin nawa sosai. Na gode da kulawa" Murmushi yayi mun kana yace. 

 "Zan shigo da daddare kamar bayan isha haka. In dubaki in sha Allah.

 To shikenan nagode sosai" Sallama mu ka yi ya kashe wayarshi. Ina ƙoƙarin ajjiye wayar Habiba Bala ta kirani a waya.

 "Ƙawata kina ina dan Allah?" Ta jefo mun tambaya.

 Ina hanyar dawowa daga Shanono yanzu haka"

 "To ƙawata dan Allah ki same ni a asibiti yanzu. Surukina yana son ganinki. Inata kiran wayarki bana samu, sai yanzu na ci sa'a ya shiga." Gabana sai naji ya faɗi. Cikin inda inda nace.

 In ce dai lafiya yake nema na ko Habiba Bala? Ni wallahi kunya nake ji, kuma ina tsoron haduwa da Kilishi, ko Khadija" Ajjiyar zuchiya Habiba Bala ta sauke tace.

 "Kilishi bata asibitin. Tama yi yaji ta tafi gidansu. Ni nake zaune a asibitin sai Khadija matarshi. Kuma a yanda na lura bata san takamaiman abinda ake taunawa ba. Mahaifin Alh Nura da Kawunansa ne suka nemi ganinki. Gida ya kamata ace sun zo sun same ki. Amman kinsan sha'anin tsofaffi. Sai shi Alhn su Alh Nura yace in ɗaga waya in kiraki kizo. Daga baya zasu samu Baffa su tattauna." Nannauyar ajjiyar zuchiya na ja kana nace.

 To shikenan Ƙawata. Yara zasu zo su sauke ni a asibitin. Tunda har tsohon ya nemi son ganawa dani dolena in amsa wannan goron gayyatar in zo. Sai nazo ƙawata, ki turo mun adireshin asibitin" Wayata na ajjiye kawai na lumshe idanu. Ji yanda ƙaramar magana bil haƙƙi take son ta zama babba. Jiya Habiba Bala tayi yaji. Yau Hajiya Kilishi tayi yaji duk dan akan matashi ya nuna bazawara mai Aure biyar yake son aure. Sai kace wanda ya aikata zunubi. Kai lallai ƙiyayyar da akema Zawara a kasar hausa ya kai intaha. Ni kuma zan tabbatar musu bazawara mai aure dayawa tana da dajara irin darajar da ko wacce mace take dashi. Kuma zan nuna musu su sani ba mu muke ɗaurama kanmu ba. Ji yanda aka fitineni, wannan yace wannan, wancan yace wannan. Yaron da ni ba sonshi ma nake yi ba. Da ace ni na nuna inaso sai ace budurwar zuchiya gareni. To shi da yace yana so meye sunan zuchiyarshi?( An baku gari makaranta meye sunan zuchiyar yaron da yake da sha'awar auren manyan mata?) Da ɓacin rai muka isa bakin asibitin ni da yara, ni na faɗa musu adireshin wajan. Muna tafe ina nuna musu hanya. Naso in sallamesu su tafi gida. Ganin da Sani yai mun kamar ina cikin damuwa, sai yaron ya kafe shi bazai je gida ba, zai jirani a bakin asibitin in na gama sai in fito muje. Babu yanda na iya haka na tafi na barsu a cikin mota. Ni kuma na kira Habiba Bala na faɗa mata ina harabar asibitin. Can sai gata ta ɓullo, ta yafitoni da hannunta. Ina ƙarasawa nace.

 Habiba Bala nifa maganarnan wallahi ta isheni haka nan, na gaji nifa bance ina son yaronnan ba."

 "Shishsh ƙawata maganar a nan a yanzu za'a kareta a yita kuma a gama. Kafin mu shiga ina neman alfarma a wajenki yau ɗaya ni Habiba Bala zaki iya mun wannan alfarmar Shanono? Nayi miki alƙawarin, tare da baki tabbacin ba zaki cutu ba. In kika samu tasgaro ki ɗaura alhakin a kaina. Ta wannan hanyar zamu rage ma al'umma ƙyamatar auren bazawara, ko macen data manyanta. Shanono duk abinda nace kimun zaki mun, in har bai saɓa ma shari'ar Muslunci ba?" Ajjiyar zuchiya na sauke, take naji jikina da bakina yana rawa, hantar cikina tana karkaɗawa. Habiba Bala mutum ce da ɓari. Ita ta zame mun matattakalar data cicciɓa darajata har sunana yayi fice. Kuma itace mudubina, ma'ana abun koyina. Babu abinda zata nema a duniyarnan, wanda ina da damar yi mata da zanƙi yi mata shi. Matsawar bai saɓa addini ba.

 Ha bi ba. Duk alfarmar da kike nema a wajena zan miki ki ɗauka kin samu. Ko da ni bazai mun daɗi ba, in ke zai miki shikenan. A ƙalla nima na miki wani abun alkhairi da zan sa ruhunki farin ciki. Kukane ya ƙwace mun.......✍🏻

A tunaninku alfarmar me Habiba Bala take nema a wajan Shanono?...NA FAƊO DAGA BENE.....

Lamba ta 9

Dafa mun kafaɗa tayi tace.

"So nake ki amince da soyayyar da Jega yake yi miki. Ki yarda dashi ki bashi dama Shanono. Ki amince da aurenki da yake so yayi. Wannan itace alfarma guda ɗaya dana taɓa nema a wajenki. Dan nasan zaki iya sadaukarwa domina ne yasa har na roƙi alfarmar. Shanono wallahi ina da dalili mai ƙarfi. Zan miki bayani mai kyau daga baya, kin amince, ko zaki tula mun barkono a idanuna Shanono?" Wawuyar Ajjiyar zuchiya na sauke, hawaye ne shararararararara yake zuba a idanuna ba tare da ina da ikon hanashi zubar ba. Habiba Bala ta gwara mun kai, ta birkita mun tunanina, ta kuma ɗaureni tamau da jijiyoyin jikina. In nace mata na amince bansan ya halaƙata da yarana zata kasance ba. Bansan da wanne idanu ita kanta duniya zata kalleni ba. In kuma nace mata ban aminceba, na cika butulu mai mancewa da dukkan alkhairi. Kuma Habiba Bala zata kalleni a matsayin wacce bata san Alkhairi ba. Gaba kura baya sa yaƙi.

"Shanono baki amince ba ko, kinji ba zaki iya auren yaro ba ko, sabida su Sani right? Duk zan zaunar dasu da kaina in yi musu magana ta fahimta. Sani farin cikin ki yake so. Kuma zai yi alfahari da wannan Auren da yardar Allah, zai kuma amshi Jega a matsayin mijin uwa."

Na amince Habiba Bala. Ko da hakan yana nufin mutuwatane. Ban isa nace miki A'a ba Habiba Bala wallahi ina jinki a raina fiye da yanda nake jin Yaya Use da Yaya Karime." Murmushi tayi mun ta share hawayen daya zubo mata. Ta kama hannuna bata ce dani uffan ba muka nufi cikin asibitin. Ƙofar wani ɗaki ta tura muka kutsa kanmu. Ni dai binta nake yi tamkar raƙumi da akala. Jega na hanno a kan gado yana baccinshi hankali kwance. Ga robar ƙarin ruwa sarƙafe da hannunshi. Matarshi Khadija tana kujerar dake kusa da gadon ta kifa kanta a jikin katifar gadon. Tausayi ta matuƙar bani ainun sai naji kamar in zubar mata da hawaye. A faɗa ma za'ayima kishiya ba ƙaramin tashin hankali mai girma bane. Sai da akaimun kishiyoyi sau ɗaiɗaiya har sau takwas. Kaidi da makircin kishiya babu wanda ban haddace shi a wannan kan nawa ba. Ni naga yanda ake makirci da maɗe a wajan miji. Kishiya na bani tsoro ainun. Wasu dattawa biyu na gani a zaune a 3 sitter sai wata ƴar dattijuwar mace daga gefensu.

"Amarya wannan itace Shanonon?" Wani Tsoho tukub ya tambayi Habiba Bala. Da gani shine mahaifin Alh Nura, ga kamannin na jini ya nuna.

"E Alhn Sama itace."

"Tawo jikata ki zauna mu yi magana" Jikina a sanyaye na isa kusa dashi na zauna akan tabarma. Wannan Dattijuwar mace ta dubi Khadija tace.

"Khadija tashi kinji ki tafi gida, ki samu ki ɗan yi wanka yaran su ganki. Ga ki da yaron ciki. In an gama abincin dare sai ki tawo dashi" murmushi khadija tayi tace.

"Goggo in ya farka zai neme ni. Ba damuwa zan zauna, yaran suna gidanmu"

"A'a jeki ki huta kema, za'a kula miki dashi" A yanda na fahimta tabbas bata san abinda ke faruwa ba. Kuma ba'aso ta sani yanzu. Hakanma da su ka yi sun girmamata sosai. Jakarta da basket ɗin kayan abinci ta ɗauka ta fita. Alhn Sama ya dubeni yace.

"Jikata naji duk abinda ya faru. Nayi faɗa kamar zan ari baki. Shima kanshi Nura na ci mishi mutunci sosai akan hukuncin daya yanke. Kin ganni nan? Na auri mahaifiyarsu ina da shekara talatin a duniya. Ita kuma a lokacin shekarunta arba'in cib. Ta auri mijinta na fari Allah bai yi zaman su yana da yawa ba. Mahaifiyarshi tasa ya saketa. Wai bata haihuwa. Haka A'i ta fito ta faɗa zawarci, gaga_gaga masoya su ka sake far mata. Da ke tana da kyau farace wanke hannu ka taɓa. Allah yai mata katari ta auri wani hamshaƙin mai arziki a wannan zamanin. Allah cikin ikonshi ko shekara bata rufa ba Allah yai ma Alhn rasuwa. A'i ta fito da tuminin takaba mai yawan gaske, motoci da gidaje, dan mijin nata mai sukunine sosai. A kasuwa Allah ya haɗa ni da A'i lokaci ɗaya ta shiga raina ainun. A lokacin ni keke ne dani, ita kuma mota marsandi take ja fara bazan mance ba. Haka nabi A'i a kekena har gida naga waje. Da daddare na sha jar dara da tabarau, da turarena ɗan duwala na kama hanyar gidansu A'i. Kinji na rantse  sai dana tarar da maza biyar suna jira A'i ta sauraresu ni na zama cikoton na shida. Tana ganawa da wani babban mutun yazo a babbar motarshi ta masu kuɗin zamanin. Haka A'i ta dinga bin mazannan ɗaya bayan ɗaya tana saurarensu. Na faɗa miki Allah yayi mata kyau, gata da farin jinin masu arziki. Ni kam da A'i tazo kaina ma dariya tayi bayan na fallasa mata asirin zuchiyata. Ta kama hanya ta tafi ta barni a wajen. Na miki tsallake Shanono. Kafin in iya furta mata kalmar so sai da nayi namijin ƙoƙari, dan gabana tattakewa ya dinga yi yana faɗuwa. Nasan ta fi karfina takota ina. Ni kuma gashi na jarabtu. Ba'a ma so fishi. Gaga_gaga kullum sai nazo gidansu A'i wata ran ta fito, wataran ta koro ɗan aiken. Ni dai ban gaji ba, banji halamun sarewa ba sam. Yau da gobe kuma da kike ganinta tafi ƙarfin wasa. In Allah ya ƙaddara maka sai ka auri mace. Baka da tsumi.  Wata ranar juma'a da yamma lis na nufi gidansu A'i sai na samu an cika a ƙofar gidansu kamar hayaniya akeyi. Ina ƙarasawa na tarar maneman A'i ne musayar yawu ya shiga tsakaninsu. Har mahaifinta yana faɗin shi dukkansu babu wanda zai ba auranta. Ina zuwa wajan sai A'i ta ka da baki ta ambaci sunana. Buɗar bakin mahaifinta yace.

"Ahmad in kana son A'i kuma a shirye kake kazo da magabatanka zuwa gobe da safe a ɗaura muku aure. Wallahi Hakanne ya faru kamar almara washe gari aka ɗaura aurena da A'i ba dan fa tana sona ba. Shanono, na sha wuya a hannun A'i har tsawa take daka mini. Shinfiɗarta kuwa ban isa naje ba. Ni kuma na nuna mata soyayyarta a jinin jikina yake yawo, ba farar fatarta ko kyawun fuskarta nake so ba. Shekararmu biyar muna zaman doya da manja. Kyautatawa, da tausayi, da nuna tsagwaron soyayya yasa A'i ta yi mubayi'a ta mika mun zuchiyarta na kula da'ita. Na bata lokaci na bata soyayya, na bata girmanta. Yaranmu uku da'ita Allah cikin ikonshi A'i ta tafi ta barni. Har abada babu madadin A'i a duniyata. Yaran data haifamun sune rayuwata." Kukane yaci karfin wannan Dattijo mai kama da majnun wajen iya soyayya, ko kuma in kirashi da diyago na paloma. Ni kaina wannan soyayya ta A'i da Ahmad ta burgeni ainun. Wannan Dattijuwar tace.

"Alhn Sama sai haƙuri Anty A'i sai dai mu bita da adda'a mace ta gari kenan. Mu kammu muna jin jikin mutuwarta ballantana kai. Allah ya jiƙanta da duk musulman da suka kwanta dama." Kowa a ɗakin muka amsa da 

"Ameen" Kafin ɗayan Dattijon yace.

"Shanono babu haramci a aurenki da Ahmad. Ko da kinfi haka tsufa ne, shima ko da yafi haka yarinta. Wannan kyakkyawan koyi ne mai kyau. Kuma babu inda kika ji an rawaito dole bazawara sai dai ta auri magidanci, ko bazawari ɗan uwanta. Shi saurayi, ko mai ƙarancin shekaru kamar Ahmad bashi da dama da ikon auren mace kamarki kenan? Ko kusa yana da dama, kema kina da damar aurenshi matsawar yayi miki. Sai dai in baya cikin zubin mazan da kike son yin rayuwa dasu ne, wannan kuma wani abunne daban. Bazawara ba abar ƙyama bace, bazawara abar a tausaya matane. Amman a nan ƙasar Hausa mun fi zagin Zawara akan karuwa ma. Kuma shi mutuwar aure ba haramun bane. Haka siddan namiji zai iya sakin mace. Kamar yadda haka siddan mace zata cukume miji tace sai ya saketa. In dai tayi rantsuwar ba zata zauna dashi ba. Ya zame mishi dole ya saketa. Shanono mu dai mun amince da nemanki da Ahmad yake yi. Amincewarmu ta isa a shafa fatiha. Mu roƙon da muke miki ki yi ma Allah ki bashi dama ku fahimci junanku. In yayi dai_dai da irin namijin da kikeso falillahi hamdu. In bai yi miki ba shikenan." Alhn Sama yace.

"Jikata in dai daɗin soyayya kike son sani to ya ƙare a wajen matashin daya auri babbar mace. Ba ke ba takaicin ɗa namiji. Ni nake faɗa miki wannan magana. Ki daure ki bashi dama, ni dai har ga Allah ina sonki kuma babu wanda ya isa ya ci mutuncinki in barshi. Yanda nayi tsaiwar daka wajen ganin na kare martabar A'i. Kema zan miki hakan. Ahmad ma yana tare dake. In na ganki sai inga kamar A'i ce" Nan ma kukan ya kuma sawa wannan karon har dani a rarrashin nashi. Kaina a ƙasa kunya na neman halakar dani. Duk sun yi tsit ni suke saurare su ji me zance.

Baba ba damuwa na amince. Zan kuma bashi dama in sha Allah. Nagode da kulawarku a gareni. Haƙiƙa Habiba Bala kin more da dangin miji masu farar zuchiya" Kuka na saka musu nima.

"Jega ka farka?" Cewar wannan dattijuwar. Kukan da nake yi na yi saurin haɗiyewa. Alhn Sama yace.

"Habiba a kira likita ta duba shi." Da sauri Habiba Bala ta fita. Alhn Sama ya dafa kaina yace.

"Allah yai miki albarka ya raya miki yaranki rayuwa irin ta addinin Musulunci. Share hawayenki kinji?' Kai na ɗaga mishi na share hawayen nawa.

"Zo ki zauna ga wuri. Bari mu fita daga waje likita zata shigo dubashi." Fita su ka yi suka barni a zaune a ƙasa na juya ma gadon da Jega yake baya. Sai da naji rufe ƙofarsu kana na miƙe, na zauna a saman kujera. Kallon kallo ne ya shiga tsakanina da Jega. Bai san ni bace a zaune a gaban su Alhn Sama ba. Kuma da ganin fuskarshi bai ji duk abinda muka tattauna ba. Sai na yi farin cikin hakan. Ya kasa ce mun komai sai kallona yake yi kamar zai cinyeni. Bakin gadon na ƙarasa.

Ya jikin naka Samari?" Murmushi yayi mai ƙayatarwa.

",Jiki ya warke ma zan iya cewa tunda na farka nayi tozali da kyakkyawar fuskarki mai cike da annuri, da zati" Harara na zabga mishi.

Zaka soma sokiburutsun zancan naka ba?" Hannu yasa ya haɗe leɓenshi dukka biyun. Halamar yayi shiru. A haka Dr da  Habiba Bala suka shigo suka same mu. Kan kujerar dana taso na koma ina fuskantarsu.

"Malam Ahmad yanzu akwai inda yake yi maka ciwo, bayan kan ka da yake sarama?" Dr ta tambayeshi, idanunshi ƙur a kaina yace da'ita.

"Bayana in da ku kai mun x-ray ɗin nan har yanzu bai dena yi mun ciwo ba Dr" 

"To kuma mun duba x-ray ɗin bayan ya fito. Babu wani tsagewar ƙashi a wajan kamar yanda mu kai tsammani. Buguwace kawai. Zan rubuta maka magani sai a je pharmacy na cikin asibitinnan a ƙarɓo. Ka dinga shafawa a wajan. Ina khadija?" Habiba Bala ce ta bata amsa da cewa.

"Khadija ta tafi gida, zata yi wanka. Amman magriba ta yi ƙila sai zuwa gobe zata dawo." Kai kawai Dr ta ɗaga. 

"Okay ki bini office yanzu, zan rubuta miki maganin, a karɓo yanzu." Habiba Bala ta kalleni tace.

"Shanono ki jirani ina dawowa yanzu" Fita su ka yi da Dr. Suna fita Jega yace.

"Sai yaushe zamu sake zuwa Munjibir park ki ƙarashe mun labarina?"

Kai da kace ba zan sake ganinka ba in dai na barka ka tafi, ka manta ne?" 

"Hakane ban manta ba. Muddin hakan zai fi miki kwanciyar hankali shikenan bazan sake zuwa inda kike ba. Amman ya zanyi da son jin ƙarshen labarinki mai cike da ɗumbin darasin rayuwa?" Ajjiyar zuchiya na sauke nace.

Ko a waya zan ƙarashe maka" Shigowar Habiba Bala ne yasa na miƙe.

To Jega Allah ya ƙara lafiya"

"Nagode sosai Barista nagode Allah ya saka da alkhairi" Da

Ameen" Na amsa mishi muka fita tare da Habiba Bala. Sallama nayi ma su Alhn Sama.

"To shanono mun gode da girmamu da kika yi. Ki sanarma manyanki zuwa gobe zamu kawo musu ziyara. Mu kawo kayan na gani inaso" Cikina take ya ƙulle. A kunyace na bar wajen.

Habiba Bala ni kam na shiga uku. Yanzu ɗan yaronnan ni Shanono zan aura?"

"Shanono kenan. Ki doge ma Allah bisa ni'imar daya baki. Jikinki bai mutu ba da labarin da Alhn Sama ya bamu ba?"

Ya mutu.

"Bai baki sha'awa ba daga shi har A'in tashi ba?"

Sun bani" A taƙaice nake bata amsarta.

"Zan same ki a gida mu tattauna yaushe kike free?*

Za mu yi magana a waya." Har gaban mota Habiba Bala ta rakani. Ta sanar ma su Sani gobe tana nemansu su zo gida su sameta. Ni dai na rufe idanuna a bayan mota. Tsabar tunani da imajinetion wallahi bansan mun iso gida ba.

"Umma wani abunne yake faruwa kike ɓoye mana? Umma kin Sani a cikin damuwa. Shin ko zuwan mu gidansu Yaya Dauda ne ya fama miki mikin dake cikin zuchiyarki?" Sani ke magana, ya saka fuskar tausayi. Dauda kuma yana daga tsaye shima a dagule yake sosai.

Babu komai yanayin jikin nawa ne sai a hankali. Ku je masallaci ku yi sallah maza" Fita nayi a motar na ƙule gida. Su Amina suna wajensu Inno. Wanka nayi na yi sallar magriba da isha. Ina zaune ina tasbihi Sani yayo sallama yace.

"Umma kina da baƙo a falo" Numfashi na ja, na sauke kana nace.

Ina zuwa Sani" Sai da nayi addu'o'ina kafin na tashi. Da hijabin a jikina na fita falon. Na tarar da Oga Rashid yana shan lemon gora a kofin tangaran. Waje na nema na zauna. Bayan mun gaisa kuma ya shiga yi mun hira. Dake bana bashi amsa yanda ya dace sai hirar ba tai armashi ba. Misalin takwas da rabi yamun sallama ya tafi.

Washe gari da wurwuri na tafi office ina da shari'a da ya dace in gabatar. Zama a office ke da wuya sai ga Rahama ta shigo.

A Rahama kin dawo ƙasarne dama?" Na tambaya ina fara'a. Sai da ta samu wajen zama kana tace. 

"Ai baki iya kirana ba balle kiji na dawo ko ban dawo ba. Mai Hula ya aiki?"

Dariya mu ka saka dukanmu.

Rahama daru kenan. Wallahi yanayin aikine ya riƙe ni. Kuma banji daɗin jikina ba yaune ma na dawo bakin aiki" 

"To kin kare kan ki to ya labari?" 

Nan mu ka ɗan zanta da Rahama ta bani tsarabata ta Dubai. Abaya mai kyau baƙa ta bani. Bayan fitarta kuma muka duƙufa aiki. Kowa na da shari'ar da zai je ya gabatar. Bayan tafiyar ƴan mazan ne Mai Hula take bani labarin wani kes da zata tsayama. Wai mijinne ya saki matarshi sun je diban kaya ya lakaɗama matar duka, har mahaifar matar ya cire riga yake son ya daka. Matar tana asibiti ranga rang mahaifarta ta tsage."

Oh in da ranka ka sha kallo mai hula. Maza suna bani mamaki ga duka ga tsinka jaka dan Allah?"

"Hmm ki bari Shanono. Na je jiya na ga matar lafiyar a Kaduna. Inda kanta yake ma bata ko sani ba. Baki ga inda idanunta ya aune ya zama suntum ba." Duban mai hula nayi nace.

Kes ɗin a kadunane amman shine suka ɗauki lauya a Kano?" Tace.

"Wallahi kuwa. Yar matan da aka daka ɗin a nan kano take da zama, so itace ta ɗaukar musu lauyar. Mijinta yana da halaƙa da Oga Rashid ne kamar. Dan shine ma yayi mata jagora har office ɗinnan." Kai na jinjina kawai nace.

Allah ya kyauta, ke kuma Allah ya baki nasara a bisa abinda kika saka a gaba" Daga haka na duƙufa aikina. Misalin biyun rana na fita zuwa kotun da nake da shari'a. Shari'ar tana matuƙar bani wahala sosai da sosai. Kes ɗin wani irin murɗaɗɗen kes ne, an kasa gano gaskiya kwata_kwata. Wata mata ce aka kashe a toilet ɗin ɗakinta. To ƴan uwanta suna zargin mijin matarne yayi kisan, dan ya mallake dukiyarta. Dan tana da dukiya gashi Allah bai bata haihuwa ba. To iyakar bincikena ya nuna shi mijin yana zaman lafiya da matarshi. Manaja ne a kamfaninta ma. Kuma lokacin da aka kasheta  bincikena ya nuna mun mijin baya garin lokacin da abin ya faru. Ma'aikatan gidan ma duk sun tabbatar mun da hakan. Amman duk ayoyin tambayoyina da zargi nima akanshi na ɗaura, naƙi yarda dashi sam. Shekara guda kenan ana gurza wannan Shari'a. Amman yau abun daɗi mun soma samun nasara sosai. Ina gama shari'ar na komo office na ci gaba da aikina. Da yamma lis na nufi gida. Gidansu Inno na zarce kai tsaye. Anan na samu dukka yaran suna cin abinci a faranti ɗaya. Can gefe ga wasu sababbi akwati masu hawa uku, da wata baƙar leda a kai. Take cikina ya murɗa, na yi saurin kallon idanun Sani da Dauda. Suma ni suke kallo. Amman na kasa fassara irin yanayin da suke.

"Tani an dawo daga aikin ne? Maraba lale" Cewar Ige tana zaune da Qur'ani a hannunta. Inno kuma tana cikin su Sani da ita ake cin abincin. Baffa na zaune yana ƙirge_ƙirgen kuɗi. Aikinshi kenan kullum a tusa ƙirgen kuɗi. Zama nayi a cikinsu bayan na wanko hannayena, nima na soma cin abincin. Sai nake jin kunyar yarana ta kamani sosai. 

Kun je wajan Habiba Bala?" Sani yace.

"Munje tana asibiti, ba mu samu damar yin magana ba. Tace in na gama jarabawa na zo hutu ma tattauna." Sai lokacin na ja ajjiyar zuchiya mai daɗi, har na sake na samu damar hira da iyayena da yarana. Kiraye_kirayen sallah ne yasa mazan suka fita Masallaci. Matan kuma suka ɗaura alwala suka shige. Anan Ige tace.

"Tani ashe za'ayi baƙi shine baki sanar mana ba ko?  Sai ganinsu mu ka yi sunzo. Sani ne yaronnan ya fitar damu kunya. Sai gashi da farfesun kaza da lafiyayyen tuwon shinkafa cikin kuloli ya kawo. Ga kaya nan ɗaya daga cikin manemanki ne suka kawo kayan na gani inaso. Ni na ɗauka budurwa ake ma wannan feleƙen ko?" Kaina a ƙasa nace.

Ban sani ba Ige. Ni duk aurarrakina na baya ma ba aimun ba."

"To shikenan ai. Kinyi goshi kamarki ace matashi zaki aura. Masha Allah mun taya ki murna. Ahmad ai mutumin kirkine. Ashe kayan abincin daya jibge mana rannan, da walakin goro a miya?" A kunyace na miƙe na shige ɗaki. Ni nayi mamakin yanda su Ige suka amshi abun hannu bibbiyu har suna murna haka. Ina shiga na samu Amina na yafa mayafi.

Ke kuma ina zaki je da magribannan?"

"Khalid ne yazo. Nima bansan da zuwan nashi ba

 Yace saƙo zai faɗa mun yanzu zai wuce." Jim nayi sai naji jikina bai bani ba. Sai nace mata.

 To ki karɓi keyn gida sai ku je can da ƙannenki ko, ai bai dace ku tsaya a titi ba" Amina tace.

 "Ai umma yace mun sauri yake yi ba daɗewa zai yi ba.

 To shikenan kama hannun Hauwa'u ta rakaki kuje" Ta kuwa kama hannun Hauwa suka fita. Ni kuma na tayar da kabbarar Sallah.

Amina:.

Tana fita ta samu Khalid a jingine a jikin motarshi. Ranshi a mugun haɗe ba kamar yadda ta saba ganinshi ba. Dama tun sanda ya tafi, ko ta kira wayarshi baya ɗauka. Ko text message ta yi mai baya maido mata da martani. Ƙarasawa su ka yi inda yake. 

"Barka da zuwa Khalid idanunka kenan. Tun ranar daka tafi ko wayata baka ɗagawa Allah yasa lafiya dai?" Tsaiwa ya gyara yace.

"Lafiya ta lau kamar yadda kika ganni. Yau ɗinma da kika ganni kamawa tayi Amina" 

"To shikenan ina wuni?"

"Riƙe gaisuwarki Amina." Amina tayi jim. Take ta fahimci akwai matsala mai girma.

"Game da bincikenmu da aka gudanar ta ɓangarenmu. Amina Khalid ba sa'an aurenki bane. Ashe Mamanku da kakanninki mabaratane, masu yawon bara kwararo kwararo? Sannan mahaifiyarki ance aurenta biyar. A wata ruwayar ma akace aurenta yafi a ƙirga bata iya zaman aure sam......."

"Dakata Khalid. Dan muna soyayya kai baka isa kazo har ƙofar gida kaci ma iyayena mutumci ba wallahi, ka kiyaye harshenka." Dariya Khalid yayi mata yace.

"Ai barewa ba za ta yi gudu ɗanta yai rarrafe ba. Ƴar ƴar jagora in bata yi tsiwa ba wa zai yi? Sau uku mahaifiyarki na zubar da ciki"

"In ƴar barewa ba tai gudu ba. Ai ba ƴar halak bace dan ubanta. Ke Amina zo ki shige gida. Umma ta haifi sojojin da zasu iya tsayawa a filin daga su yi yaƙi domin ƴar jagora" Sani ne ke maganar ta bayansu har jikinshi na rawa. Da gudu Amina ta shige cikin gida. Sani kuma ya tunkari Khalid gadan_gadan yana isa ya zabga mishi mari mai lafiya a kumatunshi. Nan tashin hankali ya kaure a tsakanin Khalid da Sani, harma da Dauda. Sani kuwa jikinshi sai rawa kakakar kakakar yake yi, sai da ya fasa ma Khalid baki hankalinshi ya kwanta.

Shanono:.

Da mugun gudu Amina tazo ta faɗa jikina.

"Umma Yaya Sani suna faɗa da Khalid. Kije umma ran Yaya Sani ya ɓaci da yawa" Ni da Ige muka shiga rige rigen fita. Ai kuwa muna fita muka tarar maza sun rirriƙe Sani yana fisgewa. Dauda kuma ya riƙe hannun Khalid tamau. 

Ku sake shi samari. Dauda kaima sakar mishi hannu" Na furta da muryar girma. Ba shiri Dauda ya saki Khalid, bakinshi sai jini da yawu ke zuba. Sani kuma ana sakinshi ya dira a wuyan Khalid. Da ƙyar ni da kaina na ɓanɓareshi a jikin Khalid. Amina tace 

"Allah ya isa tsakanina da kai Khalid. Kuma in maza sun ƙara a duniya yarinyar ƴar jagora tafi ƙarfinka. Yaya Sani Yaya Dauda kunmun dai dai" Anan na fahimci cin zarafina Khalid yayi. Sai na kaɗa yarana ciki, muka barshi da borin kunyarshi. A tsakar gida Sani ya zube yana kuka kamar ƙaramin yaro na goye. Take sai zazzabi sai amai, da zafin jiki. Hatta Dauda sai da zazzaɓi ya rufeshi. Amina kuma na dingi bata haƙuri da rarrashinta. Kuma na musu gargaɗi kar su sake ba wani namiji fuska har sai sun gama karatun digree sun samu aiki. Dauda shima yace bazai yi aure ba ya fasa. Roƙon duniya su Ige sun yi mishi amman har rantsuwa yayi shi ya fasa. Da wannan ɗacin, da ciwon muka wayi  gari.

Zukatan kowa babu daɗi. Tarasu nayi na dinga basu baki ina musu nasiha mai ratsa jiki. Ina gamawa Sani ya nufi hanyar komawa makaranta. Dauda ya nufi shago. Yan makaranta suka tafi islamiyya, kasancewar ba boko yau. Nima na shirya na tafi aikina. Ranar monday aka sallami Jega a asibiti, mun yi da Habiba Bala zamu haɗu in na dawo aiki. Dan tun ranar bamu sake haɗuwa ba, sai dai muyi waya. Ina zuwa office Oga Rashid yace mu same shi a office yana da maganar da zai mana. Kab muka same shi a office.

"Akwai Shari'ar da ke hannun Mai Hula. Kuma ta tashi bata da lafiya ta yi ɓari a asibiti ta kwana. Barista Shanono inaso ki samu Mai Hula a asibiti tai miki bayanin duk binciken da tayi da kanta akan kes ɗin. Inason kes ɗin gabaki ɗaya ya dawo hannunki. Yau za'ayi zaman farko da misalin ƙarfe ukun yamma a babbar kotun dake jihar kaduna" Kai na gyaɗa nace.

Nagode Sir. In sha Allah zan yi yanda kace. Kuma na yi alƙawarin nasara a aikin in sha Allah. Zan je yanzu in sameta, daga can zan wuce Kaduna "

"Okay ina miki fatan nasara. Akwai hotel da aka kama mata a kusa da kotun. Zamu sake sunanta zuwa sunanki sai ki sauka acan. Zan turo miki da risift a text message"

Nagode Sir." A haka taron ya watse, dan littattafaina na tattara na yi ma abokan aikina sallama na nufu asibiti wajan mai Hula. Ina hanyar zuwa kiran Jega ya shigo wayata....

Kamar bazan ɗauki kiran nashi ba sai na tuno girma da darajar Habiba Bala, harma da girman Alhn Sama na A'i ba da kan ka a sare. Gashi na kasance takwarar matarshi, Jega ya kasance takwaranshi. Wayar har ta kusan yankewa na ɗaga. A hands free na saka, sabida tuƙi nake yi.

"Amincin Allah ya tabbata a gareki mai daɗin murya, da fatan kin tashi cikin ƙoshin lafiya?" Idanu na lumshe kana nace.

Lafiya lau yaya jikin naka, ya kwanan iyalinka?" Ya ji daɗin yanda na tambayi lafiyar iyalinshi sosai. Har wata ƴar dariya ya sakar mun.

"Lafiya lau suke. Jikina da sauƙi. Amman idanuwana cike suke da makantar son ganinki. Hancina yana kewar daddaɗan ƙamshin turarenki mai tsinka yawu." Dariya dani dashi dukka muka saka. Dariya ya bani sosai wallahi.

"Na baki dariya ko? Alhamdulillah ko ba komai yau zan wuni a cikin farin ciki. Gobe zan koma Jega in Allah ya yarda. Inaso zan shiga gida in dubo su Amina zuwa anjima. Da fatan dai yin hakan ba zai zama laifi ba? Kuma inason in je in gaishe da Mama Inno da Goggo Ige." Mamaki ne ya kamani yanda ya riƙe sunayensu daram Kamar dama tun ya sansu.

Ba zaka yi laifi ba dan kaje ka dubasu. Amman da ka barshi tunda ba lafiya bace dakai" Murmushi yayi yace.

"Umma Habiba ta yi miki maganata ne?" Tambaya na jefo mishi.

Ka bata saƙo ta kawo mun ne?"

"A'a ganin sonki na neman rabani da duniyata ne yasa na faɗa mata tsantsar sonki da nake yi. Da irin yanda zan rike ki da kyau in kika zama tawa. Ai bawa zan zame miki, namiji zai amshi ƴan uwanshi maza. Ki fanshe duk wahalar da suka baki a kaina. Ni kuma zanyi farin ciki mallakarki da nayi.  Ɗan guntun dariya na yi mishi nace.

Jega kenan. Kaga nazo asibiti zan duba wata, daga nan ma garin zan bari. Sai anjima" Ban jira amsarshi ba na datse wayata. Na gyara parking ɗin motata na fito. Ward ɗin da Mai hula take kwance na nufa, na zauna a kujerar dake gefen gadon. Tana zaune tana shan tea. Mijinta na tsaye yana zuba mata abinci.

"Barista kece a tafe?" Da fara'a na gaisa da mijinta. Na dubeta nai mata yaya jiki, tare da sanar da'ita abinda ya kawoni. Dukkannin bayanan daya dace in Sani Mai Hula ta sanar dani a gurguje. Ta haɗamun da number Batula wacce ta shigar da ƙaran, da adireshin asibitin da marar lafiyar take kwance. Ban jima ba na yi musu sallama na kama hanyar gida, dan sake sutura, da kuma ɗaukan kaya kala ɗaya zuwa biyu. Dan bansan yanda shari'ar zata kaya ba. Ina shigowa layin na hango motar Jega a ƙofar gidana. Kaina na dafe kawai. Sai da na shiga gidana na ɗebo duk abinda nake buƙata na saka a ƙaramar jaka. Na sabunta wanka da kaya. Kana na kulle gidan na shiga gidansu Inno. A kan kujerar tsugunno na sameshi, yana yi ma Inno jajjage, sai hirarsu suke yi hankali kwance. Baffa ma yana tsakar gidan duk dasu ake hirar. Idanuna Jega ya kalla, tare da lumshe mun idanu. Da sauri na zare nawa idan a cikin nashi.

Inno sannunku da gida, su Indo basu dawo islamiyya ba?" Baffa yace.

"Tani kece kika dawo, ko sabida Ango yazo ne kika dawo?" Da ƙarfi yake magana irin na makafi. Kallona Jega yayi, yai mun murmushi mai taushi. Ni kuma nayi saurin cewa.

A'a Baffa. Nazo ɗiban kayane, zan tafi wata shari'a Kaduna. Kuma yau zan gabatar da wannan shari'ar." Da sauri Jega ya kalleni. Ni kuma nayi banza dashi. Nan Baffa da Inno suka shiga yi mun adda'ar samun nasara. Kuɗi na kirgo a jaka zan basu. Jega yace.

"Ba sai kin wahala ba. Zan  basu, nima sauri nake yi yanzu zan tafi." Kuɗi ya ƙirgo masu yawa ya miƙa ma Inno.

"Ke Inno bani kuɗinnan nan. Kai Jega ai ba'a ba mata kuɗi" Baffa ya tsinkani a gaban Jega. Shi kuwa sai yayi dariya, ya sake ƙirgo wasu kuɗin ya miƙa ma Baffa nashi.

"Tani ki yi mishi godiya. Ya kawo ma su Amina kaya, ko wanne yaro da ledarahi, harda samarin bai barsu a baya ba." Cewar Inno kenan. Sallama nayi musu a gurguje na fito. Jega ma yayi musu sallama ya biyoni.

"Bani keyn in tuƙa ki in kai ki Kadunan na dawo." Idanu na zare nace.

Kai da baka da ishasshiyar lafiya shine za kayi tuƙi mai nisa?" Idanu ya zuba mun.

"Kina tausayina ashe? To nagode sosai. Ashe  Alhn Sama ya samu labarin abinda ke tsakaninmu, kuma ya shige mun gaba. Mama habiba ta faɗa mun yanda su ka sha artabu wajen baki baki akan ki bani dama, wala Allah in yi dai dai da abinda kike so. Nagode ma Allah. Na gode ma Wadannan tsofaffin, na gode ma umma Habiba sosai. Kema ina miƙo miki saƙon godiya marar adadi." Hannu ya sa ya zare keyn motata yace.

"Shiga in kai ki, bazan iya barinki a kan hanya ke kaɗai ba." Na kaɗa Jega ya raya sai ya kaini, zai dawo Kano komai dare. Nima kuma naƙi fur. Sai yace.

"To yanda za'ayi shine. Mu je in biya miki kuɗin jirgi sai ki je a jirgi. Gobe ni zan kawo miki motarki Kadunan, kin yarda?"

A'a ban yarda ba Gaskiya" murmushi yayi kawai ya shige cikin motata. Bani da zaɓi dan bani da lokacin ɓatawa haka dole na shiga motar. Jega ya ja mu ka bar cikin unguwarmu.

"Wannan ai yana daga cikin damar da su Alhn Sama suke nufi ki bani. Ta nanne zaki gane ƙarfin sonki da nake yi. Ta hakanne zaki gane na cancanta ko ban cancanta ba. Dan ina ciwo bazai hana ni tuƙi in kai ki duk inda kike da buƙata ba." Banza nayi dashi na soma danne_dannen wayata. Wayarshi ya kara a kunne, sai ji nayi yana waya da Khadija.

"Hello Madam yaya akayi?" Banji me ita tace mai ba, na dai ji ya bata amsa da cewar.

"Na ɗanyi nisa sosai. Zan iya kaiwa yamma ban shigo gidan ba. Amman kici gaba da shirinki. Ki shafa mun kan Babyna da yake cikin ki" Sai naga yayi murmushi yace.

"Ameen Nagode. Ki gaishe da su Mama" Anan su kai sallama ya ajjiye wayarshi. Sai ga kiran Yaya Use ya shigo wayata. Dai dai lokacin ya kutsa kai cikin gidan mai, dan ya take tankin motar da fetur. Yana tsayawa a layi ya fice a motar.

Yaya Use barka da safiya." Cikin dariya tace.

"Amarya sai na ji abun arziki kuma. Kinga gani na shigo Kano yanzunnan. Inno take faɗa mun yanzu angonma ya bar gidan. Yayi musu jajjage harda ɗebo ruwa" Ita take maganar amman ni nake ji mata kunyar har ga Allah. Habiba Bala ta cuceni data tursasani yin wannan soyayya ta ƙarfi da yaji. Cikin son bagarar da zancan nace 

Sai da na ke hanyar barin Kano Yaya Use shine zaki tawo. A gida kika bar Baban yara da su Baffa?" Dariya tayi mun tace.

"Baban yara yana Legas, ya samu wata unguwa yana gashin nama acan. Rayuwa tayi kyau sosai. Yace ma in ya dawo da mu zai koma, ko abincin siyarwa na dinga ɗaurama samarin suna fitar mana dashi. Dan yace maza suke siyar da ɗan wake a titi, kuma su suke sakun dan waken da kansu " Dariya mu ka yi sosai ni da Yaya Use. Na taya ta murna sosai da samun ƙaruwar da su ka yi. Amman na bata shawara a gurguje akan ina laifin ta dinga saro kaya tana aikowa nan Kano, da jos wajen Yaya Karime. Dawowar Jega ne yasa nace zan kirata in na sauka. Motar ya ja ya saitata a titi. Kana yace.

"Da zaki amince zan so ki ci gaba da bani labarinki. Zan fi kowa jin daɗin hakan. Kin tsaya a dai dai wurin da Baffa ya tawo dake inda suke bara. Ke kuma kika biyosu da burin son makaranta. Kince mun kin je kin ga tashin hankali a Habuja, ƴan cirani suna ma yara ƙananu irinki a lokacin wani abun. Anan kika tsaya mun. 

Tsintar kaina nayi da ci gaba da bashi labarin rayuwata turyan _turyan.

CI GABAN RAYUWAR SHANONO:.

A ranar da su Tani suka isa Habuja. Ta tarar da abubbuwa da dama na tashin hankali. Wasu abubbuwan ma a ɗan shekarunta sun shallake hankalinta. Suna dira a Habuja suka zauna a rumfar bararsu, an suka ci gaba da rera waƙoƙin maula masu daɗin sauraro. Da wani mai siyar da ruwa a kura ya ƙyalla idanshi ya ga Tani, jajir da'ita ga gashi. Sai ranshi ya biya a kanta, ya je ya siyo gurasa da balangu takadda guda hilimi guda, da fanta ta ƙatuwar gora harda biredi sai ya kawo mata. Tani dama a yinwace take sosai yana kawo mata wannan gara ta shiga murna.

"Inno wancan mai kurar ne ya kawo mini balangu da gurasa." Naroro na jin haka ya washe baki yace.

"Tani tayi goshi daga zuwanta Inno. Wanna yarinya akwaita da farin jini. Tani baje mana mu dandali arziki kinji, dama tun da muka iso kike kukan yinwa" Tani ta baje musu balangunnan suka ci su ka yi ƙat. Da dare yayi suna kwance a rumfa, Use da Karime suna can yawon duniyarsu. Tasi mai ruwa ya shigo rumfar su Tani ya soma ta da ta

"Tani Tani taso kici Indommie harda ƙyai na sa an toya miki." A zabure Tani ta tashi dama yinwa ta hanata Bacci tayi ma Naroro da Inno kuka har ta gaji. Ta je yawon barar neman abincin da zata ci bata samu ba. Hannunta Tasi ya kamo ya shigar da ita ɗakin langa_langa ya zaunar da'ita, ya bata wannan indommie da kwai a leda taci ta take cikinta.

"Tani zan baki abuna ki sha mun. In dai kina mun haka kullum zan kawo miki abinci" Cikin jin daɗi Tani tace.

"Irin wannan me daɗin zaka dinga bani Tasi?" Dariya Tasi yayi daya lura Tani bata da cikakken wayo. Haka Tasi ya tusa Tani a gaba Har sai da ya samu nutsuwa ta bakinta. Zubar da abinda ya cika ma Tani baki tayi. Ya bata ruwa ta kurkure bakinta ta fito. Tana zuwa wani lungu taga kawarta Lami itama ana mata irin abinda Tasi yayi mata yanzu. Ganinta bai sa sun dena komai ba. Tani ta wuce gabanta sai faɗuwa yake yi. In ta tuno abinda Tasi yasa mata a baki da girmanshi sai taji tsigar jikinta ya tashi. Dawowa rumfarsu tayi ta kwanta. Ga muƙu muƙun sanyi da ake zugawa a garin Habuja. Tun daga wannan rana Tasi ya zama shine mai ciyar da Tani. Su Use kuma gashin kansu suke ci. Ko a titi suka tsaya alhazai sun fi ba nakasassun da irin su Use ke musu jagora. Sabida su ƴan mata ne cikakku, ƙirjinsu har numfashi yake yi. Cikin wannan badaƙalar rayuwar wata ranar lahadi Use ta tashi da amai sosai. Tani tana gefe tana cin waina da miya wanda Tasi ya sai mata. Inno ta dubi Use tace.

"Allah yasa ba matsiyaci bane yai miki wannan cikin ba Use. Dan wallahi in kika ce mun ɗan cirani ne ranki zai yi mummunan ɓaci" Baki Tani ta riƙe da taji abinda Inno take cewa. Naroro ranar baya nan sassafe sun je gidan wani ɗan siyasa yayi musu alƙawarin kuɗi.

"Wannan Alhn ne yai mun Inno" Inno tayi murmushi tace.

"Ai ta kwana gidan sauki. Yau babu inda zaki je, in ya zo zan yi magana dashi yasan da ajjiyarshi a cikinki. Karki sake ki faɗama ubanki kinsan shi da shegen son kuɗi yanzu sai ya lalata mana aikinmu. Je cikin rumfa ki yi kwanciyarki. Ke kuma Tani ki gama cin wainar nan ki zo ki bi sa'anninki kuje bara maza maza. Wallahi in baki dawo da kuɗi mai yawa ba sai na miki shegen duka yau." Use ta tashi daga bakin kwatar da take ta dawo cikin rumfa ta yi kwanciyarta a kan tsumokin da suke cikin rumfar tuli guda, cike da kuɗin cizo da ƙuma. Karime ce ta dawo tun jiya da daddare rabonta da rumfar. Hannunta niƙi_niƙi da leda. Inno ta shiga washe baki. Zaman dirshan tayi a cikin rumfa ta baje kayan cikin ledar. Kajine gasassu da nonon kanti manyan gora biyu. Dubu biyar irin ta wannan zamanin ta ƙirgo ta ba Inno.

"Ga kuɗin barata Inno" Inno ta karɓa tace.

"Dawa tayi mai. Ga kaji bakiji yanda yawuna yake gudana ba" Bayan sun gama cin kajin Tani tai ma ƴan uwanta sallama su ka yi zuga suka shiga gari bara.

"Tani kina ɓoye kuɗin barar da kika samo ko duka kike ba Inno" Lami ce take tambayar ƙawarta.

"Duka nake bata kullum ma a haka sai ta mun faɗa wai bana kawo kuɗi da yawa. Karime fa dubu biyar ta ba Inno yau."

"Tabb zan baki lalitata guɗa ɗaya ki ɗaura a jikinki, ki dinga raba kuɗin barar biyu ki ba Inno rabi kema ki riƙe rabi. Yau zamu je dake inda muke yi musu wani aiki suna bamu  kuɗi da yawa. Kema zan kai ki. Amman zaki iya Tani, irin abinda kike ma Tasi ne, da wani daban kuma. Amman zaki samu kuɗi kuma zaki ci abinci, a kunna miki kallo. Shi yasa ni da Mariya in muka fito bara sai dare muke komawa." Cikin murna Tani tace.

"Zan yi duk irin abinda kuke yi Lami. Kuma ki bani lalitar sai in soma raba kuɗin barata nima." Lami ta yaye rigarta ta kunto ma Tani lalita ɗaya a jikinta. Kuɗine sosai a lalitar, ta kwashe kuɗinta tas ta mayar ɗayar lalitar da ke ƙulle a jikinta. Ta miƙo ma Tani lalitar.

"Lami duka wannan kuɗin a can gidan kika samu wai?" Mariya tayi dariya tace.

"Muna samun kuɗi sosai Tani. Kema zaki tara naki. Mu yi wannan kwanar." Nan su Tani suka yi wata kwana ƴan uwan bararsu kuma suka miƙe titi. A wani tangamemen gida su Tani suka tsaya. Unguwar tsit babu kowa, kuma bata da yawan gidaje. Me gadi ne ya buɗe musu ƙaramar ƙofa suka shiga.

"Ahhh lami yau da baƙuwar balarabiya kuka zo?" Cewar mai gadin kenan. Lami tace.

"I Ado ƙawarmu ce Tani. Itama almajirace garinmu ɗaya" Tani dai sai kallon kyan gidan da girmanshi take yi. Gidan daga can uban nisa take hangoshi.  Sun yi tafiya mai nisa kafin suka isa bakin ƙofar shiga asalin gidan. Lami ta tura ƙofar suka shiga. Wani sanyi da ƙamshine ya daki hancin Tani. Ta yi tunanin tsakar gida zata gani, sai ta ga tangamemen falo, zagaye da kujeru, ƙasan malala da kafet. Nan take cikin Tani ya tsure......✍🏻NA FAƊO DAGA BENE.....

Kamar bazan ɗauki kiran nashi ba sai na tuno girma da darajar Habiba Bala, harma da girman Alhn Sama na A'i ba da kan ka a sare. Gashi na kasance takwarar matarshi, Jega ya kasance takwaranshi. Wayar har ta kusan yankewa na ɗaga. A hands free na saka, sabida tuƙi nake yi.

"Amincin Allah ya tabbata a gareki mai daɗin murya, da fatan kin tashi cikin ƙoshin lafiya?" Idanu na lumshe kana nace.

Lafiya lau yaya jikin naka, ya kwanan iyalinka?" Ya ji daɗin yanda na tambayi lafiyar iyalinshi sosai. Har wata ƴar dariya ya sakar mun.

"Lafiya lau suke. Jikina da sauƙi. Amman idanuwana cike suke da makantar son ganinki. Hancina yana kewar daddaɗan ƙamshin turarenki mai tsinka yawu." Dariya dani dashi dukka muka saka. Dariya ya bani sosai wallahi.

"Na baki dariya ko? Alhamdulillah ko ba komai yau zan wuni a cikin farin ciki. Gobe zan koma Jega in Allah ya yarda. Inaso zan shiga gida in dubo su Amina zuwa anjima. Da fatan dai yin hakan ba zai zama laifi ba? Kuma inason in je in gaishe da Mama Inno da Goggo Ige." Mamaki ne ya kamani yanda ya riƙe sunayensu daram Kamar dama tun ya sansu.

Ba zaka yi laifi ba dan kaje ka dubasu. Amman da ka barshi tunda ba lafiya bace dakai" Murmushi yayi yace.

"Umma Habiba ta yi miki maganata ne?" Tambaya na jefo mishi.

Ka bata saƙo ta kawo mun ne?"

"A'a ganin sonki na neman rabani da duniyata ne yasa na faɗa mata tsantsar sonki da nake yi. Da irin yanda zan rike ki da kyau in kika zama tawa. Ai bawa zan zame miki, namiji zai amshi ƴan uwanshi maza. Ki fanshe duk wahalar da suka baki a kaina. Ni kuma zanyi farin ciki mallakarki da nayi.  Ɗan guntun dariya na yi mishi nace.

Jega kenan. Kaga nazo asibiti zan duba wata, daga nan ma garin zan bari. Sai anjima" Ban jira amsarshi ba na datse wayata. Na gyara parking ɗin motata na fito. Ward ɗin da Mai hula take kwance na nufa, na zauna a kujerar dake gefen gadon. Tana zaune tana shan tea. Mijinta na tsaye yana zuba mata abinci.

"Barista kece a tafe?" Da fara'a na gaisa da mijinta. Na dubeta nai mata yaya jiki, tare da sanar da'ita abinda ya kawoni. Dukkannin bayanan daya dace in Sani Mai Hula ta sanar dani a gurguje. Ta haɗamun da number Batula wacce ta shigar da ƙaran, da adireshin asibitin da marar lafiyar take kwance. Ban jima ba na yi musu sallama na kama hanyar gida, dan sake sutura, da kuma ɗaukan kaya kala ɗaya zuwa biyu. Dan bansan yanda shari'ar zata kaya ba. Ina shigowa layin na hango motar Jega a ƙofar gidana. Kaina na dafe kawai. Sai da na shiga gidana na ɗebo duk abinda nake buƙata na saka a ƙaramar jaka. Na sabunta wanka da kaya. Kana na kulle gidan na shiga gidansu Inno. A kan kujerar tsugunno na sameshi, yana yi ma Inno jajjage, sai hirarsu suke yi hankali kwance. Baffa ma yana tsakar gidan duk dasu ake hirar. Idanuna Jega ya kalla, tare da lumshe mun idanu. Da sauri na zare nawa idan a cikin nashi.

Inno sannunku da gida, su Indo basu dawo islamiyya ba?" Baffa yace.

"Tani kece kika dawo, ko sabida Ango yazo ne kika dawo?" Da ƙarfi yake magana irin na makafi. Kallona Jega yayi, yai mun murmushi mai taushi. Ni kuma nayi saurin cewa.

A'a Baffa. Nazo ɗiban kayane, zan tafi wata shari'a Kaduna. Kuma yau zan gabatar da wannan shari'ar." Da sauri Jega ya kalleni. Ni kuma nayi banza dashi. Nan Baffa da Inno suka shiga yi mun adda'ar samun nasara. Kuɗi na kirgo a jaka zan basu. Jega yace.

"Ba sai kin wahala ba. Zan  basu, nima sauri nake yi yanzu zan tafi." Kuɗi ya ƙirgo masu yawa ya miƙa ma Inno.

"Ke Inno bani kuɗinnan nan. Kai Jega ai ba'a ba mata kuɗi" Baffa ya tsinkani a gaban Jega. Shi kuwa sai yayi dariya, ya sake ƙirgo wasu kuɗin ya miƙa ma Baffa nashi.

"Tani ki yi mishi godiya. Ya kawo ma su Amina kaya, ko wanne yaro da ledarahi, harda samarin bai barsu a baya ba." Cewar Inno kenan. Sallama nayi musu a gurguje na fito. Jega ma yayi musu sallama ya biyoni.

"Bani keyn in tuƙa ki in kai ki Kadunan na dawo." Idanu na zare nace.

Kai da baka da ishasshiyar lafiya shine za kayi tuƙi mai nisa?" Idanu ya zuba mun.

"Kina tausayina ashe? To nagode sosai. Ashe  Alhn Sama ya samu labarin abinda ke tsakaninmu, kuma ya shige mun gaba. Mama habiba ta faɗa mun yanda su ka sha artabu wajen baki baki akan ki bani dama, wala Allah in yi dai dai da abinda kike so. Nagode ma Allah. Na gode ma Wadannan tsofaffin, na gode ma umma Habiba sosai. Kema ina miƙo miki saƙon godiya marar adadi." Hannu ya sa ya zare keyn motata yace.

"Shiga in kai ki, bazan iya barinki a kan hanya ke kaɗai ba." Na kaɗa Jega ya raya sai ya kaini, zai dawo Kano komai dare. Nima kuma naƙi fur. Sai yace.

"To yanda za'ayi shine. Mu je in biya miki kuɗin jirgi sai ki je a jirgi. Gobe ni zan kawo miki motarki Kadunan, kin yarda?"

A'a ban yarda ba Gaskiya" murmushi yayi kawai ya shige cikin motata. Bani da zaɓi dan bani da lokacin ɓatawa haka dole na shiga motar. Jega ya ja mu ka bar cikin unguwarmu.

"Wannan ai yana daga cikin damar da su Alhn Sama suke nufi ki bani. Ta nanne zaki gane ƙarfin sonki da nake yi. Ta hakanne zaki gane na cancanta ko ban cancanta ba. Dan ina ciwo bazai hana ni tuƙi in kai ki duk inda kike da buƙata ba." Banza nayi dashi na soma danne_dannen wayata. Wayarshi ya kara a kunne, sai ji nayi yana waya da Khadija.

"Hello Madam yaya akayi?" Banji me ita tace mai ba, na dai ji ya bata amsa da cewar.

"Na ɗanyi nisa sosai. Zan iya kaiwa yamma ban shigo gidan ba. Amman kici gaba da shirinki. Ki shafa mun kan Babyna da yake cikin ki" Sai naga yayi murmushi yace.

"Ameen Nagode. Ki gaishe da su Mama" Anan su kai sallama ya ajjiye wayarshi. Sai ga kiran Yaya Use ya shigo wayata. Dai dai lokacin ya kutsa kai cikin gidan mai, dan ya take tankin motar da fetur. Yana tsayawa a layi ya fice a motar.

Yaya Use barka da safiya." Cikin dariya tace.

"Amarya sai na ji abun arziki kuma. Kinga gani na shigo Kano yanzunnan. Inno take faɗa mun yanzu angonma ya bar gidan. Yayi musu jajjage harda ɗebo ruwa" Ita take maganar amman ni nake ji mata kunyar har ga Allah. Habiba Bala ta cuceni data tursasani yin wannan soyayya ta ƙarfi da yaji. Cikin son bagarar da zancan nace 

Sai da na ke hanyar barin Kano Yaya Use shine zaki tawo. A gida kika bar Baban yara da su Baffa?" Dariya tayi mun tace.

"Baban yara yana Legas, ya samu wata unguwa yana gashin nama acan. Rayuwa tayi kyau sosai. Yace ma in ya dawo da mu zai koma, ko abincin siyarwa na dinga ɗaurama samarin suna fitar mana dashi. Dan yace maza suke siyar da ɗan wake a titi, kuma su suke sakun dan waken da kansu " Dariya mu ka yi sosai ni da Yaya Use. Na taya ta murna sosai da samun ƙaruwar da su ka yi. Amman na bata shawara a gurguje akan ina laifin ta dinga saro kaya tana aikowa nan Kano, da jos wajen Yaya Karime. Dawowar Jega ne yasa nace zan kirata in na sauka. Motar ya ja ya saitata a titi. Kana yace.

"Da zaki amince zan so ki ci gaba da bani labarinki. Zan fi kowa jin daɗin hakan. Kin tsaya a dai dai wurin da Baffa ya tawo dake inda suke bara. Ke kuma kika biyosu da burin son makaranta. Kince mun kin je kin ga tashin hankali a Habuja, ƴan cirani suna ma yara ƙananu irinki a lokacin wani abun. Anan kika tsaya mun. 

Tsintar kaina nayi da ci gaba da bashi labarin rayuwata turyan _turyan.

CI GABAN RAYUWAR SHANONO:.

A ranar da su Tani suka isa Habuja. Ta tarar da abubbuwa da dama na tashin hankali. Wasu abubbuwan ma a ɗan shekarunta sun shallake hankalinta. Suna dira a Habuja suka zauna a rumfar bararsu, an suka ci gaba da rera waƙoƙin maula masu daɗin sauraro. Da wani mai siyar da ruwa a kura ya ƙyalla idanshi ya ga Tani, jajir da'ita ga gashi. Sai ranshi ya biya a kanta, ya je ya siyo gurasa da balangu takadda guda hilimi guda, da fanta ta ƙatuwar gora harda biredi sai ya kawo mata. Tani dama a yinwace take sosai yana kawo mata wannan gara ta shiga murna.

"Inno wancan mai kurar ne ya kawo mini balangu da gurasa." Naroro na jin haka ya washe baki yace.

"Tani tayi goshi daga zuwanta Inno. Wanna yarinya akwaita da farin jini. Tani baje mana mu dandali arziki kinji, dama tun da muka iso kike kukan yinwa" Tani ta baje musu balangunnan suka ci su ka yi ƙat. Da dare yayi suna kwance a rumfa, Use da Karime suna can yawon duniyarsu. Tasi mai ruwa ya shigo rumfar su Tani ya soma ta da ta

"Tani Tani taso kici Indommie harda ƙyai na sa an toya miki." A zabure Tani ta tashi dama yinwa ta hanata Bacci tayi ma Naroro da Inno kuka har ta gaji. Ta je yawon barar neman abincin da zata ci bata samu ba. Hannunta Tasi ya kamo ya shigar da ita ɗakin langa_langa ya zaunar da'ita, ya bata wannan indommie da kwai a leda taci ta take cikinta.

"Tani zan baki abuna ki sha mun. In dai kina mun haka kullum zan kawo miki abinci" Cikin jin daɗi Tani tace.

"Irin wannan me daɗin zaka dinga bani Tasi?" Dariya Tasi yayi daya lura Tani bata da cikakken wayo. Haka Tasi ya tusa Tani a gaba Har sai da ya samu nutsuwa ta bakinta. Zubar da abinda ya cika ma Tani baki tayi. Ya bata ruwa ta kurkure bakinta ta fito. Tana zuwa wani lungu taga kawarta Lami itama ana mata irin abinda Tasi yayi mata yanzu. Ganinta bai sa sun dena komai ba. Tani ta wuce gabanta sai faɗuwa yake yi. In ta tuno abinda Tasi yasa mata a baki da girmanshi sai taji tsigar jikinta ya tashi. Dawowa rumfarsu tayi ta kwanta. Ga muƙu muƙun sanyi da ake zugawa a garin Habuja. Tun daga wannan rana Tasi ya zama shine mai ciyar da Tani. Su Use kuma gashin kansu suke ci. Ko a titi suka tsaya alhazai sun fi ba nakasassun da irin su Use ke musu jagora. Sabida su ƴan mata ne cikakku, ƙirjinsu har numfashi yake yi. Cikin wannan badaƙalar rayuwar wata ranar lahadi Use ta tashi da amai sosai. Tani tana gefe tana cin waina da miya wanda Tasi ya sai mata. Inno ta dubi Use tace.

"Allah yasa ba matsiyaci bane yai miki wannan cikin ba Use. Dan wallahi in kika ce mun ɗan cirani ne ranki zai yi mummunan ɓaci" Baki Tani ta riƙe da taji abinda Inno take cewa. Naroro ranar baya nan sassafe sun je gidan wani ɗan siyasa yayi musu alƙawarin kuɗi.

"Wannan Alhn ne yai mun Inno" Inno tayi murmushi tace.

"Ai ta kwana gidan sauki. Yau babu inda zaki je, in ya zo zan yi magana dashi yasan da ajjiyarshi a cikinki. Karki sake ki faɗama ubanki kinsan shi da shegen son kuɗi yanzu sai ya lalata mana aikinmu. Je cikin rumfa ki yi kwanciyarki. Ke kuma Tani ki gama cin wainar nan ki zo ki bi sa'anninki kuje bara maza maza. Wallahi in baki dawo da kuɗi mai yawa ba sai na miki shegen duka yau." Use ta tashi daga bakin kwatar da take ta dawo cikin rumfa ta yi kwanciyarta a kan tsumokin da suke cikin rumfar tuli guda, cike da kuɗin cizo da ƙuma. Karime ce ta dawo tun jiya da daddare rabonta da rumfar. Hannunta niƙi_niƙi da leda. Inno ta shiga washe baki. Zaman dirshan tayi a cikin rumfa ta baje kayan cikin ledar. Kajine gasassu da nonon kanti manyan gora biyu. Dubu biyar irin ta wannan zamanin ta ƙirgo ta ba Inno.

"Ga kuɗin barata Inno" Inno ta karɓa tace.

"Dawa tayi mai. Ga kaji bakiji yanda yawuna yake gudana ba" Bayan sun gama cin kajin Tani tai ma ƴan uwanta sallama su ka yi zuga suka shiga gari bara.

"Tani kina ɓoye kuɗin barar da kika samo ko duka kike ba Inno" Lami ce take tambayar ƙawarta.

"Duka nake bata kullum ma a haka sai ta mun faɗa wai bana kawo kuɗi da yawa. Karime fa dubu biyar ta ba Inno yau."

"Tabb zan baki lalitata guɗa ɗaya ki ɗaura a jikinki, ki dinga raba kuɗin barar biyu ki ba Inno rabi kema ki riƙe rabi. Yau zamu je dake inda muke yi musu wani aiki suna bamu  kuɗi da yawa. Kema zan kai ki. Amman zaki iya Tani, irin abinda kike ma Tasi ne, da wani daban kuma. Amman zaki samu kuɗi kuma zaki ci abinci, a kunna miki kallo. Shi yasa ni da Mariya in muka fito bara sai dare muke komawa." Cikin murna Tani tace.

"Zan yi duk irin abinda kuke yi Lami. Kuma ki bani lalitar sai in soma raba kuɗin barata nima." Lami ta yaye rigarta ta kunto ma Tani lalita ɗaya a jikinta. Kuɗine sosai a lalitar, ta kwashe kuɗinta tas ta mayar ɗayar lalitar da ke ƙulle a jikinta. Ta miƙo ma Tani lalitar.

"Lami duka wannan kuɗin a can gidan kika samu wai?" Mariya tayi dariya tace.

"Muna samun kuɗi sosai Tani. Kema zaki tara naki. Mu yi wannan kwanar." Nan su Tani suka yi wata kwana ƴan uwan bararsu kuma suka miƙe titi. A wani tangamemen gida su Tani suka tsaya. Unguwar tsit babu kowa, kuma bata da yawan gidaje. Me gadi ne ya buɗe musu ƙaramar ƙofa suka shiga.

"Ahhh lami yau da baƙuwar balarabiya kuka zo?" Cewar mai gadin kenan. Lami tace.

"I Ado ƙawarmu ce Tani. Itama almajirace garinmu ɗaya" Tani dai sai kallon kyan gidan da girmanshi take yi. Gidan daga can uban nisa take hangoshi.  Sun yi tafiya mai nisa kafin suka isa bakin ƙofar shiga asalin gidan. Lami ta tura ƙofar suka shiga. Wani sanyi da ƙamshine ya daki hancin Tani. Ta yi tunanin tsakar gida zata gani, sai ta ga tangamemen falo, zagaye da kujeru, ƙasan malala da kafet. Nan take cikin Tani ya tsure......✍🏻NA FAƊO DAGA BENE.....

Cikin tsoro da ɗari ɗari Tani ta bi bayan Lami sai rakuɓewa take yi. Wuce falon su ka yi, su Lami sun sam ko'ina a cikin gidan da dukkan halamu. Wani madaidaicin falo suka kuma kutsa kansu. Anan falon suka tarar da wasu dattijai sun kai su bakwai. Suna zaune suna cin duniyarsu da tsinke, kuɗi da duniya na yi musu daɗi. 

"Lami har kun ƙaraso? Bismillah ku zazzauna mana" Wani Alh daga cikin Alhazan wajen yayi magana. Zama su ka yi a saman kujera, Lami ta ja hannun Tani da ƙarfi itama ta zauna ba shiri.

"Wannan ƴar farar fa Lami, itama ƴar jagorarce?"

"E Alh ƴar jagorace ka ganta. Kullum sai Innanta tayi mata faɗan bata komawa da kuɗin bara mai yawa. Shine itama na kawota zata dinga muku" Tani dai tana zaune zuchiyarta na tsinkewa. Hankalinta bai tashi tashi ba sai da taga an shiga da Lami da Maryama ɗakuna daban_daban. Itama wani ƙaton Alh mai ƙaton ciki ya kirata, ta bi bayanshi jikinta na rawa. A cikin wannan ɗakin ya dinga wasa da sassan jikin Tani, shima yana umartarta da tayi mishi. Da Tani taso ƙin yi sai ya zazzare mata ido. Tana kuka, jikinta na rawa tana yin abinda aka umarceta dayi. Bayan ya gama yace ta fita falo. Kayanta ta ɗauka ta mayar jikinta ta fita. Su Lami ta tarar suna cin soyayyar shinkafa da soyayyun kaji, harda lemun kwalba 7up.  Tani na ganin wannan rikitiɓa tuni ta mance da abinda ya faru a ɗaki. Ta tsoma hannu a ciki ta dantso shinkafa ta luma a bakinta. Ta kuma dantsa ta luma. Anan ne tace.

"Tunda Inno ta haifeni ban taɓa cin abinci mai daɗin wannan ba. Aradu ji nake kamar ina tauna roba. Lami kullum irin abincin da kuke ci kenan?" Lami da Maryama suka sa dariya harda tafawa.

"Tani kenan. Kici a hankali abinci a gidannan baya yankewa. Da rana ma zaki ga an kuma kawowa, haka ma da daddare. Kalli TV kallon kasetin Hausa mu ke yi." Sai lokacin Tani ta lura da Tv ma. Suna cin abinci suna hirarsu, ga film ɗin DISKIN DA RIƊI suna kallo hankalinsu kwance. Ac ne ke dukan su Tani ta kai ta ƙafa. A wajen su ka yi bacci, bayan sun gama cin abincin sun yi kallo har sun gaji. Da rana aka kawo musu farfesun kayan ciki. Wasu matasa suka kuma shigewa da ko wacce ciki, irin aikin ɗazu ne dai. Amman ba'a taɓa kwanciya dasu ba zuwa wannan lokacin. Da zasu tafi aka ba ko wacce dubu goma, goma na wannan zamanin. Kuɗaɗene masu darajar gaske, ba irin dubu goman mu na wannan ƙarnin ba. Sai dare su Tani suka koma tantin su. Dubu uku Tani ta ba Inno a wannan ranar. Inno sai yashe baki take yi.

"Ko ke fa Tani. Ɗan fari da ido in kinga maza ki dinga yi. Yanda Allah ya miki kyau zaki yi arziki in kika kasance mai fara'a. Shiga ciki Use na ciki ba lafiya." Shiga cikin rumfa tayi ta samu Use a kwance tana murƙususu kamar zata mutu. Cikin ɗan lokaci jini ya ɓalle mata mai yawan gaske. Maganin zubar da ciki Alhn da yayi ma Use ciki ya bata. Ya ɗauko dubu hamsin ya ba Inno.  

"Use jini na zuba a jikin ki bari in kira Inno" 

"Mutuwa zan yi Tani, ki kira Inno ta dawo" Da gudu Tani ta fito daga rumfarsu. Ta hango su Inno sun yi mugun nisa. Nan ta kwasa a guje ƙafarta ba ko takalmi, ba mayafi, riga daban zani daban. Cikin shigar ƙasƙanci da wulaƙanci. Tani ta dinga gudu tana ambaton.

"Inno inno inno" Ina Inno basu san ma anayi ba, suna tafe bagazan_bazagan a titi Inno na waƙa suna amshi. Da ƙyar Tani ta cin musu. Tana haki take sanarma Inno Use na zubar da jini."  Lantana tace.

"Bazai wuce ciki taje ta kwaso ba, ta sha maganin zubarwa. Inno yarinyar nan ta kiyaye fa karta ƙarar da jikokin naki a titi" Inno ta dubi Tani tace.

"Kin ganni a kwai inda zamu je acan zamu kwana kuma. Bazan iya komawa ba. Ki bankaɗa baƙin buhunnan nawa zaki ga manda, ki ɓantari kwatan guda ki jiƙa mata da ruwa ta shanye jinin zai tsaya." Inno na kaiwa nan ta saki waƙa." 

"Maula ta sidi maula ta balarabe" Sauran al majiran sunai mata amshi da.

"Maula" A wajen Tani ta ƙame hawaye na silalowa a kumatunta. Tuno ƴar uwarta data baro a cikin mawuyacin haline yasa ta sake zurawa a guje ta koma cikin rumfar tana haki. Karime ta gani riƙe da Use tana bata manda a ƙoƙo tana sha. Cikin mintunan da basu wuce biyu ba jinin ya tsaya cak. Sai dai murƙususun ciwon ciki. Daren ranar Tani da Karime basu tafi yawon bin ƴan cirani ba. Tan Tasi ma yazo tafiya da Tani amman taƙi fur, dole ya bata indominta da balangu ya koma rumfarsu. Su Inno da Baffa kuwa sai washe gari suka dawo ainihin wajen bararsu. Tani da Use kawai suka tarar, karime ta sake kayan jikinta ta shiga gari da sa'anninta.

"Me kike yi Tani har yanzu baki kama hanya kin tafi bara ba? Kema Use zaman me kike yi, baki warke bane?" Tani dai a zabure ta bar wajen. Use kuma cikin rashin tarbiya da buɗewar idanu irin na sani maza nau'i daban daban tace.

"Wallahi babu inda zani banda lafiya. Alh ma yace in zauna sai na warke." Baffa ya amshe da cewa.

"Alƙurnan baki isa ba Use. Kuɗin bararki kuma wa zai biya? Nace miki wa zai biya dan ƙaniyarki?" Bubbuga ƙafa Use ta shiga yi. Inno ta rakata da sanda tana cokala ƙafarta. Haka dole Use ta tafi yawon bin titina_titina, ga ƙunguzu a jikinta, ga ɗanyen jiki. Hakan ba damuwar iyayenta bane sam, su damuwarsu kuɗi ne kawai. Kuɗin da babu amfanin da yake yi musu, ba iya kashewa suke yi ba, sai dai tarawa. Da yawa daga cikin almarijar attajirai ne ba'a sani bane. Wani gudaje gareshi ya zuba haya. Wasu motocin haya ne dasu. Wasu kuma noma akeyi musu a ƙauye a fitar da abinci tirele_tirela. Amman kuɗin ba amfanin da yake yi musu. A ƙarshe mutuwar wulaƙanci ne yake riskarau, ko ciwo in ya fi ƙarfinsu su koma ƙauye su bar dangi da jigilar jinya." Haka rayuwa tai ta tafiya a garin Habuja, Tani ta samu kwanciyar hankali, taci mai kyau, ta sha mai kyau, ga kuɗi alhazai suna basu. Lokaci ɗaya ta canja, damma ƙazanta da rashin wanka ya hana fatarta sheƙi. Sai su fi sati biyu basu watsa ruwa ba, haka wanki sai kayan annakiya tayi musu yawa suke cire lokaci su yi wanki, shima jiƙa_jiƙa.  Duk abincin da suka ci a kansu suke share miyar ko maiƙon abincin. Kan Tani har wani gari gari ke zubowa, ga ƙwarƙwata harda ƙuma a kan Tani. Kwatsam wata ranar juma'a aka aiko daga gida cewar Kawu Yusuf ba lafiya rai a hannun Allah. Ba shiri Naroro suka tarkata suka nufi gida. Zuwan su Tani shanono da kwanaki kaɗan. Mai gari ya tara dattawan ƙauyen akan za'a kwashi yaran ƙauyen zuwa makarantar kwana dake Bauchi, domin taimakon ƙauyen, wata gidauniya ce ta ke bi ƙauyuka_ƙauyuka domin tsamo matasan ciki daga duhun jahilci, su ke sa su makaranta kyauta.. Iyaye da yawa su kai tawaye, ƙalilanne suka amince a tafi da yaransu, ciki harda Ige da tayi karambanin saka sunan Tani a cikin tawagar, anata shirin kaisu makaranta Naroro da inno basu san wainar da ake toyawa ba sam. Mai gari shine ya rarrabama ɗaliban makarantar kwana bokatai, da akwatin ƙarfe, harma da guzurin garin kwaki. Ige ta haɗa ma Tani ƙanzo da yawan gaske, da man ƙuli, da yaji, harda maggi mai dunƙule. Tayi ma Tani kitso, harda wanki. Ranar tafiya da tazo Ige da kanta tasa Tani a mota akori kura cike da ɗalibai. Tani ta fashe da kukan farin ciki. Har sai da motar su Tani ta ɓace Ige ta dena ma Tani adabo. Iyayen sauran yaranma sai ɗaga ma yaransu hannu suke yi." 

Dawowa daga labari.

Shanono:.

Kukane yaci ƙarfina, bani da kuzarin ci gaba da wannan labari. Na daɗe ina rera kuka, Jega yayi shiru kamar ruwa ya cinyeshi. Gefen titi ya samu ya dakata. Ashe shi ya jima yana fitar da hawaye, idanuwanshi sun kaɗa sun yi jawur. Jajayen idanun ya zuba mun.

"Barista dan Allah ki yi haquri banda kuka. Dukkannin abinda ya faru a rayuwarku ya riga da ya wuce tuni. Haƙiƙa na tausayama rayuwar ƴan jagora, dama ashe irin rayuwar da suke gudanarwa a bayan fage kenan? Ya salam" Hawayena na shiga sharewa a hankali, sai da na sai sai ta nutsuwata kana nace.

Rayuwar da suke gudanarwa tafi haka muni, rayuwace mai cike dam da haɗari sosai" Wasu sabbin hawaye suka sake samun gurbi a kumatuna. Cikin sanyi da taushi Jega ya dinga rarrashin ruhina, yana yi yana jawo mun ayoyi da hadisai masu kwantar da zuchiyar mai sauraro. Take na samu nutsuwa ta dawo gangar jikina, har da murmushi.

"To Alhamdulillah na yi farin ciki da walwala ta shinfiɗu a fuskarki. To mun shigo Kaduna ina muka nufa to?"

 Babban Asibiti zan soma zuwa, inason ganawa da wacce zan kare. Kuma inason in san halin da take ciki kafin lokacin gudanar da shari'ar yayi." 

 Wayar Batula na kira lokacin da muka iso babban asibitin. Na kalli Jega nace.

 "Ya kamata ace ka kama hanyar komawa Kano, sabida kar kayi dare. Daga nan kotu ni zan wuce bani da ishasshen lokaci."

 "Wallahi in dai nace miki zan iya komawa yanzu nayi miki ƙarya. Inaso in rakaki kotu in ga yanda kike gudanar da shari'arki. Sannan inason sake jin ci gaban labarinki in kin gama shari'ar." Kai na girgiza mishi nace.

 Zan iya amincewa da ka bini kotu. Ƙarashen labari kuma sai wani jiƙon, sabuwar shari'a ce a gabana. Kuma kes ɗin yana da girma." Batula na hango tana tawowa, sai dube_dube take yi. Duk da bansanta ba. Amman na fahimci itace.

 Bari in je ina zuwa." Ban jira me zai ce ba na fita.

 Batula ko?" Na ɗan ƙwala kiran sunanta. Da sauri ta juyo"

 "E Barista Tani Shanono Naroro ko?" 

 Zahiri nice. Bamu da cikakken lokaci. Kaini in ga marar lafiyar" Gaba tayi ina biye da'ita a baya har zuwa ward ɗin mata. A bakin wani gado muku tsaya. Marar lafiyar tana kwance fuskarta a kumbure, ga ɗinki anyi mata a gefen idanunta, leɓɓanta sun kumbura suntum. Ƙarin jinine a ɗaure a hannunta. Nurse ce a gabanta tana rage gudun shigar jinin cikin jikinta. Shiru nayi ina mamakin irin rashin imanin da yasa mijin matarnan yai mata karifin duka irin wannan ya sauya mata halitta. Ga sakinta da yayi, ga yara ya karɓe mata.

 Sannunku ya mai jikin? Sunana Barister Tani shanono Naroro. Nice lauyar mai ƙara. Inaso in babu damuwa zan ɗan gana da marar lafiyan" Wata dattijuwa kamar mahaifiyarsu ce tace.

 "Ba lallai ta iya magana yanda ya dace ba baiwar Allah, bakinta bata ko iya motsashi, Amman likitanta zai miki bayanin halin da take ciki. Tun da aka kawo mu asibitinnan har zuwa yanzu. Ni nama cire raina da tashinta, haƙiƙa tana cikin ciwo sosai. Kinga dai yanda fuskarta ta aune, ga ɗinki da akayi mata. Gobe ma tiyata za'a shiga da'ita." Tabarau ɗin idanuna na kawar na kurama kumburarriyar fuskar idanu ina jin tausayinta ainun. 

 Mama yaranta daya ƙwace mata guda nawa ne?"

 O'o guda biyu ne kawai basu da yawa. Itama tace ba zata iya barin yaranta a hannunshi ba, sabida fasiƙine." Nurse ɗinnan na kalla nace.

 Sister zan iya ganin likitan wannan baiwar Allahn a yanzu? Dan awa guda ya rage mu shiga shari'a"

 "E zaki iya ganinshi. Kinci sa'a bai jima da shigowa  ba. Zamu iya tafiya" Sallama nayi musu, muka tafi da Batula da nurse har zuwa ofishin Dr. Wannan nurse ɗince tai mishi bayanin abinda ya kawo mu, sai ta fita ta bamu waje.

 "Bismillah ku zauna ga waje." Zama mu ka yi, mu ka gaggaisa.

Nazo inji halin da Shamwila take cikine. Da batun tsagewar mahaifarta Dr" Zama ya ƙyara yace.

"Mahaifar ba tsagewa tayi ba. Bayan mun tsananta bincike. Cikine kwance a bayan mahaifarta. Cikin ya lalace, shine zamu cire mata zuwa gobe.

Lalacewar cikin yana da alaƙa da dukan da taci amman?"

"E yana da alaƙa ta kai tsaye da hakan. Amman gobe zamu shiga da'ita tiyata. Kinga yanda kanta da bakinta ya fashe ai? Leɓenta ya yanke bamu ga guntun tsokar ba. Amman mun mata ciko da tsokar naman cinyarta. Sai kanta daya fashe, har yanzu bincike muke yi akan ƙwaƙwalwarta. Kinsan sha'anin ƙwaƙwalwa. Muna so mu tabbatar in lafiyar ƙwaƙwalwarta lafiya. An yi mata gwajin ƙwaƙwalwa na farko, da na biyu babu dai matsala sosai, amman zamu sake yi mata na ukun in sha Allah. Jiya ta soma yin shirme shi yasa ma kika zo kika tarar tana bacci" 

 Numfasawa nayi, hawaye kamar zai zubo a idanuna.

 Dr izuwa yanzu jini leda nawa aka zuba mata. Ruwa leda nawa?"

 "Jinin da kika samu a hannunta na huɗu kenan. Leda shida take buƙata. Ruwa leda shidda aka saka mata."

 Kuma ana biyan kuɗin jinyarta ko sai ta gama jinya za'a biya. Kuma wa yake biya?" Batula tace.

 "Duk jigilar asibitinta a aljihunmu muka yi. Sai shekaranjiya da ɗayar matar mijin nata tazo ta kawo mana ziyara ne ta bamu dubu hamsin cash. Amman mun kashe kuɗi yafi dubu ɗari biyu, muna kan kashewa. Dan ko tiyata da za'ayi mata gobe dubu arba'in zamu biya. Bamu san kuɗin sallama kuma nawa zamu biya ba." Agogo na kalla, saura baifi minti talatin mu shiga shari'ar ba. Mikewa nayi nace.

 Nagode da lokacin ku da kuka ara mun. Batula sai mun haɗu a kotu." Sallama nayi musu na fito a gurguje na faɗa mota ina sauke numfashi.

Kai ni kotu lokaci ya kusa." Yanayina da ya gani a dagule bai bashi damar magana ba. Sai tuƙi kawai yake yi. Har muka shiga cikin harabar kotun ba wanda yace da kowa komai Shigarmu lokaci na yi. Dan ina hango bayan masu shiga cikin kotun. Kayana na ciro a mota, na saka rigar lauyoyi, da hular, ban ko bi ta kan jega ba. Nima na bi ayarin masu shiga cikin kotun. Wajen da aka tanada dan zaman lauyoyi na samu na zauna. Nazari nake yi kafin kotun ta gama sai saita, kuma alƙali ya shigo.....✍🏻NA FAƊO DAGA BENE....

A tsanake na gama tattare littattafaina. Juyowar da zanyi muka haɗa idanu da Bilkisa.

"Umman Sulaiman kece kika zama Barista? Tsarki ya tabbata ga Allah subuhanahu wata ala. Nayi farin cikin ganinki a cikin kyakkyawan kama." Murmushi nayi mata muka rungumi juna muna cike da farin cikin sake ganin juna.

Bilkisa ashe rai kan ga rai? Kaila da ya haɗa mu, kinga ya sake haɗamu. Ashe dama Shamwila ce Kaila ya sauyama kamannin haka?" Hannunna ta ja muka fito daga cikin kotun. Dai_dai ana sa kaila a cikin motar bursuna. Baba Rammai, da Basira, da Maraƙisiyya sai kuka suke yi suna ɗaga ma kaila hannu, Amadudu sai haƙuri yake basu. Hajiyayye kuma tana gefe tayi jigum.

Baba Rammai ina wuni, ya muka ji da wannan abun kuma?" Baba Rammai ta iso inda nake ta kama mun hannaye carab ta fashe da kuka. 

"Tani ki mun rai dan Allah ki taimaki kaila ko dan sabida yaranki. Ko babu komai Kaila ya soki tunda ya iya aurenki a bazawara mai aure huɗu." Basira tace.

"Tani ki taimaka mana dan Allah Kaila ya fito. Ya ci darajar yaranku ke dashi. Mun sani Kaila da Baba Rammai sun miki abun ashsha. Amman yanzu mu muke roƙon ki sassautama kaila dan Allah " Ni mamakine yasa na daskare a wajan ina kallonsu kawai. Hajiyayye ta iso kamar wacce bata da gaskiya, ta rame ta koɗe, ta ƙanjame fiye da lalacewar da nayi a baya.

"Umman Sulaiman ashe yanda nake hasashenki kinma wuce haka? Dole kaila ya dimauce ya kasa bacci akan ki gaskiya. Hmm Tani ki mun aikin gafara akan irin zamantakewar da mu ka yi. Nasan na cuceki kuma kin shanye. Ni ban taɓa cin karo da mai haƙuri irinki ba a rayuwata. Jibi yanda rayuwa da ƙuruciya suka juya mun  baya Tani." Murmushi nayi musu dukkansu kafin nace.

Bani da abunda zan taimaki Kaila dashi a kotu. Gaskiya ce take yin halinta a kotu, ba dannema mai hakki hakkinshi ba. Baba Rammai ke kan ki kinsan kaila madokine, gashi da ɗure_ɗuren ashariya. In da kinje asibiti kinga irin jikin da Shamwila take sha na tabbatar ba zaki ce a taimaki Kaila ba. Ko kuma ince in da maraƙisiyya ce mijinta yai mata irin dukan da kaila yai ma Shamwila nayi imani sai in da ƙarfinku dukkan ku ya ƙare. Ku bi kaila da adda'a inaga zai fi. Bilkisa ni zan tafi, inaso in je in huta." Batun roƙon gafarata da Hajiyayye take nema ban ko bi ta kan zancan ba. Domin ba yafewa zanyi ba.

"To ummun Sulaiman ki bani number ki, zamu yi magana ko a waya ne. Ashe su Balaraba sun koma hannunki?" Murmushi nayi nace da Bilkisa 

Muna tare dasu." Numberna na bata. Tare da yi musu sallama na nufi motata. Da idanu duk suka bini har na shige motata. Na dubi Jega nace. 

Jirgin ƙarfe nawa ka yi burking?" Lumshe idanu yayi yace.

"Jirgin ƙarfe biyar ne. Inaga Airport zaki ajjiyen kawai in je in jira." Jan motar yayi muka fice daga kotun.

Kotu:

Bilkisa tabi bayan Tani da kallo tana ta'ajibi.

"Iko sai Allah. Hajiyayye kinga wani ikon Allah kuwa? Sai wannan lamarin ya tuno mun lokacin da kuka shigar da ƙaran umman Sulaiman, kuma Kaila ya goyi bayanki. Umman Sulaiman  ta na prison, ku kuma kuna gida kuna jin daɗi. Yau gashi ita su Shamwila suka ɗauka a matsayin lauyansu." Baba Rammai wacce ta shiga cikin damuwa. Maganganun Tani suka ci gaba da jujjuyawa a ƙwaƙwalwarta tace.

"Hmmm haƙiƙa jikina yayi sanyi. Duk maganganun da Tani ta faɗa a nan  dai dai suke. Sai dai zan tsaya tsayin daka da adda'ar Allah ya kawo ma kaila mafita" Barista Jamilu Jamil ne ya iso inda suke tsaye.

"Bilkisa zan koma masaukina sai zuwa jibin in Allah ya kaimu. Hajiyayye ki zauna da shirin fitowa ba da shaida. Kuma ku yi ƙoƙarin gayyato Salima a zama na biyu, dole itama muna buƙatar shaidarta a ranar. Dan naga Baristan su mai zafi ce, sai na zurfafa bincike, da harhaɗa hujjojin da zan doketa."

"Yauwa yaro, ko nawa ne zamu biya ka taimaka mana kar a ce za'a kulle mun yaro a gidan kaso. Wallahi bai yi dukannan da niyya ba. Ka taimaka mana" Cewar Baba Rammai da take ta hawaye. Barista Jamilu Jamil yace.

"Komai zai dai daita Baba, ai jibi ne zamu yi asalin zama. Yau shinfiɗa kawai mu ka yi. Tunda na gane lauyarsu tana da zafi zan yi sabon shiri. Amman na hango kamar ta tsaya daku anan ko?" Bilkisa tace.

"E mun tsaya, ai mun santa farin sani ma" Kai ya girgiza, tare da yi musu sallama ya wuce. Suma komawa gida su ka yi. Kowa yana cikin matsananciyar damuwa. Hajiyayye ƙwaƙwalwarta sai tariyo mata bidiyon Tani take yi. Da irin yanda take tsaye tana gudanar da shari'a, tana jujjuya idanu.

"Ohh Allah mai hikima. Ni da ada na kusan kashe Tani sabida baƙin kishi, na hana duniyarta saƙat, na ƙasƙantar da darajarta a gidan Kaila. Ji Tani  ƴar jagora a yau ji yanda ta zama hamshaƙiyar mace, wacce tasan ciwon kanta, ji yaranta sune manya a gida, Sani har mota yake ja, su Balaraba sun girma abinsu, suna zuwa makaranta mai kyau kafin su bar gidannan. Ni ko rayuwata ƙasa tayi daga ni har yarana. Samira ma ni kwanannan na kasa gane mata sam, kullum aikinta kenan yawo na jaraba. Yanzu haka ƙannenta ne kawai a gidan, ita kuma tana can gantalinta. Duniya kenan, ka shuka alkhairi ya fi maka. Ni da na shuka sharrin yau ga abinda gari ya waya. Shamwila ita kuma tana asibiti rai a hannun Allah, kaila zai kwana a firzin" Shigowar Bilkisa ɗakin Hajiyayye ne ya katse mata  sambatun da take ta ta yi ita kaɗai. A ƙasa take tayi zaman dirshan, ta tallafi kumatuta da hannu bibbiyu."

"Umman Fati kece kika shigo?" Zama tayi tace.

"Nice Hajiyayye. Baba Rammai tana can tana kuka, tana sambatun wai umman Sulaiman ta yafe mata. Wai me ku ka yi mata haka ne?"

"Hmmm Bilkisa ni kaina zaman da kika ga nayi jigum anan tunanin rayuwa da irin kaidi, da sharrin da na dinga ma Umman Sulaiman nake yi. Na ci zalinta, na ɗau alhakinta, munanan maganganu babu wanda ban fesa mata ba. Ke har tsirara ta taɓa kamani a turakar Kaila ranar kwananta lokacin muna Jos layin ɗan maraya. Wallahi Allah bata iya buɗe baki tace mini komai ba. Bilkisa ji Umman Sulaiman yanda ta dawo, jibeni ni Hajiyayye a yanzu. Nayi nadama, tsoron Allah ya daɗa shigata. Kuma na yanke hukuncin jibi in mun haɗu zan sake roƙon gafararta ko zan yi katari ta yafe mini. Yanzu ne na gane dalilin da yasa Kaila ya haukace, ya ɗimauce a kan Umman Sulaiman, sabida yana son dawo da'itane ma ya saki Shamwila, ai mai hali baya fasa halinshi, Kaila bazai dena hangen mata ƴan gayu masu aji ba, ko wacce da irin daɗin bakinshi da yayi mata har ta aureshi" Ajjiyar zuchiya Bilkisa tayi tace.

"Kaila shine babban mai laifi a cikin wannan lamarin. Ni takaddata zai bani na haƙura da auren. Iyayena dama sun kafe akan sai ya sauwaƙe mun."

"Ni kaina Bilkisa wallahi zamana a gidan Kaila ya zo ƙarshe. Tattara inawa inawa zanyi in koma Argungu can wajan danginmu in yi zamana. Yara Allah ya rayasu da imani zasu neme ni in sun girma." Bilkisa tace.

"Ni kam zan tafi da yarana, bazan iya barinsu a gabanshi ba. Kina gani umman Sulaiman itama da yaranta suke manya ta kwashe abinta"

"Bilkisa bazan iya tafiya da su bane. Su yi zamansu a gidan ubansu. Ina da yaƙinin zai kula dasu. Ni kaina in na tafi Argungu ba lallai su bani wajen zama ba" Haka dai su kai ta tattaunawa, da shirya yanda kowa zai fita daga cikin rayuwar Kaila."

Shanono "

Idanu na lumshe, ina hango fuskar Kaila yanda yake kallona da mamaki. Fuskar Hajiyayye da shigarta ne ya dawo mun. Hajiyayye ƴar gaye yau itace da koɗaɗɗiyar atampa harda tsohon takalmin roba? Kamar ba ita bace ta ja zarenta yanda take son saƙa shi a cikin gidan kaila ba. A ranar da Hajiyayye ta shigo cikin gidana. A ranar ta soma tabbatar mun da wacce iriyar amarya Kaila ya auro mun. Baba Rammai ta dinga faɗin.

Yanzu Kaila yayi Aure da ya auri yarinya shatab, budurwa ba bazawaraba. Ranar nayi kuka sosai. Amman gashi wai ni yau Baba Rammai, da Hajiyayye suke roƙo ni Shanono?Allah na gode maka a bisa suturar mutumci daka lilliɓa mini, Baba Rammai da maraƙisiyya kamar ba su ba suma duk sun fige.. Allah ka bani damar yin wannan shari'a cikin adalci kamar Yadda nake yin ko wacce shari'a a cikin adalci. Zamana a gidan Kaila na fara tunowa. Har garejin su Kaila saida na hango, da kwatar da suke kwanciya rana na dukansu shi da Isa suna jiran in zo in basu na abinci. Wata wawuyar ajjiyar zuchiya na sauke dai_dai isowarmu Airport. 

"To ni zan koma. Sai zuwa gobe in Allah ya kaimu. Da sassafe ko ince miki da asussuba zamu taso. Ina ajjiye uwar gida a gida zan kiraki ki faɗa mun inda zamu haɗu. Kinga in muka zauna sai kin game mun labarin rayuwarki tas. Haƙiƙa ina ƙaruwa da abubbuwa da yawa, bani laɗai ba harda masu bin labarinki na yi imani da Allah cike suke da mamakin irin rayuwar da almajirai, da ƴan jagorarsu suke gudanarwa. Ki kula da kanki sosai. Nagode da lokaci da kika bani" Kasake nayi ina kallon takun jega har sai da ya ɓace ma ganina. Dawowa nayi ɓangaren tuƙi na ja motata zuwa hotel ɗin da zan sauka. Bayan nayi wanka nayi Sallah, sai nayi odar abinci. Ina zama da zummar kiran wayar Amina in ji Yaya suke, sai ga wayar Oga Rashid ta shigo wayata. Sai da ta kusan tsinkewa kana na ɗaga. Sai naji yayi nannauyar ajjiyar zuchiya. Kana yace.

"Barista ina fatan kin shiga garin Kaduna lafiya ko?"

Lafiya lau Oga. Yanzu shigata hotel kenan. Dama nayi tunanin sai na nutsa ne zan kiraka" Murmushi yayi yace.

"Ni da yake na matsu in ji muryarki baga shi na kiraki ba uhm Barista, to yaya binciken kin gudanar dashi yanda ya dace ko, kinsan kes ɗin babbane."

Duk binciken daya dace in yi nayi. Sai dai ita marar lafiyar ban samu damar yin magana da'ita kai tsaye ba. Amman zuwa gobe zan sake komawa in ga yanayin jikin. Gobe za'ayi mata tiyata." Mun jima muna ɗan hira daga baya mu ka yi sallama. Wayar Amina na kira na ji lafiyarsu. Muka gaggaisa da su Inno da ige, harda Yaya Use. Amina ce dai ban jita a cikin walwala da farin ciki ba. Na dai yi mata taƙaitacciyar nasiha kafin mu ka yi sallama. Ina datse wayarsu na kira Sabira, da Habiba Bala na tsokata musu kes ɗin Shamwila dake hannuna. Sun yi mamaki sosai. Harma Habiba Bala ƴar yi tace jibi zata zo Kaduna ita kuma tanason ganin idan Kaila harma da Hajiyayye, da Baba Rammai. A haka mu ka yi sallama dasu.

Washe gari misalin ƙarfe takwas na safe na shirya tsab na shiga babban asibiti wajan Shamwila. Na tarar bata kwance a gadonta an shigar da'ita ɗakin tiyata.

Batula, zuwa wannan lokacin babu wanda yazo a dangin Kaila ya ga halin da Shamwila take ciki, bayan Bilkisa matar Kaila?"

"E Babu, dubu hamsince ta bamu, amman duk kuɗin da ake kashewa ni nake biya." Kai na girgiza nace.

Zuwa jibi gobe kafin ku koma zaman kotu inaso ki bani list na kuɗaɗen da duk kika kashe a rubuce. Sannan lokacin da faɗan ya afku tsakanin Shamwila da malam kaila, da waye da waye a wajen?' Na musu wannan tambayar sai mahaifiyarta taace.

"Ina wajan, Hafsa gata itama tana wajan. Da maƙotanmu su su biyu, dan tare dasu ma aka kinkimi Shamwila ranga_ranga zuwa asibiti. Yarinya Kaila ya shigo ya samu mun kawo mota muna kwashe kaya. Shigowarshi sai Shamwila ta bishi har wajen turakarshi. Mai ya faru_mai ya faru. Sai duka, sai dambe ya kaure a tsakaninsu. Kinsan Allah mun zo mun shiga tsakani kawai ya fyaɗa yarinyar nan da ƙasa. Take kanta ya dare, bakinta ya yanke. Kasar data faɗi sai da wata ƙura ta tashi. Wallahi ko iyakar kuɗina kenan bazan janye shari'arnan ba" Munfashi na ja, na tuno da mugun zafin hannu, da zafin nama da Kaila yake dashi.

Mama gobe inason ke da duk waɗanda kuka je ɗebe kayan ku ziyarci kotu. Dan amsa tambayoyi. Amman lallai inason in san me suka tattauna har ya kawo faɗa a tsakaninsu haka. Kuma ba wanda ta faɗa ma? Batula tace.

"Ta faɗa mun. Ce mai tayi kamar yanda yake yin faciƙanci ya lalata yaran wasu, shima sai an lalata su Balaraba yaran tsohuwar matarshi ne, iyakar abinda tace kenan." Jim nayi ina juya kalmar a raina. Tare da jero ma yarana adda'ar tsari daga ko wanne irin mugun baki.

Shikenan iyakar abunta ta faɗa yai mata wawan dukannan?" Mama tace.

"Nima cire riga yayi wai zai dakeni fa. Wallahi da ya samu dama ni kaina bazai barni ba. Maƙotanmu ne suka janyeni" A haka na dinga tsintar maganganun da zasu zame mun hujja. Misalin goman safe aka fito da Shamwila daga cikin ɗakin tiyata. Sai da na gana da likitanta kafin na bar asibitin. Wayar Jega ce ta shigo cikin wayata, ɗagawa nayi tare da karawa a kunnena.

"Assalamu alaikum gimbiyar mata. Barka da fitowa daga asibiti. Motata tana bayanki ina biye dake. Ina kika zaɓa mana domin mu zauna ki game mun labarinki. Kinsan jiya ko baccin kirki na kasa yi?" Ɗan guntun Murmushi nayi mishi kawai. Na hango motarshi na biye dani ta mudubi.

To ka biyo ni mu je gamji mu samu waje mu zauna. Yau zan game maka labarina in sha Allah. Duk da labarina yana da yawa sosai. Jega ina baka wannan labarinne ba dan komai ba. Sai dan ga gane Tani ba tsaran auranka bace. Na sha gwagwarmayar rayuwa sosai.  Sai mun haɗu" Wayata na datse, muka ci gaba da tafiya a jere har zuwa Gamji. A wajen wasu bishiyoyi da muka ga tsirarin motoci muma sai muka saƙala tamu motar a ciki. Jega ne ya soma fitowa a cikin motarshi. Saye yake da yadi mai ruwan toka, dinkin malum_malum. Ya saka baƙin takalmi, baƙar hula, da baƙin agogo. Yayi kyau sosai, shima ya iya wanka, sai dai Kaila ya fishi iya kwalliya sosai. Fitowa nayi, yana gaba ina biye dashi a baya har zuwa wata rumfa, mai ɗauke da fararen kujeru da tebur a tsakiya. Tagumi yayi bayan mun zauna, yana fuskantata.

"Ke nake sauraro" Gyaran murya nayi na ci gaba da bashi labarina....NA FAƊO DAGA BENE.....

CI GABAN LABARIN SHANONO:.

Bayan an kaimu makarantar FJC. Aka bamu ɗakuna, kuma aka rarrabemu. Ni ina kwanar su Habiba Bala Ummanka. Itace ta soma karɓata a cikin ɗakin. Yara sa'annina sai dariya suke yi mun kamar sun ga wawan zama. Wasu har toshe hancinsu suke yi wai wari nake yi. Ganin haka yasa na takure sosai, duk gadon dana zauna sai ace mun da masu shi, da ƙyar na samu gado, Habiba Bala ta bani katifarta dake katifu biyu ne a kan gadonta. Kwanan farin ciki da jin daɗi nayi. Sassafe naga anata kiciniyar ɗaukar bokatar ana fita, wasu suna sa kayan makaranta.

"Baiwar Allah ki taso mu je gun layin karɓar ruwan zafi. Zamu tafi ɗakin karatu" Cewar Habiba Bala. Tani ta ɗauki bokitinta da sunanta a jiki ta bi bayan Habiba Bala suka je suka bi layin karɓar ruwa. 

Amman me sai wanka ya gagari Tani yanda taga ana shiga bayan gidan mata da yawa. Har ta shiga ta fito a guje da bokitin ruwanta tana haki. A bakin banɗakin ta wanke fuskarta, hannunta, da kafafunta ta yi komawarta ɗakinsu. Irin kayan da aka basu jiya a wani ofishi, shi taga ƴan ɗakinsu sunata sawa. Sai itama ta saka. Ko man shafawa bata dashi, balle wani abu wai turare. Habiba Bala tana shigowa taga Tani har sandal tasa, da farar safa.

"Me sunanki? Ni dai sunana Habiba Bala"

"Sunana Tani Naroro" Su Halima Bawa suka tuntsure da Dariya. Zainab Abola tace.

"Wanne irin sunane Naroro kuma?" Tani dai bata kulasuba. Habiba Bala ta saka kayanta ta riƙo hannun Tani suka nufi aji. Karatun yazo ma Tani da sauƙi tana gaggane komai, duk abinda akayi musu a aji shida ne ake maimaita musu. Cikin ƙanƙanin lokaci Tani ta zama mai fahimtar duk abinda akayi musu. Dan tana da mugun nacin karatu. In suka je kilas duk abinda akayi musu, suna dawowa kafin Tani ta ci abinci sai ta tabbatar ta haddace komai, ta kuma gane komai. Duk da haɗa baƙaƙen na bata wuya amman a hakan take yi. Harma ta koya ma su Habiba Bala. Ƙoƙarin Tani ne da ƙwazonta yasa ƴan kwanarsu suka sake da'ita. Sai dai babu mai cin abincinta, babu mai yarda Tani ta taɓa shi. Itace majina, itace susar ƙwarƙwata. Wanka kuwa sai a share fin sati guda Tani bata watsa ruwa a jikinta ba. Kayan makarantarta duƙun_duƙun dashi, sai warin dauɗa. Ga shi Tani bata ƙaunar kitso, tana gani duk ranar sati sai su Habiba Bala sun yi kitso, amman fa banda Tani, bata ko buɗe kanta ma balle yasha iska. Kuɗin cizo kuwa ya baro kayan Tani ya koma kan katifarta. Tana zaune sai a kashe kuɗin cizo fin biyar a jikin rigarta. Ƙwarƙwata ita kaɗai ma sai ta gangaro har tsintsiyar wuyan Tani. A taƙaice dai haka wannan zaman karatu ya kasance. Har suka ka yi jarabawar farko. Bayan sun yi aka basu hutu. Daga ƙauye aka turo motar akori kura ita ta kwashe su Tani zuwa Shanono, suna mai cike da kewar makatanta da abokansu. Ige tayi farin cikin ganin Tani sosai. Ranar kusan kwana Tani tayi tana ba Ige labarin makaranta. Ige tace.

"In ce dai Tani kina mai da hankali akan karatun ko? Kinga bayan tafiyarki da Naroro ya ji labarin na turaki birni. Wallahi sandarshi ya dinga zuba mun a gadon bayana. Yusufu ne ya ceceni. Cewa yayi kuna yin hutu zai zo ya ɗaukeki. Da kin gansu ki gudu can gidan Yayarku Alawiyya, dan ba karamin aikin su Naroro da Inno bane su zo su mayar dake yawon bara ba. A daddafe Tani cikin tsoro ta gama hutunta. Hutu na ƙarewa aka mayar dasu makatanta su ka ci gaba da gumurzun karatu. Duk malamin da ya daki su Habiba Bala, sai su tara kuɗin cizo a cikin murfin ƙwanƙwalati, su zuba ma wannan malami a kayanshi. Ko su zuba mishi ƙwarƙwata. In kuma subTani su ka yo tsokana, Habiba Bala ke tare musu, kasancewar ta fisu baki, kuma a wannan lokacin ƙatuwace ita sosai. Sai ya kasance kowa na jin taoronta. Haka karatu yai ta gudu, abubbuwa da dama su kaita faruwa. Ranar da suka gama aji uku, suna murna suka rabu akan da sun dawo hutu sun zama siniya. An yi musu walima gagaruma iyayen yara sun halarci taron, an rarrabama ɗaliban kyautuka masu yawa. Cikin kewa da zumuɗin sake dawowa makarantar a matsayin siniya suka watse. Dawowar da Tani ashe ba zata yi ba kenan. Suna shigowa cikin gida. Da inno Ige taci karo. Inno ta dubi Tani da akwatin ƙarfenta, da kayan makaranta a jikinta. Kai ta girgiza ta shiga kwaɗama Naroro kira.

"Naroro, fito ga Tani da Ige sun dawo yanzu" Baffa ya fito har yana tuntuɓe.

"Ige to wannan karatun ya isa haka kuma. Auren su Use da za'ayi nan da sati mai zuwa za'a haɗa da'ita Tanin duk a aurar dasu mu huta." Inno a lokacin tana da tsohon cikin Habu haihuwa ko yau ko gobe" Kawu Yusuf yace.

"Wanne irin auren Tani kuma za'a haɗa dana su Use? Naroro Tani guda nawa take da zaka haɗata aure da yayyenta?" Ige tace.

"Sannan ina Tani taga wani saurayi Naroro? Su su Use ai dakansu suka fitar da mazajensu, a can tafa inda kuke bararku, akayi katari mazajen nasu ƴan gari ɗayane. Su sai ayi nasu, ita kuma Tani a barta ta koma makaranta na haɗaka da girman Allah Naroro" Nan Baffa ya dira a wuyan Ige, zagi ta inda ya shiga ba tanan yake fita ba. Tani tana rakaɓe a bayan Ige tana kuka, tare da tuno karatunta da ake son salwantar mata."

"Ai abunda baki sani ba Ige. Naroro ya daɗe da cin kuɗin sadakin Tani. Ai dai kinsan Narani ɗan gidan Zailani mai fatu a nan cikin Shanono ko? To shine yake sonta da Aure. Gidan da kab ƙauyennan kowa ke son ƴarshi ta auri ɗan gidan, to Narani shine mijin Tani" Cewar Inno kenan. Ige ta dubi Inno, ta dubi Baffa, ta juya ta dubi Tani wacce take ta faman kukan baƙin ciki. Ige tasan Tani bata da burin daya wuce ta yi ilimi mai zurfi ta zama likita. 

"Tani ki yi haquri kinji. Ni kam nayi iyakar yina. Naroro ya fini iko dake." Tana kaiwa nan ta yi ficewarta ta koma gidanta.

"Zo ki shige ciki ki samu ƴan uwanki ƴar gatan uwa, in doddokeki da sandarnan" In ji Naroro, yana maganar yana harbo sanda. Da rishin kuka da bibbuga ƙafafu Tani ta wuce ɗakin da in su Inno sun dawo a ciki suke sauka. Su Goggo marka, ds Goggo Mai riga babu irin bakin da basu ba Naroro ba akan ya bar Tani tayi karatu tunda karatun tafi so. Amman Baffa yayi fur yace babu wands ya'isa yasa ya bar Tani ta koma makatanta aure zata yi. Daga ƙarshe yace kar su sake sa mishi baki akan maganar data shafi cikin gida, tunda su aurosu akayi, ai su ɗin barene. A ranar da Tani ta dawo makatanta da yamma Inno ta haifi Habu. Use da Karime sun zama masu buɗaɗɗen idanu sosai, sai dai ƙazanta babu abunda ya ragu sai dai ma ƙaruwa. Bayan magriba bayan Tani ta gama koke_kokentane sai take tambayar Use.

"Use ina Tasi ni kuwa da su Maryama duk sunanan?" Use tace.

"Kowa ya kama gabanshi. Tasi Allah yayi mishi rasuwa bayan tafiyarki da kaɗan. Daga nan kuma mu ka bar wajen muka koma Tafa. Anan Karime ta samu miji direban babbar mota ne, ɗan jos ne. Ni kuma wani mai balangu da tsire ne yake sona, shima ɗan jos ɗinne. Karime Jos za'a kaita, ni kuma a Tafa zama zauna da mijina, tunda anan yake sana'a." Tani ta yi laƙwas da ta ji labarin mutuwar Tasi. Karime tace.

"Tani Inno tace mana wanda zaki aura yafi kab matasan ƙauyannan kuɗi. Gonakai gareshi da garkunan shanu, harda raƙumi. Ke kam kinji daɗinki kakarki ta yanke saƙa. Ji nake uwa nice zan aureshi Allah. Amman Inno kince yana da mata ko?" Karime ta tambayi Inno dake zaune a kan gadon bono tana shan kunuk kanwa.

"E yana da mata, da yara biyu. Matarshi ma babanta mai arzikine Dakacine, ɗakinta ma abun azo a kallane, dan an zuba mata kumbuna, da tasa, da tumtum irin na gidan sarakai, gado biyu ne a ɗakinta, bangon ɗakinta kuwa kewaye yake da jajayen daddumai. Inno na cikin wannan jawabin Naroro ya tawo yana bubbuga sandarshi a hanya, a bakin ƙofa ya tsaya.

"Ke Tani maza fito Narani yana waje yana jiranki. Kije ki same shi." Inno tayi carab tace.

"Maza tashi Tani da Sauri. Kuma saura kije ki tsaya sandandan ba ɗan karairaya da fari da idanu. Karime shafa mata hoda da jan baki" Kwalliya sosai Karime ta Tani. Fuskarnan shar, amman kayan jikinta da ƙafafun Tani duk Datti. A haka ta fito soron gidan bakinta a cune. Su biyu ta samu a soron, sun sha malum_malum yamutsattsiya ta shadda, harda hula zanna bukar sun sakota a casa'in. Da kallonsu kasan sune samarin da akeji dasu a shanono. Idanuwansu cike dam da farin kwalli....

Aimun afuwa babu yawa.

Kunsan jiki da jini.

Ayiriririiiiii in kaji guɗa sai mata.

Ƴar uwa Amarya, da uwar gida, da  ƴan mata masu ƙoƙarin shigewa daga ciki.

Shin kuna da labarin wannan likitar matan dake garin Yoben Damaturu, wacce ka afi sani da Ramlex Yobe? 

Matso kusa ku ku ga jerin jadawalin kayayyakin da zaku iya samu a wajenta.

Kiƙam Tani ta yi a kansu, tana wasa da karshen kallabinta. Narani sai murmushi yake yi tare da kara baza malum_malum ɗinshi yana sakin doro. Hamisu yace.

"Tani Amarya barkanki da dawowa ƴan birni" Tani ta dubesu tace.

"Yauwa sannunka" Dariya yayi mata kana yace.

"Ni dai sunana Hamisu yaron mai gari. Sai abokina Narani shi kuma yaron sarkin noma na ƙauyannan. To Tani Narani ya jima yana sonki a ranshi, to Allah cikin ikonshi bayan dawowar Baffa daga bara. Sai muka je muka sameshi da batunki. Take ya bamu aurenki ma, kuma ya umarci Narani da ya ba da sadaki a take a wajen. A aljihuna na ba da sadakin ki, tunda ni da Narani abu ɗayane, nima shi ya biya mun sadakin Fatsima shekara bakwai da suka wuce. To yau kwatsam muna majalisarmu ta samari Baffa yazo ya same mu da batun yana so a haɗa aurenki dana su Karime. Mu dama a shirye muke, shi yasa ma mu ka zo a gurguje mu ji menene tsarinki, ko zaki haɗamu da kawarki  Ladidi mu ji me kukeson yi?" Duk wannan surutun Hamisu shi kaɗai yayi shi. Narani yana jingine a garu ya kafe Tani da idanunshi. Take ita kuma Tani ta amshi Narani a matsayin miji. Domin bashi da wata makusa a tattare dashi, irin fararen fulaninnanne masu yalwar gashi, gashi dogo siriri dashi kafaɗunshi irin na Baba Buhari shugaban ƙasar najeriya a da.

"To ni dai bani da wani abu da zan yi na biki sai dai in ce Allah ya ba mu zaman lafiya" Har aka gama zancan da Hamisu Tani take magana shi ko gogan naka sai dariya da doro yake saki. Da Tani zata koma gida Hamisu ya miƙo mata leda mai ɗauke da gasassun zabi. Da nera dubu ashirin irin na wancan zamanin. Akan ta yi hidimar biki dashi, ta ɗinka kayayyakin fitar biki, da abincin kawaye. Daga haka su kai ma Tani sallama suka tafi, ita kuma ta shige gida. Tani ta mika ma inno ledar zabi da kuɗi dubu goma sha biyar, ta zare dubu biyar ta nannaɗe a mararta, dan ƴan jagora akwaisu da cogen kuɗi, idansu idan kuɗi sai su ji kamar su sata. Tun daga wannan lokacin aka shiga shidimar shirin biki gaga_gaga kasancewar abun a ƙurarren lokaci yazo. Ƴan uwan Inno su suka shiga kasuwar ƙauyen da suke maƙotaka su ka siyo kayan ɗakin amare. Dangin su ƙore, langogi, tasoshi, kwalla, labule, kujeru, ledar tsakar ɗaki, labule, da gado mai rumfa, sai ɗan kayayyakin aiki iya wanda ya samu, kayan amare de gasu nan ba wasu masu yawa ba. Su Kawu Balarabe kuma suka fitar da hatsin gara buhun, gero, buhun dawa ɗaɗaɗaya aka saka.  Gida ya dinke da jama'ar biki. Ige ita taima amare ƙunshin biki, irin ƙunshin nan na salateb ya ko ji gishirin lalle yayi baƙiƙƙirin. Ita ta yi  ma amare wankan lalle na gargajiya domin gyaran jiki. Sai ranar sakun lalle da daddare Ige da su Goggo marka suka dawo da amaren. A ɗakin Goggo mai riga aka saka amare ukun a lalle. Washe gari kuma aka wayi gari da ɗaurin aure.  Tuwon dawa akayi a gidan bikin da miyar kuɓewa bushashshiya taji nama da man shanu. Bayan sakkowa daga masallacin juma'a aka ɗaura auren Use, karime, da Tani. A wannan lokacin Tani shekarunta goma sha biyar ne, ko nonuwan arziki babu a ƙirjinta itakam, amman su Use nonuwansu harsun zube sun yi laushi tsabaragen yanda maza daban_daban ke luguiguitasu. Maza ƴan ɗaurin aure ma tuwon akafitar musu dashi, harda baƙin mazajen su Use da suka tawo daga Jos. Washe gari ranar buɗar kai tun taran safe motar akori kura ta tsaya a ƙofar gida, aka jida kayan Karime, dangin mijinta waɗanda suka biyo maza ƴan ɗaurin aure suka haɗu da dangin Naroro aka tafi da Karime Jos. Da rana kuma mijin Use shima nashi dangin suka iso da motarsu da akwatin aure guda ɗaya na tsakiya. Bayan an gama gani kuma suka buƙaci a basu Amarya da dattijai biyu. Nan aka basu, suma suka wuce zuwa Tafa. Tani ce kaɗai ta rage tana cikin kawayenta bata da lafiya sai kakkarwa take yi, ana yin la'asar dangin Narani suka tawo da akwatinsu lamba 1  da turaken zani takwas, jaka da takalmi biyu, gyale biyu, janbaki magic dozen, ɗsn kunne da sarƙa wuya biyu, ɗan duros da siket na ciki, da rigar mama, uku_uku, sai ɗan kwali mai ɗawisu dozen, aka basu tukuicin dubu biyu. Ai kuwa ana yin bayan  sallar la'asar mata ƴan ɗaukar Amarya suka iso Dattijai kenan. Wata addar Narani ce ta tsugunna aka goya mata Tani, kayayyakin danki kuma dangin Tani suka ɗauka a ka, har gado mai rumfan da ƙafa aka kaishi. Suna tafe suna waƙar.

"Ga amarya zamu kaita ɗakin mijinta. Kafin shekara zaka ganta da koyo. Kafin ta yaye zaka ganta da sabon goyo. Wannan ango ka zama jarumi, ko mu kiraka da barde" Haka suke tafe suna wannan waƙar ƙawayen amarya suna tafi gami da amshi har aka iso gidan maza, inda shima yake maƙil da jama'ar biki. Haka ɗakin uwargidama cike yake dam da danginta da suka tawo daga tsallaken shanono. A ɗakin mai Fura aka sauki Tani bisa ga al'ada. Dangin Ango da dangin Amarya su suka haɗu suka gyarama Tani ɗakinta cab. A ɗakin mai Fura aka ajjiye kwallayen da aka cika musu da nakiya, alkaki, cincin, gireba. Da kwanan tuwo da miya na uwar miji, da shadda ko yadi na uban miji. Da kwanukan ƴan china waɗanda za'a rabama matan ƙannen miji da yayyen miji. An yi ma Tani komai, sai dai ba akayi mata yanda aka saba yi ba. Sun yi abun cikin ƙwauro, sannan ko garar da akayi na buhun gero da buhun dawa, tun kafin ƴan kawo Amarya su watse aka shiga gwaɓa musu maganganu. Domin duk matar da aka auro aka kawota cikin gidan sai da akayi mata gara cikin akori kura guda, kasancewar sun san gidan sarkin noma zasu kawo diyoyinsu. Mai Fura ma tace.

"To wannan buhun gero da dawan ku koma dashi, rumbunan gidannan a cike suke tab da hatsi, banda wanda ake fita dashi a sai da a birni. Kwa yi tanadin suna, dan mu karɓi wannan buhu biyun a matsayin gara kamar zubar da darajar gidan sarkin noma ne. Sannan wannan kayan su nakiyan sun yi kaɗan, ciki_ cikin kwalla ya kamata a kawo dan Narani ɗan dangine sosai " Tani tana cikin mayafi tana jin wannan magana, sai ta fashe da kuka. Ige kuma tace.

"Haba mai Fura, ai kuma kunsan gidan da kuka je neman iri, mu ba masu hali kamar sauran surukan da kuka saba aurowa bane, dai dai ruwa ai dai dai tsaki ko?" Nan karamar magana ta zama babba. Ƙanwar mai Fura tace.

"Dama ni hankalina bai kwanta ba ace wai kamar mu ne zamu auro yarinyar nakasassu mabarata, yarinyar da uwarta ma da ƙyar ta auru, miskinine ma ɗan uwanta miskini ya aureta. Ige muna da Labarin yarannan duk fa sai da suka zuzzubar da ciki a yawon bara fa" Ai fa nan gagarumin rikici ya ɓalle tsakanin iyayen Narani da iyayen Tani. Faɗa harda doke_dako, da fashe fashen ƙore. Dangin uwargida kuma suka samu abun dariya. Ige ta funciko hannun Tani zasu tafi da'ita. Ƙanwar mai Fura Furera ta riƙe hannun Tani itama. Nan suka shiga jan Tani. Su Ige su uku suke jan Tani, su Furare kuma su biyar, daga ƙarshe su Furera ne suka jaye Tani, suka tafi su duka suka faɗa cikin kwanukan kayan gara da aka kawo. Take bakin Tani ya fashe. Su Ige kuma suka tattara inasu_inasu suka fice a gidan fu, kuma suka koma da buhun gero da dawannan. Daga Tani sai ƙawayenta suka rage. Ƙawayenta ne suka kaita ɗaki sai rusa ihun kuka take yi, bakinta na fitar da jini, hancinta na fitar da majina, idanunta na zubar da ruwan hawaye. Da ƙyar ƙawayenta suka rarrasheta tayi shiru. Ta goge fuskarta ta sake kaya. Suna dai ɗaki har bayan magriba. Za'a kawo musu abincine, baza'a kawo ba abu fa har bayan isha babu dangin ango, babu ɗuriyar abokan ango har bayan isha. Sai wajajen sha ɗayan dare suka ji ana bubbuga ƙofar ɗakin Amarya. A lokacin har da yawan ƙawayen Amarya ma sun yi bacci. Ladidi ce ta leƙa ƙofar ɗakin sai taga ashe matar Hamisu abokin ango ce. Ta kawo musu tuwon gero da wata miyar kuka ruwa_ruwa. Ladidi na buɗe kwanukan abincin suka ci karo da baƙin tuwo.

"Kai Tani tuwo za'a bamu, ƙawayen Amarya da ake tarbarsu da naman kaji harda toyayyan ƙoyi fa. Ballantana ke da kika auri mai kuɗi." Nan ƙawayen suka shiga girgiza kai suna faɗin.

"Alƙur'an mu ba za mu ci tuwon gero ba." Nan suka fita suka tafi nemo abokan ango. Da ƙyar suka ganosu a dandali, Ladidi tace.

"Hamisu mu tuntuni muke jiran abincin ƙawayen Amarya mun ji shiru. Sai yanzu matarka ta kawo mana tuwon gero da miyar kuka. Ya haka?" Hamisu yace.

"Kwarankwatsa dubu zabi shida muka bayar da gashinsu a tukubar Shehulle. Ke zabinma nawa ne da nake kiwatawa na sa aka yankesu." Ladidi tace.

"To mu dai bamu ga wasu zabbi ba. Da tuwo aka haɗamu, matarka ce ta kawo tuwon." Narani yace.

"Yanzu dai Hamisu kaje dasu tukubar Shehulle a karɓo musu kaji ko guda huɗu ne, su samu su tafi. Gobe in muka koma gidan maji yaya suka yi da zabin" Hakan ko akayi musu, sai gashi sun koma gidan Amarya da gasassun kaji har guda huɗu. Suka ci suka yi ƙat a wajan suka bar takaddar kajin su kai baccinsu. Basu suka farka ba sai shidan safe, ido na ganin ido, ko sallar asuba basu yi ba......

Ayiriririiiiii in kaji guɗa sai mata.

Ƴar uwa Amarya, da uwar gida, da  ƴan mata masu ƙoƙarin shigewa daga ciki.

Shin kuna da labarin wannan likitar matan dake garin Yoben Damaturu, wacce ka afi sani da Ramlex Yobe? 

Matso kusa ku ku ga jerin jadawalin kayayyakin da zaku iya samu a wajenta.

A gurguje su Tani suka fito tsakar gida domin gabatar da alwala gidan cike da jama'ar biki. Bayan sun yi alwala sun yi sallah. Sai ga Fatsima zuruf ta shigoo ɗakin Amarya, idanunta akan ledar kajin da suka ci na dare. Nan ta soma kame_kamen tazo ɗiban kwanuka ne. Ta ɗebe kwanukan tuwon ba'a ko soka mishi yatsa ba. Misalin ƙarfe tara sai ga Fatsima ta shigo da robar fenti ƙarama cike da tea, harda faifai faifai na wainar ƙwai, kowa an toya mishi ɗaya, da ƙaton biredi mai laushi, harda ƙosai. Kawayen Amarya da Amarya suka karya tsab. Suna hira uwar gidan Narani ta leƙo ta caɓa ado da jan karen miski, bakinta ya sha jan baki tace.

"Amarya ki fito an kai mishi ruwan wanka" Jikin Tani a sanyaye salam ta fito ta bi bayan Ta Maulidi har zuwa barayin Fatsima. A bayan gidan Fatsima ta yi wankanta ta mayar da kayanta. Kanta a sunkuye ta wuce ɗakinta. Nan kawayen Amarya ɗaya bayan ɗaya suka shiga yin wanka. Kafin sha ɗayan safe amarya da kawayenta sun fito sun yi shar. Suna zaune anata ɓarje hira da shewa aka aiko ƙanwar Narani ta yo kiran Tani. Ladidi ce ta rakata har barayin mai Fura. Suna shiga Furera tace.

"Ƙawar Amarya jiramu daga waje zamu yi mata faɗa ne, zamu kama hanyar komawa." Ladidi ta fita daga waje a gefe tana jiran Tani. Fitarta ke da wuya Furera tace.

"To Tani kike ko? Aure dai an ɗaura bamu da yanda muka iya, yaro ya nace amman bancin haka babu dalilin da zai sa Narani ya kawo ki cikin zuriyarmu kina ƴar mabarata. Amman tunda dai ya kawoki ki buɗe kunnuwanki kiji da kyau abinda zamu ce miki. Ga abokiyar zamanki Ta Maulidi a kusa dake. Dole kiyi mata biyayya yi nayi bari na bari, dan saɓa ma Ta Maulidi tamkar saɓa ma aurenki ne. Dan itace suruka mafi daraja a cikin gidannan. Akwai matan yayye da ƙanne, ya zame miki dole kiyi musu biyayya a matsayinki ta wacce kika zo kika same su. Batun gara kuwa muddin kinason zaman gidannan to ya zama dole a sauke mana akori kura cike da hatsi na gara. Mu haka muke yi a gidannan. Wadannan ɗan China da kuka kawo a matsayin wanda za'a raba ma matan gida da maƙota. Zaki tafi da abunki kya ƙara a cikin ɗakinki dan naga kaya bai isheki ba. Samiru ake rabawa. Bana manta sanda aka auro Ta Maulidi sai da iyayenta suka sauke mana samiru jajaye saiti talatin. Ko wacce mata a gidannan sai da ta tsira da tuwo da miya. Mai fura kuwa kwanon tuwo da miya na sulba aka kawo mata. Tun yanzu iyayenki sun ja miki abun gori a babban gida irin wannan." Mai Fura tace.

"Narani ma da fitina ko mai ya gani a jikin ƴar jagora oho yarinya ficiciya. Jibi matarshi fa wanke hannu ka taɓa. To ni dai nasihata a gareki amarya shine kiyi biyayya karki bari kowa a gidannan yayi kuka dake. Kar ki sake ki kawo mana fitsara irinta yaran mabarata. Dan abune mai sauƙi ki bar gidannan. Gidannan gidan gandu ne, mutum bibbiyu ake girki, wannan zasu yi miki bayani in ki kai bakwai. Sai ki kula dan aiki dole ne a gidannan, ga ɗebo ruwa ga ɗebo karar girki, ga dakan hatsin girki. Ki bi Narani da Ta Maulidi, ki bini in kina son zaman lafiya" Nan fa wanna ya cika ya ba wannan, wannan ya cika wancan ya cabke haka su kai ta yayyaɓama Tani maganganu da sunan nasiha. Kanta na ƙasa sai tsiyayar hawaye kawai take yi. Daga karshe akace ta koma ɗakinta. Tsabar hawayen dake makanta ganinta da kyar ta iya sakkowa daga tudun ɗakin Mai Fura. Ladidi wacce ta ji komai fes ta kama hannunta suka juyo. Sun tarar uwar gida an taru a ƙofar ɗakinta ana kiɗan kwarya na mata. Sai tikar rawa akeyi. Hango su Tani da akayi a tafe yasa aka saki waƙoƙin habaici masu kuna ga duk wanda akeyinsu dominshi.   Haka Tani ta wuni sukuku, bata samu sukuni ba har sai da su Ige suka zo gidan. Nan sabon biki ya ɓalle, da daddare aka rako ango ɗakin Amarya. Abokan ango suka sallami ƙawayen Amarya, su kai ma Ango da Amarya sallama. Fitarsu ke da wuya Hamisu ya dawo ɗakin da leda mai zane_zane cike da kayan alatu na sayen bakin Amarya. Kana yai musu sallama. Tani a wannan daren ta shiga wata sabuwar duniya mai zafi. Narani haka ya shigeta ba tare da yayi wasa da'ita irin wasan da su Tasi da alhazan birni suka saba yi musu ba. Babu abinda ta tsinta a wannan dare face baƙar azaba da raɗaɗin ciwo. Kafin gari ya waye zazzaɓin jikin Tani ya ninku mata sosai. Haka ta wayi garin bata ma san ina angon nata yake ba. Da dabara ta miƙe tsaye jikinta yayi tsami da nauyi barinma cinyoyinta. In Tani ta leƙo tsakar gida ta ga mutane sai ta koma ta zauna.  Gashi Ige tace mata in Narani ya kwanta da'ita sai ta ɗauraye jikinta kafin ta yi salla. To gashi gari yayi haske matan gidan da yaran gidan duk sun fito, ita kuma kunya ta hanata fitowa sam. Da dai Tani fitsari ya isheta haka dole tayi ƙundunbala ta fito tsakar gidan da ƙatuwar butarta, ta yi wuf ta faɗa banɗakin ɓarayin nasu, sai lokacin ta sauke ajjiyar zuchiya. Abu  mafi muni da takaicin shine Tani bata san yaya ake wankan sallah ba, babu wanda ya koya mata balle ta'iya. Wanka tayi da ruwan sanyi, ta wanke gabanta da ruwan sanyi. Ta ɗauro alwala ta fito. Duk da ruwa cikin babbar buta fa akayi duk waɗannan abubbuwan dana lissafo muku. A tsakar gida Tani taci karo da Fatsima tana tsaye a bakin ƙofarta. Tana hango Tani ta shiga kame_kame.

"Wallahi an gamu, lallai maza ba kunya. Ta Maulidi fito ku gaisa da Amarya, su Amarya an soma wankan buta" Ai da faɗar haka sai da kusan kwatan gidan suka fito. Tani kuwa kamar ƙasa ta tsage ta faɗa ciki haka take ji a dai dai wannan lokacin. Sauke kai tayi ƙasa kamar wacce aka kama da kwarto.

"Hmmm in dai maza ne sunfi haka Fatsima. Ni cikin dare babu nishin da banji ba, harda ihun Amarya duk na ji su. Jibi karamar yarinyar da Narani ya danne ko kunya babu ƙazama da'ita" Cewar Ta maulidi kenan. Tani dai ta kutsa ta shige ɗaki, kan gadonta ta faɗa sai kuka. Ta jima tana kukan kafin ta yi sallar asuba, ta koma gado ta naɗe jikinta na rawar sanyi. Yau za'a ba Tani abincin kari, gobe ne? Shiru abu har azahar. Da dai Tani taga zata mutu sai  ta jawo kwallar alkali ta yi mishi cin Allah tsine uwar mai ƙarya. Gama cinta ke da wuya ta sha ruwa ta cika cikinta. Nan take amai ya taso mata gadan_gadan. Da mugun gudu ta fice a ɗakinta zuwa tsakar gida. A bakin magudanar ruwa ta tsugunna ta dinga sheƙa amai kamar zata amayar da hangin cikinta. Matan gidan kab suka haɗu akan Tani suna kallon ikon Allah amaryar kwana ɗaya da amai. Hatta mai Fura da ragowar jama'ar biki duk sai da suka taru a kanta. Dariya Ta Maulidi tayi tace.

"Ai koya yasai rariya yasan zata zub da ruwa. Ƴar jagora waye bai san tambaɗewarsu ba. Amarya ina miki murna da sabun cikin kwana ɗaya a ɗakin miji."

Da sauri Tani ta ɗago ta kalli Ta Maulidi, ta dawo da kallonta kan mai Fura wacce tayi kicin_kicin da fukarta tamkar wacce aka aikoma da saƙon mutuwa."

"Tani ki ɗauko mayafinki ki kullo ɗakin ki maza yanzu" Kuka Tani ta fashe dashi, amman tasan bata da wata kalma da zata iya kare kanta dashi. Mayafin nata ta ɗakko bisa umarnin surukarta ta rufo ɗakinta.

"To maza ki kama hanyar gidanku. Narani zai biyo ki da takaddarki yau ɗinnan. Dan mu ba za'a zubar mana da darajar gidanmu ba. Ku kuma kowa ta watse ta koma bakin aikinta" Tani tana kuka ta fita daga gidan sarkin noma. Bata ko iya ganin gabanta tsabar kuka. Ko da ta isa gida, gidan cike yake da ƴan biki, ga su Ige a tsaye da mata zasu je ganin yanda Amarya ta kwana. Baƙi kuma su sake ganin ɗakin amarya, su kuma yi mata sallama. Kawai sai suka ga ta shigo da kuka wi_wi."

"Tani kece a tafe kina kuka. Menene yake faruwa kuma dan ubanki?" Cewar Inno kenan wacce take magana a fusace.

"A'a Inno ba haka ya dace ba. Kinga gidan cike yake da mutane ki bi Tani a hankali. Tani zo muje ɗakin Balarabe  mu ji meke faruwa." Ige ta ja hannun Tani zuwa ɓarayin Balarabe ɗakin Goggo mai riga kenan. Ta fita ta nemo su Kawu Yusuf da duk yayyenta aka haɗu akan Tani dan tayi bayani amman ta kasa cewa komai, sai shiɗewa rake yi. Take wani aman ya sake cin ƙarfinta. Da gudu ta fita, nan ma ta dinga amai. Take salati da sallallami na mata ya cika gidan. Inno kuwa sai kuka, Baffa ya kama Tani ya dinga buga mata sanda, Inno na taya shi dukanta. Ba dan tayi ciki bane fa suke dukanta ba. Suna dukanta ne sabida a tunaninsu Tani ta yi musu ta leƙo ta koma na daular dake cikin gidansu Narani.........

Ayiriririiiiii in kaji guɗa sai mata.

Ƴar uwa Amarya, da uwar gida, da  ƴan mata masu ƙoƙarin shigewa daga ciki.

Shin kuna da labarin wannan likitar matan dake garin Yoben Damaturu, wacce ka afi sani da Ramlex Yobe? 

Matso kusa ku ku ga jerin jadawalin kayayyakin da zaku iya samu a wajenta.

Gumbar Madara 

Ciccibi

Kaxar amare

Kaxar uwayen gida

Tsimi 

Tsimin kanunfari

Tsimin minanas

Danbun kaxa

Danbun tattabara

Danbun xabuwa

Maganin infection 

Maganin basir for both gender 

Hayakin  tsugunno

Pure xuma

Xuma Mai magani 

Sabaya powder

Tsimin Yar gata

Gumbar madara wannan gumba an hada ta cikin kwarewa da sinadarai natural, idan kika sha, zai gyara muku muamalar auratayya ta hanyar Sanya miki niima, tsundum, me Gida Sai Dai yaji yana super a cikin hq, 🫣

Ciccibi hmm er uwa wnn Ciccibi duniya ne, wacce Bata sha ba, sunanta sori

Kazar uwayen Gida wnn nauyin kaza ne da manyan mata suka Dade suna nema, Hajiya Ina fada miki Zaki dawo tamkar kaza er budurwa mijin ki Ya Dena Gane ki zai zata yarinya ce er sha bakwai

Mai da tsohuwa yarinya kenan

⏭️Kazar amarya, shi wnn kazar Ana cin sane Bayan an Ci abinci, Sai ki zauna ki cinye ki tsotse Kashi, Zaki dawo tamkar Zara a idan wata

⏭️Tsumin kanun fari, kun Dai San muhimmanci da alfanun kanunfari a jikin mace, duk wani nau'i na sanyin Mara zai kau da izinin allah

In Har maganin nan be muku aiki ba zan dawo muku da kudinku🫣😇😘

Shin kin taba jin Garin sabaya? To matso ka wo kunnen ki kiji, Ina masu yamushewar nono, Ina masu nono kamar slippers, Ina Wanda mijin Su yake nade nonon su kamar tabarma, Ina Wanda da basu da Cika da ruwan nono, da masu shirin yaye, da masu shayarwa, ga babbar dama ta samu, haj ramlex me fada da cikawa ta kawo muku Garin sabaya Don share muku kukan Matsalolin nono, nesa tazo kusa, a Kan kudi kalilan Zaki mallaki ingantaccen Garin sabaya,

Muna aikawa Ko Ina a fadin Nigeria Cameroon nijar da chadi

Waiwaiwai wani kaya sai Amale domin samun damar mallakar naki maza ku tumtuɓeta a lambar wayarta kamar haka.

( 07069722234)

Ige ta fincike Tani a hannun Inno. Sun yi mata jina jina, maƙota duk sun shigo gulma,  dan kauye Allah ya hore ma mutanen ciki gulma.

"Kasheta zaku yi ne Naroro wannan wacce iriyar jarabace dan Allah? Dubi yanda kuka tara mana mutane a gida, shikenan in ma abinda ake tunanin ne baza ayi shi cikin rufin asiri ba, yarinyar nan jiya aka kaita ɗakinta, yau sai gata. Kamata yayi a zaunar da'ita aji menene yasa tazo ai." Goggo marka tace.

"Gaskiya kam Ige. Yanzu dai ki shiga da'ita ciki ta gargasa jikinta. Mu je mu maidata ɗakinta, kuma mu ji abinda yasa ta dawo gidan" Ige ta ja hannun Tani zuwa ɗakin Goggo Marka. Tani sai kuka take yi, jikinta ko ina ciwo yake yi mata, hannunta da bakinta ya fashe yana fitar da jini.  Wanka Tani tayi ta gargasa jikinta wanda yayi kau da zazzaɓi. Tana fitowa Ige ta bata wasu kayan ta sake, ta bata dunamen tuwo.

"Daure kici sai mu je da Marka mu mayar dake gidanki.  Tani ta cinye tuwonnan tas kafin ta mike su Ige suka tusata a gaba zuwa gidansu Narani. Da sallama suka shiga babban gidan. Matan gida an cure anata mai da zance. Narani da Hamisu suna tsaye ana karanta musu yanda akayi.

"Wuce ki shiga ɗakin ki maza. Ige mu je mu samu mai Fura mu ji ko lafiya" Sum_sum_sum Tani ta wuce Narani da Hamisu, da Ta Maulidi a tsaye tana musu bayani. Da ido suka bita yuu harta kule ɗakinta. Su Ige kuma suka nufi ɓarayin mai Fura. Sun ko ci sa'a babu mutane  a ɗakin ita kaɗaice tana zaune tana curin Fura. Bayan sun zauna an gaggaisa Goggo marka tace.

"Mai Fura yarinyace ta dawo gida da kuka, shine mu kuma muka dawo da'ita ɗakinta. Mu ka zo jin ba'asi. Allah yasa ba wata yarintar ta tabka ba, kinsan Tani yarinyace ƙarama" Mai Fura tace.

"Yarinyace jiya_jiya aka kawota a Amarya, yau muka wayi gari da'ita tana sheka amai. Kinga Marka ai dole in ce ta koma gidansu. Tunda shi kanshi Narani yace ba a matsayin budurwa ma ya samu yarinyar ba. Wannan shine dalilina na korata gidansu, dan ba zata kawo mana bara gurbi cikin zuriyarmu ba" Shiru su ka yi an rasa me tankawa. Kowa da abinda yake tunani a zuchiyarshi. Ajjiyar zuchiya Ige ta ja ta sauke kafin tace.

"Mai Fura ho. Bazance kinyi dai_dai ba akan hukuncin da kika aikataba. Mu mutanen ƙauye gani muke yi in dai mace ta yi amai, to fa cikine da'ita. Tani nawa take gabaki ɗaya? Dududu bata shige wata uku da soma jinin al'adarba ma baki ɗaya. Babu wani ciki da take dashi. In baku amince ba kuma ai sai Narani ya ɗauketa ya kaita asibitin birni a dubata a gani, in da cikin ai bazai ɓuya ba. Mu riga haƙuri dan Allah mai Fura. Jiya da muka kawo yarinyarnan babu irin maganganun da baki daddaɓa mana ba. Ki fa sani Narani shi ya ga Tani yace yana so. Tani kuma ba rasa masoya tayi ba, karatunta take yi hankalinta kwance aka rabata da karatunta. Bance karatu yafi aure ba, amman nawa Tani take" Goggo marka ta saka baki itama akaita tattaunawa. Mai Fura ta amince da zaman Tani, amman da sharaɗin Narani zai ɗauketa ya kaita asibiti dan a aunata. A haka aka bar zancen, sukai mata sallama suka nufi ɗakin Tani. Ransu a ɓace dan ba ƙananun baƙaƙen maganganu Mai Fura ta yayyaɓa musu ba, hatta iyayen Tani basu tsira ba, asalima sanadiyyarsu ne yasa Tanin ma ta ki yin daraja. A takure a kan gado suka sameta tana rera kuka. Zama su kai a kan tabarma.

"Tani gobe Narani zai kai ki asibiti a aunaki. Tani kin tabbatar ba cikin bane dai dake ko? In kinsan shine dake Tani ki tawo mu tafi gida shi zai fi miki" Cewar Ige. Goggo marka tace.

"Gaskiyarki Ige. In dai tasan tana da cikin ta yi magana tun wuri" Tani bakinta na rawa tace.

"Bani da komai, shekaranjiya ma na gama ɗauraya Goggo." Ajjiyar zuchiya Ige ta sauke tace.

"Shikenan ki kwantar da hankalinki. Mu zamu koma" Bayan tafiyar su Ige, Tani tana zaune kwalam a ɗaki, ba ƴan hira, tana ji ana shewa a tsakar gida ba dama. Da azahar tayi ta fito tayi alwala. Har ta juyo zata koma ɗaki Ta Maulidi ta saka shewa tace.

"Ni da ƴar jagorar makafi da guragu, wacce aka haifa a titi. A rasa da wacce za'a haɗani kishi sai ƙaramar yarinya kamar wannan" Tani ta sauke kanta ta shige ɗaki. Tunda ta idar da sallah take kuka a wajen har zuwa la'asar. Tashi tayi ta yi sallar la'asar kamar wasa bacci yai awon gaba da'ita a wajen. Ta daɗe tana bacci. Shurar ƙafarta taji anayi cikin bacci, anayi ana kiran sunanta. Ji take kamar mafarki take yi. Sai taji an ɗaka mata duka a ɗuwawu. Firgigit ta farka, sai taga Hamisu ne a tsaye a kanta. Da dukkan alama shi ya doketa. Narani kuma yana zaune a bakin gado.

"Wannan wanne irin shashanci ne haka Tani? Kina Amarya amman jibeki ba wanka, ba kwalliya ballantana ki kunna turaren tsinke a ɗaki" Tani ta dubeshi ta sake. Tayi mamakin yanda akayi Narani ya barshi har ya taɓa jikinta. Miƙewa tayi zaune  ta ja hijabinta.

"Tani ya kamata ki yi wanka ki sake kaya. In kin gama abinda kike yi ki zo ɗakin Fatsime matar Hamisu ki same ni. Acan nake yin hirata." Har Narani ya fice a ɗakin Hamisu na tsaye akan Tani.

"Kin ma ci abinci kuwa Tani?" Kai kawai ta girgiza mishi halamar A'a.

"To in kin yo wankan sai ki zo Fatsime ta zuba miki abinci." Yana kaiwa nan ya fita. Tani tana fita tsakar gida ta ga duhu kau. Da sauri ta debi ruwa a randar ƙofar ɗakin Ta Maulidi, zata bar wajen kenan Ta Maulidi ta fito. Taci uwar wankan riga da zani na jar atampa, ta cakara ɗaurin maryam Babangida.

"Ke mai da ruwannan kin ji ko? In ruwa kikeso ki fito da randarki da tulunki, gobe sai ki je ki debo ruwanki. Nima ni nake ɗebo abina" Tani ta marairaice tace.

"Dan Allah Sallah zanyi kawai"

"Na ƙi, ki juye mun ruwana. Bana son neman fitina" Tani dole ta juye ruwannan, da ƙyar ta samu matar ƙanin Narani ta bata ruwa rabin buta.  Alwala kaɗai ruwan ya isheta tayi, sai ta haƙura da wankan. Dama can ba gwanar wanka bace. Ta yi sallar magriba, ta haɗa da isha. Sai ta sake kaya ta nufi ɗakin Fatsime da sallamarta. Fatsime ce ta amsa mata sallamar tata.

"Shigo mana Amarya" 

Tani ta sa kai ta shiga. Abun mamaki sai ta ga Fatsime a zaune a kusa dab da Narani. Suna cin abinci su su uku a kwano ɗaya. Ga hira suna ragargazawa. Hamisu ya kamo hannun Tani yace.

"Matas zo ki zauna in baki abinci a baki ma, aike Amarya ce" Zama Tani tayi a ɗarare, akwai yarinta tattare da Tani sosai, shi yasa bata san girman laifin da Hamisu yayi ba sai dai mamaki da take yi. Cokali suka bata itama, ta soma cin taliyar a hankali a hankali.

"Tani ki shirya gobe zan kai ki asibitin birni. Dangane da batun ciki da akeyi." Hamisu ke magana cikin gadara kamar shine ya auro Tani.

"Baki ji me yace miki bane kika kasa bashi amsa? Ai Hamisu ɓarin jikinane komai zai iya zartarwa akan iyalina, kamar yadda nake da iko da Fatsime. Ko Fatsime?" Fari Fatsime tayi da idanunta tace.

"Ƙwarai kuwa Narani na. Itama da sannu zata saba ai." Tani ta ce.

"To Allah ya kaimu goben." Haka akaita zaman hirarnan har karfe ɗayan dare kafin su Tani su kai ma su Fatsime sallama suka tafi. A wannan darenma Narani ya dirje kuɗinshi akan Tani sosai. Ba ƙaramar wuya tasha ba, dama wajen a kumbure yake ga tsami da yayi. Washe gari sai da Tani ta bi ayarin matan gida zuwa ɗebo ruwa, ta ciccika randarta da tulunanta. Kafin ta samu tayi wanka da ruwan sanyi, gashi sanyi akeyi a gari. Ta jima tana zaune tana rawar sanyi. Daga ita sai ɗaurin ƙirji Hamisu ya shigo ya sameta ganinshi kawai ta yi a kanta.

"Ki hanzarta Tani mu je asibitinnan. Narani yana gona" Hamisu yaƙi fita a ɗakin, sai Hajabi Tani ta zura ta sake kaya duk Hamisu yana tsaye. Bayan ta gama suka fito tare. Ƙauye garin su kare, shima karen yace kaishi akayi. Da Hamisu da Tani tare suka hau acaɓa, Tani ce ta soma hawa Hamisu ya zauna a baya har zuwa titi. Daga titi suka samu bus da ta karasa dasu birni zuwa asibitin Murtala. Duk Sammakonsu sai da suka kai har azahar kafin suka gama da asibiti. Sakamako ya nuna Tani bata ɗauke da juna biyu. Ajjiyar zuchiya Tani ta sauke. Haka Hamisu ya tusota gaba suka dawo. A ɗakin mai Fura suka ya da zango, yayi mata bayanin da likita yayi mata.

To gaga_gaga Zaman su Tani yaci gaba da juyawa. Kullum Tani tana cikin  raɗaɗin azaba. A haka aketa amarcin. Hamisu dan ya taɓa jikin  Tani ba komai bane a gaban Narani kuma. Dan Naranin shima haka yake taɓa Fatsime a gaban Hamisu. Ranar da Tani ta gama kwanakinta bakwai a ranar aka fito mata da masara kwano huɗu, ita da Hansai sune da girki a wannan ranar. Tana ɗaki tana saka kaya Hamisu ya shigo. Da sauri Tani ta tsugunna ƙasa.

"Hamisu wannan wanne irin iskancine zaka shigo babu ko sallama?" Ta faɗa a fusace. Hamisu ya dubeta yace.

"Ni kike cema ɗan iska Tani, ni Hamisu? Lallai zaman gidannan sai ya gagareki. Zaki san ni ɗan iskane, wallahi sai kin yi nadamar furucinnan da kikai mun. Ki jira abinda zai biyo baya" Fuuu ya fice. Tani ta ja tsaki ta mike, tana gama sa rigarta ta fito ta tarar da Hansai nan suka soma surfe masara a turmi.......✍🏻

Tani suna cikin shurfennan sai ga Narani da bulala. Zaneta yayi ciki da waje, Hamisu na cunkusama Tani ashar. Haka Tani taci gaba da azabtuwa kamar babu gobe. Ko yaya ta samu saɓani da Narani Hamisu zai gwabeta. Akwai ranar da har kan gado Hamisu yabi Tani ya daka. Wulaƙancin da matan gida da kishiya ke mata baya faɗuwa sam Ta Maulidi ta wulaƙanta Tani fiye da tunanin mai karatu. Ana cikin wannan yanayi Tani ta samu juna biyu, gashi cikin yazo da laulayi sosai kuwa. Haka dai ta ci gaba da gurgurawa babu mai taimakonta. Da cikinnan take fita nemo karar girki bako takalmi a ƙafarta, ta yi surfe da daka, ta tuƙa tuwo. Tayi ma Ta Maulidi wanki ita da Narani, wani sa'in harda kayan Hamisu ake haɗa mata. Da zaran wani abu ya faru Ta Maulidi zata shiga zungurema Tani kai. To kunsan dama Tani ƙazamace sai abu ya haɗu da laulayi ta sake gwalewa, sai Narani ya dena shiga ɗakinta ma sam. Kullum yana ɗakin Ta Maulidi. Ita kuma ta Maulidi kullum cikin turo ƙirji da kirsa da kisisina take. Ko a tsakar gida Ta Maulidi take in dai Narani ya kalli ƙirjinta sai ya haɗiye yawunshi. Tani ta zama wata iri, ga wahala ga gori da take sha a cikin gida. Wata ranar asabar da daddare aka tashi da gobara a gidan. Rumbu biyu na Narani a jere suka ƙone. Ai fa wannan lamarin yasa Narani da jama'ar gidan suka kafa ma Tani ƙawon zuƙar cewar tana da ƙashin tsiya. Hakan bai tabbata ba sai da wawakekiyar gonar Narani gari guda amfanin gonan rabi da kwata ya lalace. Nan gidan ya ƙara yi ma Tani tsananin gaske. Kullum su Ige a cikin bata haƙuri suke, dan kullum Tani ta kai ziyara gida da kuka take fitowa. Duk abinda Narani ya taɓa sai ya lalace, kunsan ƙauye da camfin tsiya. Wata ranar juma'a Tani ta tashi da naƙuda asubar fari. Ta sha gashi, an ci kwakwa itace harda yin ƙaton kashi. Awanta goma tana nakuda kafin Allah ya sauketa lafiya. Ige ce aka kira tazo karɓar haihuwar tata. Tunda ta soma nakudar babu wanda ya leƙo kansu ma. Itama Ige sauri take yi zata tafi birni gidan da take aiki.

Bayan ta yi jaririn wanka ta miƙa ma Tani shi. Tasa hannu ta amshi yaronta da aka naɗe mata da tsumma dan ko riga basu dashi. 

"To Tani ni zan tafi. Marka zasu zo anjima su dubaki. Tunda da mata a gidan ga kishiyarki nasan zasu kula dake. Marka zata zo ta yi miki kwana biyu naji haka Balarabe yace."

"To Ige nagode sai kin dawo" Nan Ige ta fita ta bar Tani riƙe da jariri ta zuba mishi idanu. Jikinta duk jini jira take a shigo ta miƙa musu yaron ta je ta ɗauraye jikinta. Amman aka rasa wanda zai leƙo da sunan yi mata barka balle a zo ganin yaron data haifa. Dole Tani ta shimfiɗe yaron ta fita zuwa ƙofar ɗakin Ta Maulidi.

"Umman Ɗahe dan Allah ruwan zafi zaki bani inaso zan yi wanka" Buɗar bakin Ta Maulidi tace.

"Wanda ma yayi miki cikin yana can baya ta taki balle kuma ni. Kinji na rantse miki ba ma za'ai suna ba zaki bar gidannan. In kin fita kin fita kenan har abada." Wucewa Tani tayi ta ɗebi ruwan sanyi dashi tayo wankanta. Ga jikinta ɗanye. Haka ta dawo ɗaki tana jin sanyi kamar zai kasheta, haƙoranta har kakkarwa suke yi. Kuka ta fashe dashi, wani jiri na ɗibarta ga yinwa dake sakutar cikinta. Ana cikin haka sai ga Goggo marka da Goggo Mai riga sun shigo. A cikin tsananin ciwo suka iske Tani. Sai a lokacin mai Fura tazo ganin abinda aka haifa. Shima na munafurcine. Nan matan gidan suma suka shigo ganin yaro." Marka tace.

"Mai Fura yanzu yarinya tayi haihuwar fari ace an barta ita kaɗai daga ita sai abinda ta haifa. Ga zazzaɓi a jikinta, yaron ko riga babu a jikinshi. Tani kinci abinci kuwa?" Ta karashe zancan nata da tambayar Tani. Kai ta girgiza mata halamar bata ci ba. Marka tace.

"To jiba fa sabida Allah Mai Fura. Yarinyar nan fa duk irin ukubar da Narani da Hamisu suke gana mata muna da labarinshi. Da irin tsangwama mata da Ta Maulidi tayi duk mun sani. Jibatta yanda ta zama babu abinda yayi saura a jikinta face ƙashi, sabida Allah haka akeyi ne?" Mai Fura tace.

"To Marka ni kike son in zo in zauna da surukata dan ta haihu? Kuma da kike maganar kunsan duk abinda Narani da Hamisu suke ma Tani, ai da sai ku ɗauki mataki. Yarinyace mai ƙashin tsiya, tunda tazo cikin gidannan abubbuwan asara suketa faman faruwa. Ki duba fa hatta rumbunmu a cikin gidannan sai da ya ƙone ƙurmus. Gona hetta nawa ce kikasan ta lalace a hannun Narani sanadiyyar auren wannan mai farar ƙafar? A'a yazo ƙarshe wallahi dole ta bar gidannan ya isa haka kar tazo ta ruguje mana tattalin arziki." Mai riga tace.

"Ashsha Marka dama baki taso da wannan maganar ba gudun kar ki sake jefa Tani a cikin wata matsalar." Mai Fura carab tace.

"A cikin matsala take dama tsundum. Marka dan Allah ku fice mana a gida. Kar in ƙara ganin ƙafar ko wacce ƴar iska a cikin gidannan, gayyar masu farar ƙafa, gayyar na ayya, gayyar na yadada" Marka ta ajjiyema Tani jaririnta, ta ja hannun mai Riga suka fice a gidan. Suna fita Tani ta fashe da kuka, ai kuwa mai Fura tace dawa Allah ya haɗata in ba da Tani ba. A wannan ranar mai jego sai da daddare ta samu taci tuwo mai zafi. An bata kunu da rana mai sanyi amma, yinwace tasa ta sha kunannan kawai. Sai da daddare Narani da Hamisu suka shigo ɗakin. Tani na zaune tana ba baƙon duniya Mama. Ta dumbulama yaronnan nono a baki. Carab Hamisu ya riƙe nonon Tani yace.

"Ba'a sakarma yaro ƙarami mama a baki bagidajiya" Harara Tani ta sakar mishi ta warce nononta a hannun Hamisu. Bakinta ya mara yace.

"Ni kike harara dan baki da kunya dan uwarki?" Narani ya tareshi da cewa.

"Nan gaba Tani ai sai zagi, shi yasa ya kamata ka dena wasa da yarinyarnan. Karɓo mun yaron in mai huɗuba kafin ƙarnin nono ya illatamu" Dariya suka saka harda tafi. Daya tashi ɗaukar yaron a cinyar Tani sai ya haɗa ya wawaso yaron ta wajen gaban Tani. Da sauri ta miƙe tsaye. Sai ma ta fita ta shige banɗaki ta saki kukan baƙin ciki. Bata koma ɗakin ba sai da ta tabbatar sun fita a ɗakin kafin ta koma. 

Wani irin wahalallen jego Tani take yi. Tunda ta haihu take amfani da ruwan sanyi. Da ɗanyen jego Tani ke zuwa ɗebo ruwa a burtsatse, kafin kwana huɗu da haihuwar Tani ta kumbura ta yi him. Ranar da ta wayi gari kwana na biyar da haihuwa ko idanunta bata iya buɗewa tsabaragen yanda suka kumbura. Ga wari da Tani take yi sabida yarinyace bata san ta yanda zata kula da kanta yanda ya dace ba. Tun ranar da su Marka suka zo aka samu saɓani babu wanda ya kuma zuwa a matan. Su Kawu Yusuf ne kawai su ka zo barka. Nan ma gidan ya kacame da gulmar kwaɗayine ya kawosu. Gida Tani ta nufa kai tsaye da goyon jaririnta a bayanta. Ko ina a jikinta ya kumbure, babu ko takalmi balle mayafi haka ta shiga gida. Kamar tana cikin zautuwa da zafin ciwone.

" Subhanallaah me zan gani ni mai Riga Tani kece kika zama haka duk kin kumbura? Marka fito ki ga Tani yadda ta koma" Matan gidan suka firfito harda Katagi wanda dawowarshi daga gona kenan." Mai Riga tasa hannu ta sunto goyon bayan Tani. Marka ta fashe da kuka tace.

"Wannan iyayen miji da mijin kwai marasa imani. Tani ruwan sanyi kike taɓawane haka, da jikin ki ya aune haka?" Hawaye kawai Tani take zubarwa shararara.

"Marka shigo da'ita ta yi wanka taci abinci tukunna, sai su Binta su rakata. Danni wallahi bazan je gidannan ba sam. Zamu iya yin abun fade ni da Iya mai Fura." Nan Tani ta samu zazzafan ruwanta Marka tayi mata wankan darbejiya, duk inda aka zuga ma Tani ganyen darbejiya sai ta sauke ajjiyar zuchiya tsabar daɗi. Zafin ruwan na shiga jikinta tana jin daɗi. Marka tayi ma Tani tsarki sosai, wajen shima ya zame ma Tani ciwo ana wankewa yana yauƙi ita kuma tana kuka. Marka na fitowa tace.

"Mai riga dole ki bi Tani gidan surukanta. Su bamu wankanta ta dawo gida. Kinga yarinyarnan gabanta ya ruɓe. Kinji yanda yake wani irin wari kuwa, gashi yayi tudu sosai. Yauƙi kuwa kamar ina wanke karkashi fa da ƙyar yauƙin ya tsaya. Dole ta kumbura, da ta ƙara wasu kwanaki a haka mutuwa zata yi."

Bayan Tani ta ci abinci mai Riga ta tusata gaba suka koma. Babban tashin hankali suka tarar a gidan. Narani ne motar data ɗebi hatsinshi zata shigar birni ɓarayi suka kashe direban suka gudu da kayan motar tas. Shine fa ya dawo gida cikin tashin hankali.

"Kana zaman zamanka da matarka wacce kashin arzikinku yazo ɗaya. Ka auro mai ƙashin tsiya. Mabarata ai suma suna yin arziki, su sai filaye da gonakai. Amman ubanta ko bulo ya kasa saye, sai yawon bin garuruwa." Kalmar data dira a ƙirjin Tani kenan. Take jikinta ya soma rawa. Ƙarfin hali Mai Riga tayi ta yi musu sallama. Amman babu wanda ya amsa. Hannun Tani ta ja zuwa cikin ɗakinta. Babu wanda ya tanka musu, Mai Riga sai ta yanke ta zauna da Tani in ba haka ba wani abun ka iya samun Tani. Har ranar suna babu wanda ya sake takowa zuwa ɗakin Tani. Maƙota sun ƙi zuwa barka, dan suma ance musu mai ƙashin tsiyace Tani. Ranar suna sasaafe sai ga dangin Tani sun soma halarta. Mai Fura da kanta tai tattaki ta faɗa musu babu taron suna, yaro kuma sunanshi Dauda. Kafin kace me kowa ya watse, daga Tani sai Mai Riga. Tani sai shirgar kuka take yi tun safe. Zuchiyarta sam babu daɗi haka dai al'amura su ka ci gaba da tafiya har akai kwana goma sha biyar da haihuwar. A lokacin Mai Riga ta koma gida, Tani ta ci gaba da renon Dauda ita kuma. Wata ranar talata Narani ya shigo a fusace cikin rashin tawakkali yake bayanin barayi sun taresu a motar birni sun ƙwace ma kowa kuɗi, shi ya gaji dan haka shi ya saki Tani. Tani na jin haka ta dafe ƙirjinta tare da sakin kuka. Ta Maulidi kuma ta saki guɗa harda rawa. 

"Ki tattare kayanki yanzu ba sai anjima ba ki bar mun gidana. Yarona kuma ki ajjiyemun abina." Tani na jin haka zuchiyarta ta ruguje ba shiri ta durƙusa tana kukan yai mata rai ya barta da ɗanta. Amman Narani yai rantsuwar bazai barta ta fita daga gidan da ɗa ba.

"Ke ko mayafi ba zaki ɗauka ba. Daga nan zaki fice a haka" Tani tana ji Tana gani Narani ya ɓanɓare Dauda a bayanta. Yaron shima ya shiga canyara ihu kamar yasan abinda ke faruwa. Tani tana tafe tana juye, tana hawaye. Tana gani Narani ya miƙa Dauda a hannun mowar mata, tayi carab ta karɓeshi.

"Narani kai mun rai ka barni da ɗana. Wallahi zuchiyata ba zata taɓa samun nutsuwa ba. Yaronnan shine sanyin idaniyata. Ka taimaka dan tsarkin mulkin Allah " A raunace tayi maganar. Allah sarki tsakanin ɗa da uwa sai Allah, kuka Tani take yi sosai da sosai, amman Narani bai tausaya mata ba sam. Matan gida ba wanda ya tausaya mata, mai Fura tana ɓarayinta tana jin duk abinda yake faruwa. Daga ƙarshe ma Narani da gora ya biyo Tani gadan_gadan. Ta samu ta ari na kare ta fice a gidan da gudu. Tana tafe hannunta aka tana kuka wiwi kamar ƙaramar yarinya. 

Wannan shine ƙarshen mutuwar aurena na farko. 

To bayan Tani ta dawo gida sai jinya, ciwon nono, zazzaɓi, kuka. Da ƙyar jikinta yayi mata daɗi. Zuchiyarta da tunanin yaronta yana ranta. Ta sha zuwa gona ta tsugunna tana roƙon Narani akan yai mata rai. Amman basa wanyewa lafiya. Kwatsam rannan sai ga su inno sun shigo Shanono. Haƙiƙa sun yi takaicin sakin shanono da akayi. Amman sai suka yanke hukuncin tafiya da Tani Jigawa inda suke bararsu ta yanzu. Tani da a tunaninta makaranta zata koma. Gashi Ige tana birni dama itace mai kareta. Tani ta na ji tana gani ta bi su Inno zuwa ƙasar jigawan dutse .....

Rayuwar da Tani ta yi a jigawa rayuwace ta wahala sosai. Ga ɗanyen jego ga kewar Dauda. Ga tafiyar ƙafa da suke yi yawon bara da su inno. Inno tsumma take samu ta jiƙashi da jini janƙam ta ɗaura a ƙafar Tani, ta bi da gudajin jinin saniya da suke zuwa ɗebowa a kwata. Haka zata tusa Tani a gaba an bata sanda irin wacce ake saganewa daga hammata. Suna tafe Inno na share hawaye tana nuna ma mutane takaddar asibiti na bogi. Da kuɗin aikin yanke ƙafar a jiki. Ai kuwa inno ta yi kuɗi da Tani a wannan dabarar, Tani kuma taci ɗan karen wuya ainun. Daga baya ma suka sake yin ƙaura zuwa Kaduna suna zaune a Kano road, sun baje koman bararsu. A titi suke kwanciyarsu babu abinda ya damesu. Duk sanyi duk ruwa a titi suke kwanciya. Sai dai in ana ruwa sukan samu wani wajen su fake. Wasu kuma su lulluɓa da ƙatuwar leda irin ta katifarnan. A nan bakin masallacin da suke zaune wata rana wani  ustaz ya kira Tani gefe guda yana son yin magana da'ita. Kullum ya kan basu sadakar nera ɗari, ko ɗari biyu. Inno ganin wannan Ustaz na son magana da Tani tuni ta ruɗe.

"Tashi maza Tani kije. Ki dinga turo ƙirjinki gaba dan ubanki. Tunda dai ƙirjin ya fito ɓul_ɓul." Da sauri Tani ta mike ta nufi inda Ustazu ya jingina da karafen masallaci yana jiranta. Tafiyarta yake kallo yanda take tafe zaninta na fat_fat ga cingan tana ci. Kirjinta sai rawa yake yi tana jijjigasu.

"Gani Ustazu kace kana son magana dani ko?" Baki ya yashe mata gemu duk furfura yace.

"Tani manya. Irin wannan tafiyar da kike yi illahirin jikinki na rawa ai sai ki sa watakam ai haɗarin mota oum Tani? Sannan ga cingan kina ci, wannan ba ɗabi'ar macen da tasan kanta bane"

"Dakata malam wai wa'azi dama zaka yi mun ne kasa na taso?" Ɗan murmushi yayi yace.

"Ko ɗaya. Tani sonki nake yi so na aure ba son shashanci irin wanda kuke yi da masu gyaran mashinancan ba. Inaso ki bani dama mu fahimci junanmu" Fari Tani tayi da idanunta, ta ɗan yi murmushi "

"To ai ba matsala, ni ko yanzu in ka shirya a shirye nake. Dama yawon barace_baracennan ni ya isheni haka" Dariya yayi yace 

"Allah Tani kin amince dani tun kafin mu fahimci ma juna ki san ko waye ni?"

"E na amince"

"To sunana Malam Yahuza Ɗalha. Ni ɗalibine a taƙaice. Nine nake limanci a masallacin anguwarmu da asuba. Ina da mata biyu da yara takwas. Iyayena suna ƙauye mu mutanen Tumɓurkai ne, acan iyayena da duk wasu dangina suke. Matata ta farko irin auren zumuncinnan akai mun da'ita ƴar ƙanan ummanmu ce. To ta biyun kuma gidan da na sauke su kai mun uban gida to ƴarshi ce nake aure. A zauren cikin gidansu ɗakinmu yake ni da almajirai ƴan uwana. Mahaifinta babban malamine sananne. Ina ja mishi baƙi a wajen tafsiri ko wa'azin ƙasa. Dam duk tafiye_tafiyenshi tare mu ke yi.

Wannan dai shine taƙaitaccen tarihin nawa, da fatan dai babu matsala ko, kuma Allah yasa ban yi miki tsufa ba, dan ina da ire_irenki a gidana wasu kuma suna ɗakin miji?" Tani ta numfasa tace.

"Babu wata matsala. Nima bazawarace ɗana ɗaya watanshi bai fi goma ba ma" Ya zare idanunshi yace.

"Kina da goyo ashe, yanzu nan ƙarama dake har kin yi aure kin fito?" Dariya tayi.

"Yaron ubanshi ya karɓeshi tun yana tsumman zane. Na taɓa yin aure ban fi shekara a ɗakina ba, Allah kuma ya nufa muka rabu" Haka dai su Tani suka jima suna tattaunawa tare da son ganin komai ya dai daita. Sun tsayar da lokaci kan gobe zai je ya samu Naroro yayi magana dashi domin a san da zamanshi. Kuma asan cewar da gaske yake yi. Ya ɗakko dubu biyu ya ba Tani.

"Nagode, shikenan sai gobe" Tana faɗar haka ta wuce ta koma ta zauna a kusa da Inno "

"Yaya kuka ƙare Tani? Wannan in kika sameshi kin more, yana da ilimi har a TV ake nunoshi da azumi, Ladingo take faɗa mun yanzu data hangoki tare dashi. Kinga ƴan mata fa har sun soma miki baƙin ciki, harararmu suke yi" Tani ta kalli inda Inno take nuna mata. Ai kuwa zagada_zagadan ƴan mata masu nonuwa cikin riga ta gano sai harararta suke yi. Harma da zawarawan cikinsu. Kamar wasa soyayya mai karfi ta ɓalle a tsakanin malam Yahuza da Tani. Naroro ba wasa nan da nan yace a kawo sadakin Tani, ayi auren kawai.

"A'a Baffa. Inaso kai mun izini mu je Shanono a karɓamun aurenta acan. Sannan ya kamata itama ta koma masu zuwa ɗaukar amarya su je a tawo da'ita, ina ganin hakan zaifi" Cewar Ustaz Yahuza kenan. Naroro yayi jim kafin yace.

"To na ji batiunka. Gobe sai mu kama hanya ai. Tunda kace jibi magabatanka zasu zo. Amman a sauƙaƙe kawai su tawo da shirin ɗaurin aure kawai. Yaro in dai Tani ce ba sai ka yi mata kayan lefe masu yawa ba. Dama tana da kayayyakin ɗaki sababbi kawai sai a kwaso su a tawo. Mu daga Shanono ma gaba zamu ƙara" A wannan matsayar suka tsaya. Washe gari duku_duku su Tani suka ɗauki hanyar Shanono. Washe gari aka wayi gari da jiran baƙi ƴan zuwa ɗaurin aure da ɗaukar amarya.

"Inno ai kar ki so ki ga ɗiban albarkan da Narani yayi mana da muka je ɗebo kayan Tani. Ko fa tainke basu barmu mun ɗiba ba. Inno a taƙaicen taƙaicewa Narani ya siyar da kab kayan dankin Tani. Sai dai in an ɗauka auren ɗan kuɗaɗen da iyayenta zasu haɗa mu in mun je kadunan ma shiga kasuwa a tsinto mata abinda ya sauwaƙa. Nayi farin ciki sosai da Shanono zata auri malami mai tafsiri ma, abu yayi kyau sosai. " Tani tana zaune Mai riga na yi mata lalle tana jinsu bata ce komai ba. Ta so ta je dubo Dauda, amman jin labarin irin wulaƙancin da Narani yai ma su Goggo marka yasa ta haƙura da zuwan bai ɗaya. Misalin ƙarfe biyun rana baƙi suka iso. Tuwon shinkafa aka mulla musu da miyar kabewa. Maza suka tsaya a waje wajen maza ƴan ɗaurin aure. Mata biyu su ka shigo  daga cikin gida, aka saukesu a ɗakin Inno. Ita kuma Tani tana ɗakin Goggo mai riga ita da su Ladidi ƙawarta, tana saye da shadda mai ruwan goro, dinkin yayi kyau sosai Inno ce ta samo a wajen sadaka. Amarya an sha lalle an fito shar, an yi kitso harma ta goge bakinta da gawayi mai haɗe da gishiri. Cikin awa guda aka ɗaura auren. Kawu Balarabe ne ya shigo gidan.

"Marka da mai Riga ku fito da Tani ku kama hanya. Ku biyun sai ku rakata ko? Mota ɗaya ce taku, sai mota ɗaya ta maza." Nan su Goggo marka suka fito dama a shirye suke. Dangin Ustaz Yahuza ne suka fita da Tani. Su Goggo marka kuma suka tsaya yi ma Naroro bayani akan kayan Tani na gidan Narani. Da ƙyar Naroro ya ciro dubu goma a cikin sadakin ya miƙo musu. Ƙannenshi su Kawu Yusuf kowa ya sako dubu. Matan su kuma mai ɗar, mai hamsin suk aka gagganɗa aka tashi kuɗi kusan dubu arba'in. Nan fa suka fita kowa ya shiga mota suka kama hanyar Kaduna " Basu suka shiga garin kaduna ba sai wajajen karfe shidan yamma. Kai tsaye suka wuce Unguwar kurmin mashi, a wani madaidaicin gida mai shuɗin fenti motarsu ta tsaya. Duk suka sakko suka shige wannan gida bisa jagorancin wannan mata biyu da akazo dasu ɗaurin Aure. A cikin gidan ma ba wasu jama'a da halama basu yi taron biki ba suma, sai maƙotane kawai suka shigo. Jama'ar dake tsakar gidan suka amshesu kadaran kadahan, wata buskuceciyar mace ce ta nuna musu ɗakin Amaryar da bakinta.

"Ga can ɗakin Amarya can" Goggo marka ta ja hannun Tani suka shige tare da Wadannan mata da suka tawo tare. Ɗakine falle ɗaya ya sha farin fenti sai haskawa yake yi. Sai dai ɗakin ƙanƙantarshi tayi yawa, dan yafi kama da akurkin kaji. Wannan in da ma sun tawo da kaya da sai dai su koma. Dan in gado lamba 1 ne ma bazai shiga ba. Tsuru suka zauna a tabarma Tani dai tana cikin hijabi, ɗayar matar da suka tawo tare tace.

"Haba ni nayi mamaki dama da Yahuza yazo mana ƙauye da batun auren. Nasan gidanshi ɗaki uku ne sai ƙaramin kitchen, ashe a kitchen ɗin zai ajjiye Amaryar, ko taga babu ai daya kira an huda taga ( window)" Tani dai tana jinsu bata ce uffan ba kuma bata ɗago ta iya kallon ɗakin ba. Suna dai ta zaune, sai da su kai sallar isha aka shigo musu da tuwo da wata iriyar miyar kuka koriya fatau. Da kinsa a baki zaki ɗauka lalle suka kaɗa a maimakon kuka tsabaragen rashin daɗinta, ba magi sai gishiri cau. Haka dai suka tuttura tuwannan suna korawa da ruwan zartsi. A tabarma Marka da mai riga suka kwanta, Tani kuma ta rakuɓe a gefe ta shinfiɗa zaninta ta kwanta, iyakar filin ɗakin kenan ƴan uwan Ustaz Yahuza sai ɗakin uwar gida suka kwana dama ƴar uwarsu ce danginsu ɗaya. Washe gari da safe ma ɗumamen wannan tuwon aka kawo musu wannan ƙatuwar matar ta jiya, da ruwan kokko a ƙaton jug ɗin roba. Suna gama karyawa kowa yayi wanka suka kintsa. Sai ga ango ya shigo ya sha malum_malum ɗinshi, ya tsugunna ya gaishe da su Marka tare da tambayarsu ya baƙunta.

"Malam dama munaso a nuna mana kasuwa, zamu shiga mu cinto mata ɗan kayayyakin daya dace, zamu koma Shanono zuwa anjima" Cewar Marka kenan..

"To bari in karawo muku Tsahare sai ta rakaku naji tana cewa zasu je kasuwa dama yanzu" Fita yayi ya sanar ma ƙanwarshi, tazo suka tafi kasuwa da su Marka. Basu suka shigoba sai wajajen sha ɗayan rana kasuwa akwaita da cin lokaci. Katifa suka siyo mata ƙarama da kedar tsakar ɗaki, sai labule, zanin gado guda biyu, sai setin tukwane mai huɗu, sai babba guda ɗaya, da dai tarkacen kayan kitchen. Dama sun tawo da buhun dawa, da buhun gero a matsayin gararta. Cikin awa guda suka kintsa mata ɗakin nata. Goggo marka ta miƙo mata dubu goma daya rage tace mata ta riƙe a hannunta zasu yi mata amfani.

"Yafo mayafinki mu kai ki wajen abokan zamanki mu zamu kama hanyar gida." Mayafi ta yafo ta bi bayansu, a tsakar gida suka samu wannan dai buskuceciyar matar, mai Riga tace.

"Baiwar Allah ɗakin uwar gidan gidan muke nema" Ta ɗan yi dariya tace 

"Nice uwar gidan. Bismilla ga ɗakina can ku shiga" Cikin mamakin ganin ƙibarta suka shiga ɗakin. Fes dashi sai ƙamshin turare ɗan tsinke yake yi. Ga yaro jinjiri a kwance yana baccinshi. Can kusa da gadon wata durowace cike da Qur'anai da littattafan addini. Da sallama ta shiga tinƙis_tinƙis ta zauna a bakin gado, aka sake sabuwar gaisuwa suka ce amana suka kawo mata. Tare da yi musu ɗan nasiha, ita dai Ɓultuwa bata ce komai ba bakinta a taɓe har suka gama nasihunsu.Da suka gama tace.

"Angode ku sauka raɓaɓa" Marka dai ta ce.

"Ku tashi mu tafi to" Fita su ka yi aka nuna musu ɗakin matar Ustaz Yahuza ta tsakiyan. Ba yabo ba fallasa dai ta amshesu itama, haka dai abun ba armashi suka koma ɗakin Tani. Nan suka dira a wuyanta da nasiha, akan ta riƙe aurenta babu uziri in ta yi sake aurennan ya mutu. Kuma za'a camfata a matsayin wacce ba zata iya zaman aureba. Su kai mata faɗa sosai kafin su kai mata sallama. Suna fita Tani ta saki kukan da take riƙewa tare da tunanin ta ya zata iya kishi da manyan mata har biyu haka, gasu da gani_gani da nuna isa......

A daren farko Ustazu ya gurje Amarya Tani gurza sosai. Sai dai sa'arta ɗaya Ustaz Yahuza ya tura ɗan aike afin biyan bukatarshi. Itama Tani ta samu gamsuwa babu laifi. Sai dai ta ɓangaren Ustazu jin Tani yayi salab tamkar kazar da aka dafa babu gishiri. Amman bai nuna mata komai ba. Haka su ka wayi gari.

"Tani ki tashi ki je ki yi wankan tsarki, ni zan tafi masallaci sai taran safe zan shigo. Akwai koyarwa da na ke ma magidanta bayan asuba a masallaci" Bai jira me Tani zata ce ba yasa kai ya fice yana ɗan tsaki. Tani ta miƙe zaune sai da ta wartsake kana ta fito tsakar gidan. Ban ɗaki ta shiga da kwangon sosonta da katuwar buta. Tana shiga ta iske ruwa mai zafi, nan ta saɓe jikinta da soso da sabulu ta kwakkwara ruwan a jikinta, ruwan butar data shiga dashi kuma ta ɗaura alwala ta fito. A tsakar gida ta ci karo da wasu ƴan mata riɗa_riɗa su uku suna alwala. Harararta biyu daga ciki su ka yi harda jan tsakinsu da kawar da kai. Buɗar bakin ƴar babbar tace.

"Malam ya cucemu ya rasa wacce zai auro sai sa'ar su Jamila yarinya ƙarama. Ni wallahi Mama nake jima kunya ita da take koyarwa, in ɗalibanta su ka zo ganin Amarya wa zata nuna musu?" Ɗayar tace.

"Hmmmm ke dai bari. Abun da kunya, ni bansan ma ya zanyi in iya fita a gidannan ba dan kunya" Jikin Tani ya yi mugun sanyi, a sanyaye da jan ƙafa ta shiga ɗakinta. Damuwa sosai ta shiga da jin kalaman yaran Ustaz. A haka ta burbura sallah, ta mayar da suturar da ta saka jiya bata shafa ko mai ba balle kwalli, bare uwa uba kwalliya. Duk da dai bata da kayan kwalliyar ne kwata_kwata shi yasa ba tai ba. Tana zaune zafi ya isheta ba shiri ta yaye labulen ɗakin nata. Nan ta soma ganin shige da ficen matan Ustazu a tsakar gida. Ta yi jigum tana kallon sababbin fuskokin da ko sunansu bata ma sani ba tukunna. Uwar gida ce ta nufo ɗakin Tani, gaban Tani ya tattake ya faɗi sosai, isowarta ke da wuya tace.

"Ya kamata ki fito ki ma yara ɗumame zasu tafi makaranta, muma zamu tafi koyarwa ko Amarya?" Cikin wulaƙanci da gadara ta yi maganar. Babu shiri Tani ta miƙe jiki na rawa ta nufi madafi. Itace ta haɗa aka nuna mata tuwo cikin ƙwarya da tukunyar da zata ɗumama tuwon a ciki. Nan da nan ta yayyanka tuwon ta ɗaura a wuta, da yayi ɗumi ta ɗumama miyar. Abokiyar zamanta ta tsakiyan maman Jamila ita ta nunnuna mata yanda zata zuzzuba, da adadin yawan kwanukan da zata zuba abincin a ciki. Abincine sosai dan harda matasa da suke da ɗakuna a zaure duk aka zuzzubama, kowa yazo ya ɗauki nashi, Tani kuma ta shiga share madafin, zuwa wannan lokacin ta gama gajiya dan aikin ba laifi da yawa.  Kafin takwas kowa ya watse ya barta da tulin aikin wanke_wanke, girkin rana, da gyaran gida. Ga girkin gidan babu laifi shima da yawa. Tana cikin yin wanke_wanke Ustazu ya shigo da sallama. Murmushin dole Tani ta yi mishi.

"Sannu da shigowa" 

"Shinfiɗa mun tabarma a gindin bishiyarcan" Da sauri ta wanke hannunta ta shiga ɗaki ta ɗakko tabarma ta shinfiɗa mishi ya zauna.

"Abincina fa shima sai na tambaya?" Murmushi tayi.

"A'a bari in kawo maka" Da sauri ta koma madafi ta kawo mishi abinci da ruwa, harta mike zata koma bakin aikita ya kira sunanta. Duk maganar da yake yi fuskarshi a murtuke sosai take"

"Na ga kina shirin tafiya ba tare da kin gaisheni ba, balle ki kawo mun ruwan wanke hannu, shin dama irin tarbiyyar da akai miki kenan ko?" Jiki na rawa ta shiga bashi haƙuri shi kuma yana cin magani. 

Haka rayuwar bauta taci gaba da tabbata akan Tani. Ta ɓangaren mu'amalar Aure ita kam tana samun gamsuwa yanda ya kamata. Kuma a cikin kwananta na uku a gidanne yai mata tambayoyi game da addini, babu ɗaya data iya amsawa daga ciki. A hakan ya gane ko wankan janaba bata iyayi ba, alwalarta ma kwaɓace kawai. Ranshi a ɓace ya shiga koya mata abubbuwan daya dace, tare da gyara mata salla da karatun sallar. Amman fa zaman gidan babu daɗi daurewa kawai take yi dan bata son aurenta ya mutu. Ana cikin haka wata ran katsaham sai ga Inno da Habu sun shigo, Tani tana tsakar gida tana wanke_wanke, ga wankin manyan kayan Ustaz Yahuza yana jiranta a gefe. Gidan duk sun yashe sun tafi makaranta. Malam kuma sun tafi Haɗejiya yawon da'awa ranar kwanansu biyar."

"Inno Habu kune a gidan sannunku" Da sauri ta shinfiɗama su Inno tabarma suka zauna. Ragowar dumamen tuwon safe ta kawo musu.

"Inno yaushe a garin?"

"Yau kwananmu bakwai, mun sake dawowa Kadunan kuma. Ya naji gidan shiru Tani" Kai ta sosa.

"Basa nan sun tafi makaranta"

"Ke ba kya zuwa makarantar kenan a gida kike naki karatun?" Tani tace.

"E a gida yake yi mun. Amman makarantar naso in shiga nima Inno, kinsan inason karatu wallahi, kuma har na bokon da zai barni dana shiga" Baki Inno ta gwaɓe ma Tani tace.

"Ƴar nema me shegen ƙulafaci kamar Naroro. Kul na kuma jin maganar makarantar boko a bakinnan naki Tani. Itama ta muhammadiyyan tunda mijinki baya so ki yi mishi biyayya, wallahi in aurennan naki ya mutu camfaki za'ayi gara ma ki kiyaye ehe. Habu ci tuwo mu tafi bara kaji" Nan su inno suka ci tuwonsu suka tafi. Ko ta tambayi Tani ramewar da taga tayi ko na menene. Abun da yake gabanta bara ne kawai. Tani tana shan gashi a hannun iyalan Ustaz Yahuza sosai, yaranshi har dukanta suke yi. A takure take tsoron kuma kowa a gidan take yi. Shi kuma Ustaz ɗabi'arshi rashin damuwa, da rashin fara'a ko ya tambayi mace meke damunta dan ya ganta a matsala. Bai san komai game da tattalin mace ba sam. 

Bayan wata huɗu, wata ɓakar rana da misalin sha ɗayan safe bayan Tani ta gama aiyukanta na ranar tsab, sai ta zari mayafinta ta kulle gidan ta fita. Ashe fitar kenan ta har abada. Laulayin ciki take fama dashi sosai ta kasa cin komai a cikin gidan. Babu wanda ya damu da halin da take ciki sam. Alala taji tana sha'awar ci shine ta tafi wajen barar su inno dan ta samu. Uwa mai daɗi tana zuwa inno ta aiki Habu nemo mata Alala. Tsautsayi wani mai mota ne yazo wucewa sai ya zuge glass ɗin motarshi ya kira almajiran dake jere a wajan. Da gudu suka tashi, Inno ta ja hannun Tani a guje ta rakata, tunda Habu bayanan. Wannan mai mota ya dinga rabon dubu dubu har ya iso kan Tani da Inno. Sai ya miƙo ma ko wacce dubu. Har Tani zata ƙi karɓa sai kuma ta karɓa, laulayi take yi kullum a cikin kwaɗayi take gashi nera biyar bata magani. Ashe duk wannan abun akan idanun Ustaz akayi yazo wucewa a mota sun yo comboi sun dawo daga Da'awa. Wani alaramma ne ma ya yafito shi 

"Alaramma kaga amaryarka a cikin almajirai suna karɓar sadaka, dama bata dena barar bane?" Ganin Tani bai ɓata mishi rai irin tambayar da akai mishi ba. Tani ko sai da ta ci alala ta ƙoshi ta kama hanyar gida. A ƙofar gida ta hango mai gidan yana tsaye yana zirga_zirga tana isowa ya tareta.

"Dakata daga wajen haka ƙazama ƴar mabarata. Dama zaman haƙuri nake dake, amman yau ta ƙare na sake ki saki biyu. Ga takaddar shaida, ki turo a kwashe miki kayanki, in kuma zaki zauna kiyi idda a gidana musulunci ya baki wannan damar" Takaddar sakin ya jefo mata ya shige cikin gida. Tsabaragen ruɗewar da Tani tayi haba sai ta kwasa a guje ta koma wajen bara. Wannan gudu da ruɗanin data shiga take sai yasa tayi ɓari a titin. Sai almajirai ne suka rurrufeta sai jini take zubarwa guda_guda. A ranar Tani bata gane kanta ba, rumfar bara Inno ta kaita ta kwanta. Sai washe gari take ma Inno da Baffa jawabi. Ai kuwa Baffa ya dira a kanta da la'anta.

"Wannan yarinya kwai mitsiyaciya yanzu kina auren babban malami Tani sai da ki kai sale salin daya koroki? Wallahi da gaske ƙashin to tsiya ne dake shegiya la'ananniya mai farar ƙafa. Narani ya camfaki kuma kin camfu, cewa yayi dama babu mai iya aurenki ku zauna lafiya. Gashi abunda ya faɗa ya tabbata" Haka dai Naroro yayi, Inno ta cabka su kai ta zagin Tani tare da aibantata. Hantara da zagi kam tana sha, harda gori iri_iri. Ranar data cika kwana goma da saki, su Inno da wasu tsofaffin mabarata suka je suka ɗebo ma Tani kayanta. Inno duk ta siyar da komai hatta da suturun Tani sai da Inno ta siyar ta ƙunshe kuɗin a aljihunta. 

Bayan wata uku kuma su Tani suka sake ƙaura daga Kaduna a karo na biyu zuwa Lafiya can Nassarawa state. In mota ta tsaya zata ba su inno sadaka sai inno ta daka ma Tani tsawa tace.

"Dalla tashi mai farar ƙafa kije ki karɓo, ko Allah zai sa wani ya ganki ya ji yana so. Ga yayyenki can sun miƙe ƙafa a gidan aure. Amman ke aure biyu duk sun ɓalle dan tsiya" Ire_iren maganganun Inno kenan. Maganganun bakin Naroro kuwa ba'a Magana. Sun kai kamar wata biyu a Lafiya kwatsam wata safiyar Litinin wani mai tuƙa baro ya ƙillo Tani ya kuma nuna yana so. Ko da ya tunkari Tani bata yi ƙasa a guiwa ba ta amince dashi, ba dan yayi mata ba sai dan gajiya da irin zagi da hantarar su Inno, barin ma da suka ji labarin haihuwar Use da Karime, sai suka sake tsangwamar Tani. A cikin wata biyar da haɗuwar Tani da Ilu su kai aurensu Tani ta tare a gidan da mahaifiyar Ilu take zaune da ƙannenshi mata biyu, uwar gidan shi kuma tana gidan dake kallon gidan mahaifiyarshi. Duk ƙazanta da kwaɗo na Tani ilu ya daddanneta  a ƙazanta, haka kuma ya fita jahilci, dan ko salla duk juma'a kawai yake yinta, haka wanka. Babu abinda ya tusa a gabanshi sai neman kuɗi. Mahaifiyarshi da ƙannenshi surfe suke yi da daka. Tani kuma ganin zaman itama bazai Kai mata ba sai ta soma yin wankau harda guga tana ɗan samun na ɓatarwa. Suna zaman zaman lafiya tsakaninta da mijinta da iyayenshi, rana ɗaya duk suka juya mata baya. Dai dai da gaisuwarta mahaifiyar Ilu bata amsawa. Ƙannenshi kuma kullum a zubar mata da habaici suke. Kishiya kuwa sai dai in bata shigo shanya ba ta dinga waƙa tana tafi kenan. Ashe duk wannan canjin da Tani ta samu a wajen dangin miji sabida sun gane ita mabaraciyace, kuma iyayenta miskinaine. Dan ranar inno da Naroro sun kawo mata ziyara, har ta ɗauki nera dubu uku da take tarawa ta basu. Shine fa mahaifiyar Ilu ta tada daru ta dinga zagin Ilu da caccakar Tani. Tun yana ƙoƙarin fahimtar da'ita harya haƙure. Sannu sannu shima ya soma sha mata kunu. Tsaiwa faɗan irin uƙubar rayuwar da Tani ta sha a wannan gida ba'a magana. Shekara biyar ta yi a gidan tana shan gashi. Ita ke ciyar da kanta, ita ke ma kanta komai dan Ilu yace mata shi ya gaji da ciyar da juya, mai ƙashin tsiya. Shima ya sake maimaita kalmar da Narani ya faɗa. Dan tun Ilu na iya zuwa tura baro da ƙafafunshi har taka ƙafafun ma suka gagareshi, ya zama sai an kwantar sai an tayar. Mahaifiyar Ilu ganin Ɗanta na shirin mutuwane tasa ya saki Tani saki biyu. Tani ta ɗaura tsummokinta a ka ta nufi tasha sai Shanono, dan bata ce ga garin da su Inno suke ba. Ana zuga wani irin ruwa mamako Tani ta shiga gida da gudu tana haki. Kawu Balarabe yace.

"Wa nake gani kamar Tani kece. Tare kuke da su Naroro kenan yanzu shigowarsu?" A guje ta ƙarasa ɗakin Goggo Marka anan ta tarar da Inno. Daga tsaye ta yar da ƙullin tsummokinta.

"Mitsiyaciya mai farar ƙafa shima aure na ukun ya ɓalle ko?  Marka kuna dai ji ai ta kuma kaso auren, ta kwaso ƙafa ta dawo Shanono so take a kasata a faifai cewar zancan Narani ya tabbata ta cika mai farar ƙafa" Buɗan bakin Goggo marka tace.

"A sussuba ya kamata ku bar garinnan Inno da duku_duku tun kafin jama'ar gari su tseguntama Narani sun ga Tani. Al'amarin yarinyarnan ya soma bani tsoro. Da an yi aure sai saki. In da mun ga laifin Narani. Har ga Allah a yanzu ban ga laifinshi ba." Kawu Balarabe ne da Naroro suka shigo.

"Da gaske ƙamshin mitsiyaciyar yarinyarnan mai auren ɗanɗano nake ji? Tani wato kin mayar da maza kamar rigar sawanki ko Tani? Inno ku taso mu bar garinnan tun wuri." Kawu Balarabe yace.

"Gara ki tashi ku tafi Inno. Muna da yara mata gaskiya kar Tani tasa a kasa auren mana su, suna da yawa. Gara ku tafi can wajen barar yafi. Duk wanda ka samu ka haɗashi da shegiya ta zauna dan dole" A cikin yayyafi  gashi duhu ya sakko su Tani suka bar garin Shanono. Basu ya da zango a ko ina ba sai a garin Jos kwata ta yamma da Bauchi. Tsakiyar dare suka sauka, sai a tasha su ka kwana washe gari suka nemi matattarar almajirai a bayan babban masallaci. Suka ci gaba da gudanar da bararsu anan. Use da Karime sun yi matuƙar murnar dawowar su Inno Jos. Dan tun lokacin da Use ta soma hayayyafa Baban yara ya dawo da'ita Jos shi kuma ya koma Tafa. Use ce ta nema ma su Inno ɗakin haya falle ɗaya suka zuba komatsansu. Duk motsawar da Tani za ta yi sai hantara sai zagi. Kullum Tani a cikin kuka da tashin hankali take marar musaltuwa. Barar ma Inno tace ba zata je ba karta shafa musu baƙin fenti. A gida ake barinta, tayi bacci, tayi kuka ma'ishinta. Wata rana kuma ta tafi gidan Use ko Karime ta je ta wuni. Kullum kukan Tani Allah ya ɓullo mata da mijin aure ko zata huta da irin manyan kalmomin zagi da su Inno kullum suke jifanta dashi. Ko fa ta je gidan Use ko Karime ba wai suma basa yaɓa mata magana bane akan ƙin zaman aure ba. Dannewa kawai take yi. Suka mayar da'ita ƴar aikinsu. Kwatsam wata rana da yamma Tani ta fito daga gidan Use tana sauri zata je gida, Allah ya haɗata da wani bawan Allah a cikin ɗan sahu, kamar wasa ya fara janta da hira, dake ita kuma matayi take nema dama, take ta saki baki suka shiga zantawa. Abu kamar wasa da Tani zata sauka a ɗan sahu sai ya biyota shima, shi ya biya kuɗin abun hawan nata.

"Baiwar Allah anan unguwar kike kenan? 

" Sunana Tani. Ka ga gidanmu can kana hangoshi ma" Ya ɗanyi murmushi yace.

"Ni sunana Tanimu ina zaune a Ƙauyen Tulune. Ina da aure amma yarana goma. Da fatan zaki amince dani?" Baki Tani ta yashe tace.

"Me zai hana in amince da kai Tanimu. Nima ai bazawara ce, na taɓa aure, ina da yaro Dauda amman yana hannun ubanshi" Tanimu ya ji dadin jin wannan batu a bakin Tani sosai. Anan su kai sallama, kan cewar kafin ya wuce Tulu gobe zai zo ya gana da Baffa"

"Sai dai kazo da sassafe. Ko kuma in raka ka in da suke zama ka ganshi" Dariya Tanimu yayi mata.

"Tani manya. Zan zo da wurwurin ma ba wani abu. Mahaifiyata ma tana aure a Unguwar keke ai. Dangin mahaifina da shi mahaifin nawa ne a Tulu, to ni a hannun Kishiyar mamana na girma, sakamakon rabuwa da mahaifina yayi da mahaifiyata" Wasa_wasa labari sosai sukaita ba junansu a tsaye a wajen Inno tazo ta same su. Tana ganinsu ta taka birki.

"Bawan Allah sannu dai, Tani ya baku matsa daga ƙofar gida ba?" Kai Tani ta sosa. Tanimu kuma yai mata kallon wulaƙanci yace.

"Wacece kuma wannan Tani?"

"Mahaifiyata ce" Ta furta tare da sauke ajjiyar zuchiya.

"Mama ina wuni?" Yayi saurin tsugunnawa. Inno na dariya tace.

"Tashi haba babu komai ai. Ya sunanka?"

"Sunana Tanimu"

"Tanimu Tani dai bazawarace, in dai sonta kake yi je ka turo iyayenka da sadaki mun baka ita ko yanzu ne" Baki Tanimu ya washe yace.

"To gobe zan tawo da mijin mahaifiyata sai ya karɓa mun auren nata. Na kuma gode sosai da karamci Mama." Da haka yayi musu sallama ya tafi akan sai zuwa goben......NA FAƊO DAGA BENE....

Baffa na dawowa Inno ta sanar mishi cewar Tani ta yi miji, ga yanda suka yi ma da shi mijin. Abu kamar auren ƴar tsana washe gari sai ga Tanimu da dattawa uku da sadaki, Baffa shima ya kira maƙotanshi aka ɗaura auren Tani karo na huɗu. Sai dai Tanimu ya roƙi alfarmar a bar tarewar sai wata mai kamawa kafin ta tare yanaso zai yi gyare_gyaren inda Amarya zata zauna. Take kowa ya amince. Tani taci gaba da tsumayar Tanimu har tsawon wata shida tana gida, mahaifiyar Tanimun dai tana kawo musu ziyara, kuma tana kawo ma Tani aiken kuɗi da Tanimu yake aikowa. A cikin wata na bakwai ne su Inno suka matsa ma mahaifiyar Tanimu lamba akan su suna so ƴarsu ta tare. Tasa musu rana akan su shirya zata ɗauki Tani ta kaita Tulu. Haka kuwa akayi ranar talata Tani suka kama hanyar Tulu a cikin akori kurar data ɗiban musu kayan gado. Harda Karime da Use a cikin ƴan rakiya. Tafiya suke yi suna wuce ƙauyuka iri_iri, su faɗa kauci su faɗa kwazazzabo har suka shiga ƙauyen Tulu wanda yake ƙarƙashin jihar Bauchi. Ƙauye masu noman waken suya da waken dafawa. Ƙauyen da samarin cikinta suka shahara wajen yi ma mata asiri domin su auresu. Ƙauyen da basu da wutar lantarki a lokacin, basu da titi ba makaranta. Kanti guda ɗaya ne a ƙauyen, shine kantin Tanimu, a gidan Tanimu ne kaɗai ake kunna inji kab ƙauyen. 

"To Tani ga gidan mijinki sai mu shiga" Gidan kwararraɓaɓɓene sosai, babu ma kamar katanga sam a gidan, Tanimu yana daga cikin shago ya hango su Tani, a guje ya tawo ya taresu.

"Iya me yasa zaki yi mun haka dan Allah? Kinsan fa halin Ta sallah fa. Ni nama kasa faɗa mata nayo aure har yanzu, kuma na ganku harda kaya" Tani da su Use su kai kasaƙe suna ji da kallon ikon Allah.

"To me kake so ne Tanimu, ai kasan da tsoron Ta Sallah kayo auren. Iyayen yarinyarnan sun yi kawaici iya kawaici wata na bakwai kenan Tani na zaman jiranka. Kaga Tanimu kasan yanda ma za ka yi da Tani ehe" Tani ta share hawayenta tace.

"Tanimu kaimun rai ka barni in zauna. Su inno sun gaji da zamana nima na gaji, kayi haƙuri dan Allah" Hawaye ya gangaro a kumatunta. Tanimu yace.

"Babu wajene a cikin gidan. Kuma wallahi Ta sallah in ta san ke matatace ƙila ta ƙone gidan damu duka a ciki. In zaki zauna a ɗakin hatsi a matsayin yarinyar ƙanwar Iya to" Da sauri tace.

"Zan zauna dan Allah na amince" Yaya Use da Yaya Karime suka nuna ƙin amincewarsu, Tani idanunta ya rufe, ta gaji da cin zarafinta da iyaye, da jama'ar unguwa suke yi. Samarin layi da sun ganta sai waƙa. Haka Tanimu ya shiga da Iya da Tani. Su kuma Use da Karime ya kaisu gidan matar Ɗahe abokinshi, me motar kaya dake ɗan unguwane Tanimu yace ya koma da kayan kawai. Suturun Tani kawai ya sauke, ya biya mai mota kuɗinshi ya bisu cikin gida gabanshi na faɗuwa" A matsayin ƙanwa Tani ta soma rayuwa a gidan Tanimu. Tana kwana a ɗakin da suke ajjiyar hatsi. Sai dare ya tsala Tanimu ya shigo ya sassaƙi Tani ya koma ɗakin matarshi. Da gari ya waye Tani zata shiga hidima a cikin gidannan ta zama boyi_boyi. Wanka ma wannan sai ta fi kwana goma batai ba, haka ma matar Tanimun take yi. Cikin wata biyu Tani ta fice a hayyacinta ta sake zama ƴar ƙauye sosai da sosai. Itace zuwa ɗebo ruwa, itace yin kara, itace wankin yara itace komai na gidan duk dan ta tsira da igiyar aurenta. Kwatsam wata rana da daddare Ta sallah ta kama Tanimu da Tani kifin mazar ƙwaila. Ranar sai da akayi yaƙin basasa ta tara ma su Tani mutane sosai da sosai. Dole Tanimu ya fito fili ya faɗi matsayin Tani a wajenshi. Rikici tsakaninshi da Ta sallah ya dawo sabo, Tani ko ruwa bata iya sha a gidan tsabaragen fitinar Ta sallah. Tani duk da haka ta jure amman sai da Tanimu ya saketa ba tare da tayi laifin komai ba. Har ƙasa ta tsugunna tana roƙon Tanimu da Ta sallah akan su yi hakuri su barta taci gaba da zama dasu duk abinda suke so zatai musu. Amman fur Ta sallah taki amincewa dole Tani ta tattare ƴan tsunmokinta ta dawo Jos. Dake sai dare ta shigo ta ci sa'ar samun su inno a gida. A wannan daren sai da Inno da Baffa su ka kekketama Tani tufafi tsabaragen dukan da taci sai da ta yi fitsari. Idanunta ya tara jini sosai da sosai. In waje Tani ta fita samari da mata_mata a shiga yi mata dariya. In matane suka shigo cikin gida Inno tai ta nuna musu Tani wai taƙi zaman Aure. Matan gidansu ma suka tsangwameta ainun. Yaya Use da Yaya Karime ma bafa a barsu a baya ba wajen hantararta ba. Baiwar Allah haka tai ta jurewa kullum cikin kuka da roƙon Allah take Allah ya kawo mata mijin da zai riƙeta hannu bibbiyu. Bayan ta kammala idda sai ta ci gaba da yi ma Inno ƴar jagora, suna tafe suna bara har zuwa babban masallacin ƴan izala, wanda akafi sani da masallacin ƴan taya. In Tani ta ajjiye Inno sai ta shiga gari tana yawon bararta, in ta samo kuɗi sai ta dawo ta zauna da inno. Ita take siya ma kanta komai da kuɗin barar nan. Kullum a layin dake tsallaken inda suke bararsu Tani na ganin wasu matasa biyu ko suna aiki, ko suna kwance rana na dukansu. Gareji ne na gyaran mashina, da motoci, kuma akwai yaran aiki sosai dan har unifom suke sawa biri da wando na bulun yadi. Tani tafi wata biyu tana ganin matasannan, in suka tashi a aikin ɗayan saurayin fari sai taga yaci wanka kamar ba shi ba. Ta lura yana da tsabta da son gaye sosai, gashi kyakkyawa dashi, idanuwanshi farare. Wata rana da yamma Tani ta tsallaka taje sawo alala da kunun gyaɗa a cikin wani gida a garejin wadannan matasa. Ta samu matasannan a kwance a bakin wata kwata suna hirarsu tazo ta wucesu ta siyo kunun gyaɗa da alala ta fito. Har ta wucesu ɗayan matashin yace da Tani.

"Haba Antynmu yanzu ba zaki taimaka muma ki siya mana ko da kunun bane? Tun safe babu abinda muka ci" Murmushi Tani tayi da jin muryar wannan matashi. Sai ta zaro ɗari uku ta basu.

"Gashi ku je ku siya" Da gudu suka iso inda take suna rige_rigen karɓar kuɗin. Matashin da yafi burge Tani shi yai nasarar warce kuɗin yana haki.

"Mungode sosai. Ni sunana Kaila wannan abokinane shi kuma Isa sunanshi anan muke aikin koyon gyaran mashin"

"Sunana Tani a bakin masallaci muke bara"  Daga wannan ranar sai Allah ya haɗa jinin Tani da Kaila sosai. Ita kuma kullum taje yawon bararta ta dawo zata kawo musu ɗari biyu, ɗari uku, wata ran in dawa ta yi mai har dubu Tani take ba Kaila. Har ta kai ta kawo Kaila in suka hango Tani sai su sauke ajjiyar zuchiya su shiga murna sun sam abinci ya samu. Ranar da Kaila ya soma furta ma Tani kalmar so ta girgiza, bata taɓa jin zuchiyarta tayi rawa ba sai wannan ranar. A rana taje ta samu Kaila a kwance bakinshi duk ya bushe, halamun rauni da galabaita duk sun bayyana a fuskarshi. Tsugunnawa Tani tayi ta wajajen fuskarshi.

"Kaila baka da lafiya ne naga bakin ka duk ya bushe haka?" Mayaudaran idanunshi ya zuba ma Tani, take tsigar kanta da jikinta suka tashi.

"Shanono kenan babu komai ba ciwo nake yi ba. Amman halin da zuchiyata take ciki na gwammaci ace ciwo nake yi." Jim tayi ta sake kura mishi idanu.

"Meke damun zuchiyar taka kai kuwa har haka?"

"Tsantsar sonki mara algus, da tsantsar son kasancewa dake a matsayin ƙawar rayuwa shike damuna. Zuchiyata ta jima da kwaɗaituwa da ke Tani. Kyan fuskarki, da murmushinki su ke fuskar zuchiyata. Ki mun rai ki jefani a cikin ruwan kududdufin sonki in yi ninƙaya babbar mace."  Wannan shine karo na farko da Tani ta san yanda ma ake furta kalmar so ga wanda akeso. Faɗad ɗaya taji zuchiyarta na nutso a cikin kududdufin so da ƙaunar Kaila. Sai dai tuno da cewar aurenta huɗu yasa jikinta macewa mus, dan a hira da Kaila da suke yi kullum ya sanar mata shi saurayine bai da aure. Neman kuɗi ya fito yi domin tara na aure, amman na abinci ma gagararshi yake yi. Taya soyayyar saurayi da Bazawara mai aure huɗu zata yiwu? Tani tasan yaudarar kanta kawai zata yi ma. Miƙewa ta ke da niyyar yi, kaila yasa hannu carab ya riƙeta idanuwanshi na zubar da ruwan hawaye, ɗayan hannun nashi dafe da ƙirjinshi.

"Haƙiƙa mutuwace zata tabbata a gareni muddin kika ƙi amincewa da tayin soyayyar da nayi miki Shanono. Da gaske nake sonki ba da wasa ba" Da ƙyar Tani ta haɗiye yawonta tace.

"Kaila kana ganinane baka san ko wacece ni ba shi yasa. Abinda ka sani a kaina shine ni almajirace kawai. Ina sonka Allah tun kafin mu soma magana da juna. Amman aurena da kai bazai ma yiwu ba. In ni da kai mun amince, iyaye da danginka ko karen haukane ya cijesu ba zasu amsheni a matsayin suruka ba" Tana dasa aya ta zare hannunta ta tafi.

"Shanono, shanono shanono !!! Tani ko waige ba tai ba.  Sai dai a daren ranar idanunta ko gezau ba sui ba. Bacci ya ƙauracema idanunta, tunda take a rayuwa bata taɓa jin soyayyar wani namiji a zuchiyarta ba sai Kaila. Dadaɗan kalamanshi su suka rakata har akai kiran assalatu. Sai ta ji ta tsinci kanta a cikin farin ciki marar musaltuwa, da wuri ta shirya tayi kwalliya mai kyau ta ja gira ta sa jan baki duk sabida kaila. Suna isa wajen bara ta hango Isa ne kawai yazo kaila baya wajen. Yau zai zo gobe ne shiru har azahar. Dole Tani ta tsallaka jiki a mace suka keɓe da Isa a gefe guda 

"Yana kwance bai da lafiya sosai Shanono. Jiya ko bacci ba mui ba" 

"Isa me ke damunshi haka, ban taɓa ganin yayi fashi ba?" Isa ya jinjina kai yace.

"Ciwon nashi naki ne gaskiya bazan ɓoye miki ba. Kaila fa yana sonki. Maganar da kika mai jiya ne yasa shi shiga wani hali marar daɗi. Ruwa ake ƙara mishi sanda na fito. Kin ganni yanzu haka wajenshi zanje na gama aikin nawa na yau. Ga ba abinci a gidanma sam" A ruɗe Tani tace.

"Mu je ka kaini inda yake mana. Sai mu sai abinci a hanya Isa " Haka Isa da Tani suka kama hanyar kwararrafa inda ɗakin su Kaila yake a bakin titi. A hanya ta siya ma kaila lemo, ayaba, gwanda, kankana, nono, da abinci take away har uku, harda soyayyar doya da ƙwai. Isa ne ya soma shiga sai ita ma tabi bayansu. Haƙiƙa Kaila ya bata tausayi yana kwance ana mai ƙarin ruwa, babu kowa a ɗakin, babu ko katifa sai tabarma babba shinfiɗe a ɗakin. Kayayyakinsu kuwa suna nan baja_baja a tsakar ɗakin, wasu kuma suna jikin katakon rataye kaya irin na jikin bango wanda samari ke amfani dashi. Takalmansu kuwa kaca_kaca takota ina, ɗakin sai warin ɗauɗa kawai yake yi. 

"Zauna Shanono. Ɗakin namu sai haƙuri fa" Kaila na jin an ambaci Shanono yayi wuf ya miƙe zaune ya zuba ma shanono narkakkun idanunshi. Take zuchiyar Shanono ta tsinke ta soma zubar hawaye.

"Kayi haƙuri Kaila dan Allah. Bansan son da kake yi mini ya kai wannan ba. Kuma ba cewa nayi bana sonka ba. Wallahi jiya ko bacci ban ba"

"Shanono wallahi ina sonki so na gaskiya. Kuma zaki ji daɗi sosai a hannuna. Ban taɓa son wata ɗiya mace kamar ki ba. Ko Maryam da zuchiyata ta taso da sonta, banyi mata kwatan son da nake yi miki ba. Taɓa zuchiyata kiji yadda take tsalle" Ya wawuri hannunta ya manna a saitin zuchiyarshi. Gib_gib_gib taji zuchiyar na bugawa da sauti mai ƙarfi. Isa ne ya katse wannan soyayyar da cewa.

"Shanono ki bashi abinci. Ni zan shiga ƴan tifa akwai shagon da nake aiki acan ma. Kaila Allah ya ƙara sauƙi" Isa ya fita ya bar Tani da Kaila. Da shagwaɓa da iya soyayya na kaila. Narkewa yayi a jikin Shanono yana shashshafa mamanta yana cusa kanshi a ƙirjinta yana cewa ta bashi abincin a baki. Shinkafa da wake da miya da kaza ta buɗe ta dinga bashi a baki  tana kora mai da zoɓo sassanya har sai da ya ƙoshi tasa ya kwanta da ƙyar.

"Kaila ni bazawarace ba aure ɗaya na yi ba biyu ba. Aure huɗu nayi, yarona ɗaya shi kuma yana hannun mahaifinshi a Shanono. Iyayena dai kaga miskinaine bara muke yi. Bani da wani gata, mijin da zai riƙe ni da mutumci nake nema Kaila. Kaga kai saurayine iyayenka ba zasu bari ka aureni ba."

"A'a Shanono ni kuma ko aure ɗari kika yi zan aureki. Na sani labarinki bazai zo ma Rammai da sauƙi ba, dan ta gama cin buri akan macen da zan aura. Amman tunda ni ina sonki ai shikenan, zan tunkareta da batun aurenki muji." Nan Tani ta wuni cur  tana jinya ruwan da ake ƙarama Kaila har ya ƙare nurse ɗin daya sa mishi yazo ya cire mishi.

"Kuɗinka nera dubu uku malam kaila " Cewar wannan Nurse ɗin.

"Dubu uku fa kace Rabe? Tabb ni da dubu uku bansan wanda ya ajjiye wani ba. Abinci wannan sai da Shanono tazo na ci ka gansu. Ka dai mun ragi in na warware na soma fita zan biya"

"A'a ba za'ayi haka ba Kaila. Bari in biya shi kuɗinshi." Cewar Shanono kenan. Lalita ta lalube ta ciro dubu uku ta ba Rabe. Yayi godiya ya karɓa. Tani ta sake ƙirgo wata dubu ukun tace.

"Ga wannan ka riƙe a hannunka dubu uku ne. Zan dinga kawo maka abinci safe_rana _dare har sai ka warware. Duk abinda kike buƙata ka sanar mun dan Allah " Rungumeta yayi tsam a jikinshi ya shiga shafata da ƙyar Tani ta kwace, tare da yima Kaila sallama. Washe gari Tani batai kasa a guiwa ba wajen siya ma kaila masa da miya, harda ƙashi zuƙu_zuƙu da ruwan shayi a leda fara ta kai musu. Suka taɓa hirar soyayya ta kama hanya ta dawo wajen bararta, da rana ta sai mishi awara da zoɓo ta kai mishi, da daddare taliya da wake da miya da nama zuƙu_zuƙu ta kai musu. Wasa gaske soyayya ta miƙe sosai, Tani tana yawan kaima kaila ziyara, babu inda baya sa hannu a jikin Tani kwanciya da'ita ne bai taɓa yi ba. Ƙarfin son da take yi mishi ne yasa bata iya hanashi kanta. Tani in takalmi ta gani ta siya ma kaila ta san ɗan gayu ne, har agogo ita ta soma siya mishi da tabarau. In kaila yaga kayan gwanjo zai tambayi Tani kuɗi ko nawa ya tambayeta zata haɗo mai a yawon bara ta kawo mishi. Soyayya suke gurza sosai, kaila ya iya tsara mace ya sukurkuta tunaninta da lissafinta. Gashi ya iya tsara wanka sosai, in zai zo wajen Tani taɗi da daddare wanka yake yi musamman dominta, tai ta kallonshi tana jin daɗi. Sabida Kaila Tani ta sai wayar hannu, shima ta sai mishi. Iyakarta da kaila flashing, itace zata kira dake lokacin ana yayin free call wanda akeyi da daddare MTN TO MTN wannan free call ya ƙara sawa Kaila ya kula da Tani ainun. Kamar bashi da wani aiki sai son faranta mata rai. Ana cikin wannan soyayyar su Inno suka tsayar da ranar tafiya Shanono, Tani taji takaicin wannan tafiya bata ƙaunar abinda zai nesantata da masoyinta.

"Kaila ka riƙe mun amana kuma ka kula da kanka dan Allah. Isa ka taya ni kula da Kaila dan Allah kar ya kula wata dan bana nan" Isa yace.

"Bazai iyaba. Kinsan Allah har a mafarki kaila sunanki yake ambata. Zaki tafi ki barmu da kewa gashi kin shagwaɓamu da bamu abinci zamu yi kewa" Dariya Tani tayi ta ciro dubu biyar ta ba Kaila.

"Wannan kuɗin abincinku ne Kaila. Dana dawo na ɗan yi bara na kuma tara wasu kuɗaɗen sai in baka ka je lafiya ku yi magana da Baba Rammai a gida an matsa mun Kaila"

"Shikenan Gimbiya Allah ya tsare mun ke, ya dawo mun dake lafiya. Allah ya makantar da samarin Shanono kar sui mun ƙwace." Da ƙyar suka dai rabu Tani ta koma gida daga gida sai Shanono. Kwanansu ɗaya a shanono Goggo marka ta zo da batun Katagi ya ga Tani yace tayi mishi yana son ai musu haɗin gida. Inno da murna ta samu Tani tana faɗa mata abun arzikin daya ke shirin faruwa.

"Inno ni fa ina da wanda nake so. Maganarmu tayi ƙarfi Allah yana gani ko ba kaila bazan auri Katagi in dawo zama shanono ba, a bashi haƙuri kawai" Inno ta dira a wuyan Tani da zagi har sai da mutanen gidan suka jiyo. Akayi ca akan tani.

"Aikin ɓur in ji tusa. Banda ma dai Katagi lusarine ina shi ina auren mai farar ƙafa bayan kowa ya shaida kina da farar ƙafa. Har kike fiffiƙar ke kina da wanda kike so. Kwana nawa ne kin fito? Ai bazai wuce shekara ɗaya ba zai sakoki shima da zaran yaga tattalin arzikinshi ya soma raguwa. Inno Naroro mun janye can da su gada wai zomo ya ji kiɗan farauta"  Ige ce tayi uwa ta yi makarɓiya akan Tani tunda dai tana da masoyi a barta kawai. Shine dai magana ta mutu, sai habaice_habaice da akaita yaɓa ma su Inno. Inno kuma sai ta shiga zagin Tani. Tani dai sai fargaba take yi kar a rabata da kaila. A ɗarare take har suka gama kwanakin da zasu yi suka koma. Ai fa suna komawa inno ta matsa ma Tani lamba akan in dai da gaske kaila yake yi to ya fito. Tani ta je ta sameshi suka tattauna. Ta haɗo dubu biyar ta bashi kuɗin mota.

"To sai na dawo Gimbiya, zan tarkata ƴan kajina in siyar sai in haɗo na sadakin. Batun kama haya ma bansan yaya za'ayi ba, bari dai in gama da Rammai tukunna." Tani har tasha ta raka Kaila sai da motarsu ta bar tashar ta fita. Tana tafe tana bara ana bata kuɗi....

NASSARAWA STATE

KAILA:.

Bayan isar Kaila gida da daddare suna tsakar gida shi da Rammai da Barira yarshi, suna cin madidi da miyar jajjage yace.

"Rammai kinsan muna magana a waya bamu ƙarashe ba nace ki bari in zo tukunna. Zancanne ya kawoni garinnan kinga wannan miji naki Baban su Maraƙisiyya ba ƙaunar ganinmu yake yi mun raɓo ki ba, ko ba gaskiya ba Barira?" Barira tace.

"Ni fa jiya da nazo kar kaso kaga yanda daya shigo ya ganni ya taurara ranshi. Kaima hakan zaiyi maka in yazo ya ganka. Ni kuma sabida batun da kace zamu tattaunane yasa na amince ma nazo. To muna da nisa zan xo ne in koma a ranar sabida Allah fa" Rammai tace.

"Ya'isheku sarakan ƙorafi ni dai ina jinka Kaila meke tafe da kai to?"

"Abinda ke tafe dani  shine, akwai wata yarinyar arziki da nake so take sona ni kinji abinda ke tafe dani. Mun ɗan jima muna soyayyar, iyayenta ne suka  matsa lamba akan in fito. To Rammai a matsayinki na uwa shine nace bari in soma zuwa wajenki, kinga daga nan Wudil zan wuce wajen dangin Babanmu" Numfashi Rammai ta ja tace.

"Yanzu Kaila domin Allah ka ƙi yadda da Amina ta zama abokiyar rayuwarka? Yarinyarnan meye to laifinta ne yarinya son kowa? Barira kina jin ɗan uwan naki fa" Barira tace.

"To Rammai tunda baya sonta ai sai a hakura kinga ai ba zamu ma Kaila auren Dole ba. Tunda Amadudu zai auri Hindatu har an yi baiko ai shikenan ita Amina in ta samu miji ta yi aurenta. Kaila a ina matar daka samo take to?"

"Anan Jos ɗin suke da zama. Amman mutanen Shanono ne iyayenta, fulanine gaba da baya. Amman bazawarace ta ɗan yi aure_aure kamar huɗu tace mun. Amman sa'armu ɗaya sau ɗaya ta taɓa haihuwarma"

"Kaci ubanka nace Kaila. Haka fita cirani da kayi yasa ka soma shaye_shaye ko? Bazawararma ina laifin mai aure ɗaya, sai ka kwaso mai aure huɗu sabida a garin gaɓagaɓa muke. To kaji ba ka ba auren bazawara mai aure ɗaya ma kana saurayi da kai. Maganarnan ta ƙare in ni Rammai na isa da kai "  Kaila ya shiga tashin hankali da ruɗani matsanancin gaske. Yayi iya yinshi dan ya fahimtar da Rammai da yarshi Barira. Amman wallahi fur suka ƙi fahimta balle su amince mishi. Da matsanancin zazzaɓi ya kwana washe gari ranga_ranga  cikin matsansncin hali. Rammai fa hankalinta ya tashi ainun, gashi fama take da talaucii. Mijin da take aure ta san ba zai taimaka mata da komai ba. Ƴan kuɗaɗen hannunsu suka tarkata aka ba Kaila gado har aka ɗaura mishi ruwa a hannu. 

"Rammai ki kira su Kawu Balele ko zamu samu su taimaka mana da kuɗi. Wannan soyayya bata lafiya bace, asiri wannan yarinyar ta yi mishi. Ina Kaila ina bazawara mai Aure huɗu?" Nan Rammai ta ɗaga waya ta kira Balale ƙanin mahaifin su kaila, tayi mishi ɗan bayani a taƙaice yace mata zai kamo hanya yazo. Tana kashe wayar ta kira Amadudu, da Salamatu ƙanwarta data rage mata ta sanar musu da halin da ake ciki......NA FAƊO DAGA BENE....

Ana cikin wannan yanayi kiran Shanono ya shigo wayar Kaila dake hannun Barira.

"Rammai kinga Bazawarar Kaila ce take kiranshi fa a waya marar kunya ta samu saurayi tana son tai mishi wayo ya aureta"

"Ɗaga wayar ki bani in mata wankin babban bargo" Ai kuwa Barira ta latsa kore halamar ɗaukan kiran Shanono. Basu bata damar furta kalma ba Rammai ta shiga kutuntuma ma Shanono zagi ta inda take shiga ba tanan ma take fita ba sam. Da kuka Shanono ta kashe wayarta.  Kaila na farfadowa ya ga Rammai da Barira, da Amadudu a kanshi.

"Rammai ku amince in auri Shanono in ba haka ba wallahi in na tafi bazan sake waiwayarku ba. Zanje in ɗauketa mu gudu mu yi aurenmu a wata duniyar daban. Rayuwar Shanono abun tausayi ne. Almajiraine iyayenta bara suke yi a kusa da garejin da muke aiki. Inaso in taimaka ma Shano....."

"Ya isheka haka ɗan cin durun uwa. Kasan bangon duniya ai ko? To kuje can in kuna so. Wallahi bazan sa hannu ka auro mayya masu yawon bara a titi ba marasa tarbiyya da rashin kunya. Kaila kasan abinda ya firfito da ita a gidan mijinta ne, sale salin ka jawo mana tsiya " Kaila fa ya kasa samun goyon baya har a wajen ƙanin mahaifin nashi. Ranar da ya kwana biyu a asibiti ana gobe za'a sallameshi ya kira Shanono kiran duniya taƙi ɗaga mishi waya hankalinshi ya tashi ainun.

"Amadu ara mun wayarka" Amadudu ya bashi wayarshi ya kira shanono da'ita. Cikin sa'a kuwa sai ta ɗauka, tana jin muryarshi ta fashe mishi da kuka. Tare da faɗa mishi tayi tunanin mahaifiyarshi ce ta sake kira ta ci mutuncinta. Kaila ya dinga bata haƙuri tare da kwantar mata da hankali. Washe gari ana sallamarshi bai ma kowa sallama ba ya dawo Jos, jikin nashi ko ƙarfi baiyi ba. Da daddare sai ga kaila a gidan su Shanono.

"Kaila baka da lafiya ne na ganka a galabaice?"

"Shanono abubbuwa da dama sun faru bayan tafiyata. Amman inaso jibi in sake komawa Wudil wajen dangin mahaifina tunda suna da yawa ba za'a rasa wanda zai amince mun ba. In basu amince mun ba, zan zo a ɗaura mana aure a haka in kika haihu zasu amince dake dole" Shanono na kuka tace.

"Ni abinda nake gudu dama kenan kaila. Kaga abinda nake gudun shi ya tabbata. Yanzu ina zan tsoma raina in na rasaka? Gashi su Inno sun sani a gaba, kowa gani yake yi nina ɗaurama kaina wannan mace_macen auren nawa kaila "

"Shanono kinga banda lafiya ki dena kuka kar kisa nima in soma kukan. Ke gobe ma sai in koma kuɗin mota zaki bani, ki sanar ma su inno iyayena zuwa jibi zasu zo nema mun aurenki" Dubu biyar ta ƙirgo ta bashi suka rabu Shanono na hawaye. Me ya faru mai ya faru jibin na yi sai ga kaila da manya sun zo wajen Baffa neman auren Shanono. Baffa ganin manya sun zo kawai yace a ɗaura auren kawai. Basu bar wajen ba sai da aka ɗaura auren a bisa sadaki dubu Takwas, anyi dasu zasu ciko dubu biyu ya kama dubu goma, dubu biyun da har yanzu ba'a cika ba kenan. Shanono ranar rasa inda zata tsoma ranta tayi sam. Ashe fa tsugunne bata ƙareba bayan Kaila ya sallami Kawunanshi sun kama hanya sai ya aika yaro yai mishi kiran Shanono. Da yalwataccen murmushi a kan fuskarta ta fito. Shi kuwa Kaila a damuwa ta ganshi.

"Hm Shanono kin dai zama mallakina. Wato Baffa ya mugun sammatarmu tunda kinga Rammai bata san da zancan aurennan ba. Dama mun yi da Kawu Musa cewar in suka ajjiye sadakin, aka tsai da maganar rana, sai su je Lafia su lallaɓa Rammai. To kinga yanda lamarin ya kasance ana zuwa sai ɗaurin aure. Gashi ban da kuɗin haya ban ba kowa ajjiya ba" Murmushi Shanono tayi son kaila ya rufe mata idanu bata gano ko wacce iriyar matsala.

"Ina da kuɗi zan baka ka nemo mana haya a ko ina. Ni kuma zuwa gobe Yaya Karime da Yaya Use zasu rakani kasuwa in sai ma kaina kayan ɗaki domin ka more amarcinka yanda ya dace. Duk abinda kake da buƙata zan baka" Ajjiyar zuchiya ya sauke yace 

"Ke fa mai kuɗice Shanono, ko da yake ance mabarata masu dukiya ne sosai ko?"

"Hakane kam. Amman ai na jima sosai ina tarawa shi yasa, kasan ba cin kuɗin namu muke yi ba ne, sai dai ajjiya" Su kaita hirarsu gwanin ban sha'awa da burgewa. Da zai wuce ta ɗebo dubu ashirin ta bashi na ɗaki. Washe gari suka shiga kasuwa Shanono ta sayi kayayyaki kyawawa domin so take Kaila ya more amarcinshi sosai. Inno ma ta ƙara ma Shanono wasu kuɗaɗen su ka siyo duk abinda ya dace, a lokacin Inno na da tsohon cikin Indo haihuwa ko yau ko gobe. A layin Ajayi suka samu ɗaki ɗaya suka kama amman ɗakin fankacecene sosai, za'a iya sa labule a kare in anaso, ko asa kwali a raba. Kuɗin da Shanono ta ba Kaila ya isa har penti anyi ɗaki ya fito shar. Washe gari da sassafe su Yaya karime suka je suka jerama Tani kayanta tsab ɗaki ya fito gwanin ban sha'awa. Da daddare Kaila da Isa suka zo ɗaukar Amarya.

"To Tani aure dai na biyar ya ɗauro. Muddin igiyar wannan auren ta yi rawa ma Allah ya isa ban yafe miki ba. Tsine miki zanyi ki bi duniya mu sallama ma duniya ke mu huta da baƙin ciki. Wallahi muddin Kaila ya sakoki karma ki nufo gidannan dan ko sama da ƙasa zata haɗe ba zaki zauna a cikin gidan ba. Ki tashi ki bi mijinki duk abinda kika tarar haƙuri zaki yi ƴar nema." Cewar Baffa kenan. Inno ma tayi nata, su Yaya Use ma su ka caccaketa son ransu. Tana kuka ta fita tare da sawa a ranta duk yanda ta tarar da gidan Kaila zata jure ta zauna. Ko dukanta zai dinga yi yana  watso mata kayanta titi zata jure zama dashi a hakan. A cikin ɗan sahu suka kama hanya Isa na riƙe da ledar kaza, Kaila na riƙe da hannun Gimbiya. A kofar gidan Isa ya miƙa musu leda yayi wucewarshi, su kuma suka shige ciki.

"Tsarki ya tabbata ga Allah subuhanahu wata ala. Haƙiƙa babu wanda ya kaini yin dace da zuƙeƙiyar mace irinki. Bani dama in dandali romon amarcina Shanono, sonki ya galabaitar dani" Murmushi Shanono tayi tace.

"Ƙofata a ko da yaushe a buɗe take a gareka Kaila. In ka shirya nima na shirya" Nan suka shiga ninƙaya a cikin kududdufin so da ƙauna. Bacci mai aminci suka yi, tare da dadaɗan mafarkai abun sha'awa. Haka masoyannan biyu suka wayi gari cikin farin ciki marar misaltuwa. Shanono da kaila wannan shine yanayi mai daɗi marar misaltuwa da suka taɓa tsintar kansu a ciki. Yanayin daya kafa tarihi babba a rayuwarsu. A cikin amarcinnan Inno ta haifo Indo. Da kaila da Shanono suka je barka da daddare basu jima ba suka dawo gida. Rayuwar farin ciki da yardar juna suke gudanarwa. In Kaila ya fita aiki ya dawo ya tarar shanono na aiki, zai naɗe ƙasan wandonshi ya tayata aikin. Har matan gida suke ba sha'awa sosai. In wankin kayansu ta fitar tana yi, Kaila na shigowa zai amshe yayi. Kwatsam rannan sai ga Rammai ta shigo ita da Barira. Kaila na tsakar gida ya gwafe yana ma Shanono wanki, ita kuma tana yankan alayyawo zata yi musu fate. A lokacin watan su biyu da auren, harda tagomashin juna biyu.

"Babu shakka, ai dama nasan abinda za'a mayar mun da ɗa kenan. Da kin samu haka ga mazajen da kika aura ai ba zaki fito ba. Kai kuma shashasha jibakka a tsakar gida kana ma mace wanki shanyayye." Rammai tana da ƙarfin murya sosai, kusan haka ƴan yankinsu suke magana wuta_wuta. Cin zarafi da cin mutunci wannene Rammai da Barira ba sui ma Shanono ba. Rammai ta tara musu mutane tana sanar musu ƴar mabarata ce ta asirce mata ɗa ta mayar dashi kuma boyi boyinta. Rammai ta rantse sai Kaila ya saki Shanono a take. Shanono na jin haka ta ƙule ɗaki ta shiga fargaba. Da ƙyar manyan unguwa suka rarrashi Rammai ta yarda da auren Kaila da Shanono, sai da suka sanar mata tana dauke da juna biyu ne ma ta haƙure tare da faɗin.

"Shikenan kin gama cutata shikenan mun haɗa iri da kutare, makafi, da guragu. Kaila ka cucemu, dangin mahaifinka sun cuceni dama ba ƙaunata suke yi ba." Da ƙyar Rammai ta yarda suka shiga amman ko ruwa sunƙi yarda su sha. Shanono na rakuɓe a bayan labulen da suka raba ɗakin biyu Kaila ya shigo ya sameta idanunta sun yi jawur taci kuka. Rungume matarshi yayi tsam a ƙirjinshi yana bubbuga bayanta a hankali, sai ajjiyar zuchiya suke saukewa dukkansu. Sai da Shanono ta saisaita kanta suka fito tare ta tsugunna ta gaishe da Rammai. Rammai ko kallonta batai ba.

"Haba Rammai cin fuska fa babu kyau. Kina ji ana gaisheki fa"

"Lafiya sannu ƴar mabarata" Shanono ta sauke kanta ƙasa kawai bata sake cewa komai ba. Kwana ɗaya Rammai tayi a dafe washe gari suka ɗauki hanyar komawa. Su Shanono suka ci gaba da tattalin soyayyarsu da renon cikinsu abun sha'awa. Kafin ciki ya tsufa al'amura su ka soma yi ma su kaila tsanani. Ko ya fita garejin ba'a bashi aikin ma. Komai nashi sai taɓarɓarewa yake yi. Abinci da ƙyar suke samu su ci sau biyu. Dan ma Inno ta shiga taimakonsu ka'in da na'in. Ita dai burinta shine Shanono ta zauna tayi zaman aure ga juna biyu an samu.  Wata rana Shanono bayan ta sallami Kaila ya tafi wajen aiki ta kira dillaliya ta kwashe kayan ɗakinta kab katifa da labulaye kawai Shanono ta bari. Ta ƙirga kuɗi dubu arba'in ta ajjiyesu a gefe. Ragowar kuɗin kuma ta shiga kasuwar ƴan tifa tayo musu cefane harda nama. Tana tsakar gida tana girki kaila ya shigo a galabaice, ya buga ya buga bai samu sisi ba, kuma yasan ya bar Shanono da tsohon ciki shine fa ya dawo, kuma ya tarar da ita a bakin murhu abinci ya kusan tsotsewa. Janshi ɗaki tayi yana shiga yaga katifa a gefe guda kawai komai an kwashe. Kafin yace wani abun ta dunƙulo kuɗi ta aza mishi a hannunshi.

"Kayana na siyar dan ka samu jarin da zaka dinga jujjuyawa zama a haka bazai yiwu ba" Kuka Kaila ya fashe dashi yana ma Shanono godiya. Bayan ta gama rarrashinshi ta zubo musu abinci, suna ci suna hira.

"Yanzu ke wacce sana'a ce kike ganin ya dace in yi Shanono, kece abokiyar shawarata" Numfasawa tayi tace.

"Naga kamar harkar tukuba tana da albarka. Mijin Yaya Use tsire yake gasawa a Tafa, yanzu kuma ya dawo yana gasawa a nan garin, yana samu sosai. Me zai hana ko balangu, ko gashasshiyar kaza ka jaraba yi kaila. In Allah ya dafa sai ka ga asirinmu ya rufu."

"An gama ranki shi daɗe zan tashi yanzu in binciki duk abinda ya dace, da gidan gonar da zan dinga samo kajin cikin rahusa" Sai da ya cika abinci a bakinshi ya fice. Cikin sati guda komai ya kammala har Kaila ya soma gashin kaji. Ana cikin haka Shanono ta haifo santalelen ɗanta namiji kyakkyawa mai fuskar fulanin asali. Kaila ya nuna bajinta sosai, ranar suna ya yanka tiƙeƙen rago, yaro aka raɗa mishi suna Sani ƴan Lafia da ƴan Wudil duk sun zo an cika sosai. A wajen sunan ne Rammai ta ga Inno da nata goyon itama. Shanono ta sha habaici da shaguɓe sosai a wajen dangin Rammai. Auduga tasa ta toshe kunnenta. Ko ragon sunan sai da Rammai ta rabe shi tas bata barma mai jego ko tsoka ɗaya ba, nanma Shanono ta jure har aka watse kowa ya koma gidanshi lafiya. Ta ɓangaren kasuwancin Kaila kuma Allah ya sanya mishi nasibi sosai. Kullum sai ya ƙara adadin kajin da yake gasawa, Shanono mai jego kuwa kullum sai ta ci rabin kaza da tea mai kauri irin na teburin mai shayi. Cikin ikon Allah Kaila ya samu rufin asiri sosai, yanzu kam yafi ƙarfin ci da sha a gidanshi, ciniki yake ɓarjewa sosai dan ya bala'in iya gashi. Yaji kuma Rammai ke turo mishi asa a mota, irin dakan buzayen nijar kunsan suma sun ƙware wajen gashin naman raƙumi. Sani na wata biyar Shanono ta samu ciki na biyu. A lokacin Kaila ya ɗan soma sauya mata amman ba sosai ba, ya ɗan soma ƙorafi kan ƙazanta da kuɗin cizo da suke hana shi bacci. Amma sama_sama yake yi da ta bashi haƙuri tace zata sa magani shikenan. Cikin Shanono na wata bakwai Kaila ya sai fili a filin sukuwa unguwar masu arziki. Shanono ta taya shi murna sosai, ta kuma yi mishi adda'a. Kamar wasa wata na gaba suka kwashi bulo shi da Shanono su ka kai filin nasu in da masu aiki zasu kewaye mishi filin. Anan Kaila ya nuna ma Shanono zanen gidaje kyawawa yace ta zaɓi wanda yai ma ranta sikari, ta zaɓa tana murna. Shima Kaila na murnar samun muhalli, tare suke kai bulo filin nasu, har ma Shanono ta yo ma masu aikin girki su wuni a wajen abinsu. Haka rayuwar wannan ma'aurata taci gaba da gudana. Allah cikin ikonshi sai akaima Kaila tayin wani gida a layin ɗan maraya, ganin sauƙi da kyan gidanne yasa Kaila ya roƙi abokinshi ya ciyo mishi bashin banki da sunan shi abokin tunda yana ajjiya a bankin, ya kuwa ci sa'a banki suka bashi iya adadin kuɗin da zasu isheshi ya sai wannan gida su Shanono suka koma cikin gidan a nan suka tarar da Sabira lokacin ta yaye Mustapha shine kaɗai yaro a gabanta, Sabira ta taimaki Shanono a rayuwa. Dawowarsu wannan unguwa shine mafarin shigan shanono matsala. Tun daga nan bata sake gane kanshi ba sam shigowar Hajiyayye rayuwarshi kenan, a haka Amadudu ya dawo gidan da zama da iyalinshi Hindatu. Shanono da gidan mijinta bata da dama ko ikon fitowa tsakar gida Hindatu ta dinga zubar da maganganu marasa daɗi tana shewa kenan. Farin ciki ɗaya Shanono take samu in ta leƙa gidan Sabira, ko in Sabirar ta leƙota. Duk abinda Tani ta aikata sai zagi da cin fuska a wajen Kaila. Sani ya kasance yaro mai kuka da fitsari sosai. Nabkin ɗin shi na haihuwa duk sun yayyage, sai dai ta mishi ƙunzugu da tsumma. Da daddare kuma ta barshi haka yasha iska. Kullum kafin gari ya waye ya tsutstsula fitsari babu adadi. Shanono canjawar Kaila sai yasa ta cukurkude ta ƙara ƙazancewa, kuɗin cizo suka sake far mata. A wannan yanayi shanono ta haifu Sulaiman yaron da ko ɗan kanfai Kaila bai siya ma ba kenan. Yana turakarshi yana soyewa a waya Shanono ta haihu. Sabira tace.

"Tani ina kayan jinjiri?"

"Bamu da su Sabira, gashi na wanshi duk sun mutu, kinga kaya uku ne dashi shima" Jim Sabira tayi tace.

"Bari in je in tsinto muku. Ki kira su Yaya Use ki sanar dasu haihuwar. In na dawo sai ki je ki yo wanka" Sabira ta fita ta dawo da kayan jira jirai cikin leda, harda pampas guda tara. Tsab ta shirya yaro su Yaya karime suka zo suka sameshi fes. Shanono na fitowa daga wanka taci karo da Hindatu itama tana tura tsohon ciki. Baki ta taɓe tace.

"Ashe kin sauka Allah ya ɗaiyiba" murmushin takaici  Shanono tayi tace da'ita.

"Ameen" Har zata shiga ɗaki ta jiyo dariyar Kaila a cikin ɗakinshi. Da mamaki ta shiga ɗakin ta sameshi a sanƙare a gado yana waya yana wasa da jikinshi a lokaci guda, idanuwanshi sun yi jawur, sai fitar da nishi yake yi mai sauti. Kai Shanono ta dafe, wasu hawaye suka gangaro kan fuskarta da gudun gaske. 

"Ashe aure yake nema shi yasa ya soma wulaƙantani ni haka, na haihu ashe yana cikin gidannan?" Duk wannan surutun a zuchiyarta take yi. Ko da Kaila ya buɗe idanunshi ya ga shanono a tsaye a kanshi. Ko gezau bai yi ba ganinta baisa ya dena abinda yake yi ba. Itace da taji zuchiyarta na barazanar tarwatsewa ta fice ba shiri tana haki. Sai da jariri ya kwana uku a duniya kafin Kaila ya shigo yai mishi huɗuba ya raɗa ma yaro suna sulaiman. Daga nan sunan shanono ya zama umman Sulaiman a cikin unguwa. Ranar suna shinkafa ce mudi biyu ya zube mata da magi kwara goma sha biyu, mangyaɗa gongoni ɗaya sai kuɗin kayan miya nera ɗari biyu kuɗin gawayi nera ɗari. Shanono ta so ta yi mishi magana amman sai ya daka mata tsawa yace ta bar mishi wajan haka dole ta fice a guje. Abincinnan suka dafa dangin Rammai da suka tawo kuma Hindatu ce ta yi musu girki harda kaji. Shanono taci gaba da shayar da ɗanta, watanshi biyu ta sake samun cikin Shafi'i. Dan Kaila sai yayi wayarshi ta batsa da budurwarshi daga ƙarshe ya lalube Shanono, sai ya biya buƙatarshi yai mata tsaki. Tsiyar da ya tsiro da'ita shine in zai yi kwanciya da'ita sai yace ta shiga bayan gidanshi ta sake wanka, in tayo wankan ya shinshinata yace wari take yi ta sake komawa. Akwai ranar da Kaila ya finciketa yai mata wankan yana dirjeta kamar ya samu bargo yana taskama duwaiwanta duka suna ƙara tas. Haka dai wulaƙance_wulaƙance iri da kala babu wanda shanono bata gani. Ga ciki ga goyo, ga fitsarin kwance da kullum Sani da Sulaiman suke yi. Shanono ba sai ta idasa sukurkucewa ta ƙazance ba. Inno ke bata kuɗin sabulun wanki da ɗan kuɗin ɓatarwa, abinci kam babu laifi Kaila na ajjiyewa. Shanono na haifar shafi'i ta sake samun cikin Amina. A lokacin kaila ko kallon arziki bata samu a wajenshi. In turaka tazo ya ta gazinta da zagin iyayenta kenan. Ranar da Kaila ya sanar mata zai ƙaro aure a ranar ta sintilo ƴarta Amina. A lokacin ɗakin Shanono baya shiguwa tsabar zarni, katifarta yararin fitsari kawai take yi. Wannan yayi kashi a wanke mai, wannan yayi kuka ta tarrasheshi, wancan ya faɗi in yana rarrafe, wannan tana bata nono. Ƴaƴa ko ince gwarne ya haukata Shanono ga fitinar Kaila yasa ta kasance mutum mutumi kawai. Amina na da watanni Kaila yayo Aure, ya auro Hajiyayye mace ƴar gaye da kwalliya, ma'abociyar sa suturun banza, mace mai kwarkwasa da kirsa, makirci kuwa kamar a gidansu aka yanke mishi cibi. Shanono ta tsorata da irin macen da Kaila ya auro mata tsabaragen buɗewar idanunta ɗayan ya haɗe da ɗayan tsabar yagewa. Baiwar Allah ita kam tura cikin Balaraba take yi a lokacin ma, ga Amina na shan nono. Kullum a cikin hidimar yara take, katifar yaran ma watarana bata ko iya samun fito da'ita tsakar gidan haka zata wuni a ciki, kuma janƙam da fitsari. In dare yayi ita da yaran haka zasu haye cikin ruwan fitsarinnan su yi kwanciyarsu, duk inda shanono da yaranta suka gilma zarni da wari suke yi. Shigowar Hajiyayye cikin rayuwar Kaila ya ruguza ƴar ragowar gwamnatin Shanono a zuchiyar Kaila. Yanzu zagi har tsakar gida, ya zageta ya zagi iyayenta, saɓanin da da sai dai ya zageta a ɗaki. Ya raina inno da Baffa sosai, ko da ma Rammai ma haka take a wajenshi. Sau biyu Shanono na tafiya gida ana korota, a na biyun sai da Baffa da inno su kai mata kafirin duka da tsohon ciki, tana dawowa ta haifo ɗiyarta Balaraba. Balaraba na da shekara ɗaya cib Shanono ta haifo Hauwa'u. Hauwa'u. Tana goyon hauwa'u gogan naka ya ƙaro aure. A lokacin arzikinshi yaci uban na da dan Shanono na jin raɗe_raɗin ya buɗe katafaren gidan gona mai cin kaji dubu. Haka dai rayuwar tai ta murzawa, Kaila ya juya ma Hajiyayye baya itama domin ya samu ƴar boko ma'aikaciya. Zuwan Amarya ne yasa Shanono ta ja tsumman rayuwarta ta zama ƴar kallo a gidan. Ha haka ta haifo autanta Salis, wanda yaci sunan mahaifin Amaryar Kaila.  A taƙaice Shanono har gidan yari kishiya tai sanadiyyar shiganta da jego. Hindatu kuma akwai sanda ta taɓa watsa ma Balaraba ruwan zafi duwawun yarinyarnan ya saluɓe. Haka Shanono ta shiga ɗimuwa, gashi bata da wanda zai taimaketa sai Allah, ga tsohon ciki a jikinta lokacin. Sai Inno ce ta karɓa mata Balaraba, ake kaita ana barbaɗa mata maganin gargajiya da ƙyar ƙunan ya warke. Har Balaraba ta warke babu wanda ya buɗi baki yai ma Shanono ya mai jiki, ko Hindatu ta bata haƙuri babu. Zuwan Amarya sai shanono ta koma makaranta sanadiyyar Habiba Bala ƙawar arziki, taci gaba da karatunta cikin aminci. Zuwa wannan lokacin Kaila ya siyar da gidan da suke ya kammale gininshi. Inda aka gina a matsayin na shanono Amaryace ta shiga, Shanono tana gefe kamar yajin ƙosai. 

(SAURAN LABARIN DAI KUN SAN SU DASU MUKA SOMA)

SHANONO:.

Hawayena na share na ɗago kaina na ƙurama Jega idanu. Kuka yake rerawa tamkar ƙaramin yaro   idanunshi sun kaɗa sun yi jawur, jijiyoyin kanshi sun firfito.

Jega wannan shine labarina, na baka labarinnan nawa ba dan komai ba sai dan ka nisanta da rayuwata. Babu soyayya ko Aure a gabana. Iyakar mazajen da na gani a rayuwata ai sun isheni. Ina fatan wuyar da na sha a hannun maza yasa shine sanadiyyar shigata Aljanna. Nasan mutane da dama zasu ce nayi wauta dana kwashe tarihin rayuwata na faɗa ma. Ban yi wauta ba, nayi hakanne domin al'umma su ɗauki darasi, sannan su san irin rayuwar da mabarata suke gudanarwa. Da ace zan samu wani babban matsayi a gwamnatance, abu na farko da zan daƙile shine bara. Kukane yaci ƙarfina dole nayi shiru na ba kuka hakkinshi ta hanyar rerashi kamar yadda Jega yake rerawa.....23

Mun jima muna  rera kuka an rasa wanda zai rarrashi wani. Sai daga baya Jega ya ɗago idanuwanshi da suka rine ya dube ni dasu yace.

"Aishaaa" 

Wani irin yar naji a duk sassan jikina jin Jega ya ambaceni da sunana na asali.

"Ɗago kan ki ki kalleni ƙila zaki karanci gaskiyar abinda ke fitowa daga zuchiyata zuwa kan harshena. Ɗago ki kalleni Aishaa" Kasawa nayi sam, abun mamaki sai naji ina jin kunya da nauyin Jega sosai. Ko dan na fallasa mishi asirin rayuwata ne. Da ƙyar na ɗago na dubeshi.

"Kin yarda da Allah, kin kuma yarda da ƙaddara, kin yarda da ranar tashin ƙimana, kin kuma yarda da cewa bawa bashi da tsumi bashi da wata dabara face abinda ubangiji ya zaɓa mishi?" Idanu na lumshe nace.

Na yarda, duk cikakken musulmi ya kamata ya yarda da hakan." Zama ya gyara yace.

"Ga wata tunasarwa zan yi miki Aishaa

Ibnu Uthaimin R.A yace: " kada ka ƙi duk abinda Allah ya zaɓa maka,domin Allah S.W.T yana zaɓa maka abinda yafi zama Masalaha ne ga rayuwarka, ba tare da ka sani ba. 

Ta yiwu nine maganin dukkannin zubar hawayenki Aishaa. Ni Ahmad in zaki amince in zama miji a gareki da izinin Allah zaki samu farin ciki. Kuma zan rungumi yaranki su zama nawa, duk da nasan abun zai yi musu wani iri. Amman kece zaki siya mun darajata a idanunsu.

Aisha kar ki duba me duniya zata ce miki, ko da wanne idanu zaki kalli mutane. Wannan shi yake kashemu dan ɗan Adam babu ta yanda zaka iya mishi. In a ranki kin gamsu dani ki ɗauka ni alkhairi ne ga rayuwarki. Ni ban biyo ki dan kyanki ba, ko dan iliminki, ko dukiyarki ba. Allah shine shaida kan yadda sonki ya ginu a zuchiyata ta hanyar sauraren zantukanki masu ɗauke da hikima da azanci a ciki. Da zaki bani damar aurenki na yi miki imani da Allah bazan taɓa kusantarki ba har sai kin amince dani. Ko ɗaki bazan haɗa dake ba a bisa dole ko takurawa ba, sai da amincewarki. In ma baki amince ba ni mai biyayyane tare da son abinda kike so. Ni buƙatata abu ɗaya ne shine ki kasance a ƙarƙashin inuwar kulawata, da aurena. Kema ki yi farin ciki a rayuwarki. Amman Kaila yaci amanar ƙauna yayi butulci mai girma. Shine wanda kike shari'a a kanshi in na fahimta ko? Dan naga ya cikaki da kallon soyayya, kuma naga kinsan iyalanshi"

Hakane shine mahaifin su Sani." Idanu ya lumshe yace.

"To yau gashi a hannunki a matsayin mai laifi, ke kuma a matsayin mai son ƙwatoma wacce ya zalunta hakkinta. Ko a iya haka Allah yana sonki Aishaa. Kuma sauran mazajenki da suka kasa duba rashin gatanki su kula dake, suka duba rashin gatan wajen takaki, kina tunanin Allah zai barsu ne? Ai in dai sun zalunceki zasu ga sakaiya, ko a raye ko in an je can. Haka nima in na shigo rayuwarki dan in cuta miki ne Allah zai kawo ƙarshena yai miki sakayya bisa zaluntarki da nayi. Menene ribata, ina da uwa, ina da mata, ina da yara. Suma zan so su samu kyakkyawar rayuwa mai inganci, da aminci. Ban yarda ki soni ko ki amince da aurena a bisa tilas ko tursasawar da su Alhn Sama da umma Habiba su kai miki ba. Na fi so ki amince da aurena a kan kankin karan kan ki, kiji kin samu nutsuwa a zuchiyarki, to ni kuma a shirye nake. In kinji ban kwanta miki a zuchiya ba  na miki alƙawarin sama miki lafiya. Kafinnan zance miki ke jaruma ce. Bazan ɓoye miki ba duk halin da kika tsinci kan ki a ciki su Inno ne suka jefa ki. In mazajenki na da laifi bai wuce kaso talatin cikin ɗari ba. Saba'in ɗin na su Baffa ne. Duk aurenki da kika yi guda ɗaya ne kika yi bisa ga son ranki shine na Kaila. Amman sauran kin yarda kin yi su ne bisa tursasawar su Inno, da gudun yawon bara, da tsangwamar society. Kuma kara zube akai aure ba tare da bincike ba, wanda a addinance bincike a neman aure ya hakakta. Amman dai bawa baya iya tsallake ƙaddarar da Ubangiji ya shinfiɗa a bisa rayuwarshi.  Kiyi haƙuri nasa kin shiga wani yanayi ko?"

Murmushi kawai nayi mishi. Haƙiƙa Jega Allah yayi mishi baiwar iya zance da hikma tamkar babban mutum.

A'a babu damuwa nima sai yau naji tamkar an sauke mun wani nauyi a zuchiyata wanda ya jima da tokareni. Kaine mutum na farko da yasan haƙiƙanin tarihin rayuwata. Babu wanda ya taɓa bani dama ya zaunar dani domin ya ji matsalata ta gidan aure."

"Shekarunki nawa yanzu?" Idanu na zare tambayar tazo mun a bazata sosai.

Shekarata Arba'in da uku a duniya" Kai ya gyaɗa yayi dariya kana yace.

"Ni kuma shekarata Talatin da huɗu a duniya. Kinga ba wani girmata da yawa kika yi ba ma ashe shekara  tara kika bani. To amman kina jin sona a zuchiyarki ko tukunna dai? Ki faɗan gaskiya." Agogo na duba ƙarfe biyu harta gota. Da sauri na miƙe.

Subhanallaah ƙarfe biyu ta wuce ba mu yi sallar azahar ba." Shima miƙewa tsaye yayi yace.

"Har yanzu muna cikin lokacin ta. Kije masaukin ki, nima gida zan nufa yanzu, sai mun yi magana, ko kuma in ce sai mun haɗu gobe a kotu"

Da hannunshi ya buɗe mun mota na shiga, sai da yaga ɓacewar motata shima ya shiga tashi motar.

Tuƙi nake yi amman tunanin maganganun Jega kawai nake yi. Na rasa gane a irin matsayin dana ajjiye Jega. Na duba na hango aibu dai a haka banga wani aibu da yake dashi ba. Dan duk inda namiji mai ƙirar mazan asali ya kai, to Jega ya kai. Aibunshi shekarunshi ne, nayi tunanin shekarun nashi basu kai haka ba, dan ina mishi kallon sa'an Dauda ne ashe abun ba haka bane. Duk da haka yayi mun yarinta har ga Allah. Ni aurennan ne baya gabana, duk kafatanin maza tsoro suke bani sosai wallahi, abunda ya gasu shi ya ji wuta. Ina shiga hotel ban yi wata_wata ba sallah na soma yi tukunna. Kafin nayi odar abinci. Oga Rashid ne ya kira ni muka ɗan taɓa hira ba mai yawa ba kafin daga bisani mu kai sallama.

JEGA:.

Tafe yake ya nufi hanyar jega. Amman zuchiyarshi zafi kawai take yi mishi ainun. Yana mamakin yanda mazan ƙabilar Hausawa suka lalace da zaluntar matayensu. Sun mance aure ibadane kuma sunnar ma'aiki Arrasul Sallallahu alaihi Wasallama, shin ina imanin maza, da tunaninsu ya tafi a wannan zamanin, me yasa suka mayar da mata wasu bayi marasa ƴanci haka? Gaskiya lallai dole Barista ta tsoraci maza, kuma bata da laifi dan ta ƙi yin aure. Amman Auren shine zai fi mata alkhairi fiye da zama babu auren. Ko ba komai zata yarda ba duka maza bane suka taru suka zama ɗaya ba. Har yanzu akwai masu tsoron Allah, da masu kiyaye, ko kare hakkokin aure. Barista gani take Jega yayi mata yarinta, ba dan zuchiyarta bata amince dashi ba. Shi kuma yaro ya ɗauki ɗamarar sauya rayuwa, da tunanin Barista akan mazan ƙabilar Hausawa ƙarfi da yaji. Ya ɗaura ɗamarar sanyaya ruhinta, ta hanyar bata kyautar lokacinshi kacokam. Ya bata farin ciki mai ɗorewa ba irin ɗanɗani haukacin da kaila yayi ma zuchiyarta ba.

Shanono:

Habiba Bala ta iso kamar da awa guda sai ga Sabira itama mijinta ya sauketa a cikin harabar hotel ɗin. 

Ni da Habiba Bala ne muka fita muka shigo da Sabira bayan mun gaisa da Baban Mustapha gaisuwar girma da karamci.  A daren sai da Sabira da Habiba Bala sukai ta bani baki akan amincewa da auren Jega tare da yi mun adda'ar samun nasara a aure na shida. Duk da zuchiyata a cike take tab da taraddadin abinda kaje kazo na dangane da ƙalubalen da zan fuskanta ta ɓangaren dangin Jega da dangin matarshi Khadija. Amman sai Sabira ta tunkuɗe mun wannan tunanin ta hanyar cewa.

"Ko wacce rayuwa ba'a iya rabata da ƙalubale. Auren yaro baya nufin kunyata a idanun duniya, ko ci baya kamar yanda wasu suke gani. Kwanciyar hankali da fahimtar juna shine komai. Sannan ko Oga Rashid kika aura dole ki fuskanci ƙalubale karma kiyi tunanin salin alin zaki rayu. Wallahi ko ƙin yin auren kika yi kika zaɓi zaman ki rayu ke kaɗai in dai al'ummarmu ce babu ta yanda zaki tsira. A tsakanin Oga Rashid da JEGA babu wanda yasan wanda yafi sonki, babu wanda yasan wanda zaifi riƙe ki tsakani da Allah. Tani mune ƴan uwanki baki da kamar mu, ki amince da zaɓinmu ki yarda da shawarwarinmu. In sha Allah zaki yi rayuwar farin ciki. Ke ba yarinya bace abinda za ayi ayi kawai. Yaran ni da Habiba Bala zamu zaunar dasu nayi imani zasu fahimcemu" Haka su kaita bani baki. Suna da girman darajar da bai dace in ta yin musu dasu ba. Ya kamata duk abinda suka bani na shawara in ɗauka, nayi imanin ba zasu cutar dani ba. Sune a tare dani a lokacin da nake a matsayin jagwal. A daren na yi sallah har ƙafafuna sai da suka kumbura, na ɗaga hannu sama na roƙi Allah zaɓinshi har sai da hannuna ya sage. Wallahi na yi kuka da hawaye, na yi kuka mara hawaye agaji nake nema daga wajen Allah buwayi gagara misalin masu misalin duk abun misalin da suke ganin abun musaltuwane. A wajen nayi bacci, kawayena sahibaina suma su ka yi sallar dare domin taya ni riƙon Allah akan in alkhairi ne aurena da Jega Allah ya kaɗe fitintinun da suke ciki.

Washe gari bayan mun karya, mun yi wanka kai tsaye kotu muka wuce sha ɗaya dot a cikin kotun ta yi mana. Kotu ta cika ta batse sosai. Sani da Mustapha ma na ga sun halarci wannan zaman, haka Salima Amaryar Kaila, da dangin Shamwila duk sun hallara. Ma'aikatan gidan yari ne suka shigo da kaila, tare da yi mishi jagora har cikin ɗan akwaku. Idanu muka haɗa dashi, ya faɗa sosai idanunshi sun yi ja sosai. Murmushi na sakar mishi tare da girgiza kaina, ina mishi kallon tuhuma....24

Ayau ashirin da biyu ga watan Afiru wannan kotu mai alfarma zata ci gaba da sauraren ƙarar Malam Kaila, wanda Shamwila ta kawo ƙararshi a bisa dukan shan gishiri da yai mata" Alkairi yayi ɗan rubutu kafin ya ɗago ya dubi ɓangaren lauyoyi yace.

"Lauyoyin da suke da ruwa da tsaki da wannan Shari'ar su soma gabatar da hujjojinsu kotu ta basu dama." Ai zuruf Barista Jamilu Jamil ya miƙe tsaye.

"Sunana Barista jamilu Jamil nine lauya mai rajin kare wanda ake tuhuma. Ya mai girma mai shari'a inaso wannan kotu mai alfarma data bani damar gabatar da iyalan Kaila ɗaya bayan ɗaya a matsayin shaidata ta farko, nagode my lord " Kai na girgiza na lura Barista Jamilu Jamil so yake aita tura shari'arnan har iyayen Shamwila su janye da kansu.

"Kotu ta baka dama, in iyalan kaila suna kusa kotu na son ganinsu dukka" A jere suka tawo su uku reras suka tsaya a cikin ɗan akwakun da ke kusa dana Kaila. Ya kare musu kallo tare da girgiza kai 

"Munaso ku gabatar da kan ku a gaban kotu, da halaƙarku da wanda ake tuhuma" Cewar Barista Jamilu Jamil. Hajiyayye manyan ƙasa ita ta soma magana.

"Ni sunana Binta wacce akafi sani da Hajiyayye, ni matar wanda ake tuhumane" Sai Bilkisa ma ta gabatar da kanta, kafin Salima. Barista jamilu Jamil ya soma da cewa.

"A cikin ku akwai wacce malam Kaila ya taɓa sa hannu ya doketa?" Duk suka amsa da A'a. Sai ya sauya tambayar da cewa.

"Kenan ko dukan Shamwila da yayi ya fusatane ko? Tunda ba madoki bane?

Ina da ja ya mai Shari'a. Lauyan wanda yake kare  wanda ake ƙara ƙoƙari yake ya ɗaura ma matan Malam Kaila magana a bakinsu nagode my lord " Alƙali yace.

"Barista Jamilu Jamil ka kiyaye" Barista yayi murmushi yace.

"Nagode my lord " Kana ya ɗaura da cewa.

"A cikin ku wacece wanda abun ya faru a kan idanunta, sannan menene sababin yin dukan?" Hajiyayye tace.

"Ihu da dambe tutur_tutur na jiyo ina kwance a ɗaki. Domin ni bansan ma Shamwila sun zo ɗibar kaya ba. Shi kanshi Kaila baya garin. Rabon ayi ne yasa ya dawo ya riski su Shamwila. A lokacin da ta yi furucin bana wajen, amman ina wajen sanda yake dukan nata, harda sanda ya bugata da ƙasa.  Kuma dama shi mutum ne mai zuchiya sosai. Da ni da Salima iyakacin abinda muka sani kenan. Bilkisa kuma bayan abun ya faru ne tazo daga Zaria " Barista Jamilu Jamil ya tako zuwa gaban kotu yace.

"Mai girma mai shari'a wannan itace shaidata ta farko. Iyalan malam Kaila sun ba da shaidar bai taɓa dukansu ba. Ita kanta Shamwila kureshi tayi da furucin data furta akan ƴaƴan malam kaila cewar abinda yake yi in Allah ya yarda sai an yi ma yaranshi, ta ambaci su Amina da Balaraba yaran tsohuwar matarshi Tani. Wannan furuci shi ya tunzura malam Kaila izuwa ga dukan Shamwila. Amman bai doketa da niyyar yai mata illaba, tsoratarwane kawai. Muna roƙon wannan kotu mai alfarma da ta sassautama malam Kaila. Nagode my lord " 

"Lauyar wacce take kare masu ƙara tana da abinda zata tambayi iyalan malam Kaila?"

Akwai my lord" Na miƙe cikin girmamawa. Na isa garesu nace.

Malama Hajiyayye kin ce malam Kaila bai taɓa sa hannu ya doke ku ba ko? Amman kin mance da ranar da ya doki uwar manyan yaranshi yai mata duka da ɗanye jego? Ko kin manta lokacin da malam Kaila ya biki da gudu waje yana son ya dokeki har wannan wahalar tai sanadiyyar mutuwar Ɗa a cikin ki, kin manta ne, ko kina son ɓoye ma kotu gaskiya?" 

"Ina da ja my lord. Lauyar wanda su kai kara tana amfanin da yanayi mai tsoratarwa ga iyalan Kaila. Hakan ka iya jefa zukatansu a tsoro su furta kalma ba tare da sun shirya ba" Ɗan dariya nayi, alƙali yace.

"Barista Tani ki kiyaye" Raina take ya ɓaci, cikin ɗaga murya nace.

"My lord iyalan malam Kaila sun san madokine shi, maƙotansu na garin jos unguwar ɗan maraya da suka zauna duk sun san madokine. Tsohuwar matarshi, duka da azabane yasa ta tsallake kan yaranta. Ya taɓa yinƙurin dukan malama Hajiyayye da tsohon ciki. Sai gidan maƙota ta shiga ta ɓuya, dattawan unguwane su kai ta roƙonshi. Uwar gidanshi da ɗanyan jego a jikinta ya farfasa mata baki, kuma dama ya saba dukanta, Hakanne yasa ya doki Shamwila. Ina roƙon wannan kotu da ta duba halin da malam kaila ya saka malama Shamwila a ciki. Yanzu haka jiya akai mata tiyata aka cire yaron daya mutu mata a bayan mahaifa. Har zuwa yanzu Malama shamwila bata san inda kanta yake ba. Ina roƙon wannan kotu data dubi halin da take ciki a ƙwato mata hakkinta. Domin ya zame ma masu hali irin na malam Kaila izna, kuma su kiyayi gaba. Sannan inaso wannan kotu ta bani damar yi ma malam Kaila ƴan tambayoyi, tare da kiran iyayen Shamwila gaban wannan shari'a." Sai da na dire na haɗiyi yawu. Idanu muka haɗa da Baba Rammai da Barira yarshi. Alƙali yace.

"Kotu ta baki dama" Bayan na kira Mahaifiyar Shamwila, da ƙanwarta Hafa, da maƙotansu sun fito sun zayyana ma kotu halin da Shamwila take ciki, da yanda abun ya faru. Sai na Isa gaban kaila wanda ya sauke kanshi yana kuka. Ko gezau banji ba a raina, yayi kalar tausayi sosai da bansan shi bane.

Malam Kaila ko zaka iya faɗa ma kotu gaskiya?" Murya na rawa yace.

"Zan faɗa ma kotu gaskiya. A halin yanzu na fi son a hukuntani wala Allah in rabauta" Ruwan hawaye ya taru a idanuna na kaico.

Shin wannan shine karonka na farko da ka taɓa dukan mace?"

"Ina da ja my lord" Barista Jamilu Jamil ya faɗa a zafafe dan ganin zan kai shi ƙasa. Idanu na runtse hawaye sirara suka gangaro a kumatuna.

"Barista jamilu Jamil ƙorafi bai karɓu ba, dole zai amsa wannan tambaya. Domin da halama malam Kaila baya son wahalar da Shari'a" Ajjiyar zuchiya na sauke harda murmushina. 

Na saba da dukan mace sosai ma. Tsohuwar matata ta sha duka a hannuna. Shi yasa ita kanta Shamwila na doketa. Itama Hajiyayye haƙiƙa na bita da gudu har titi, da ba dan ta faɗa gidan maƙota ba da zan doketa. Na tuba, inaso wannan kotu tai mun afuwa ta dubeni tai mun hukunci dai dai da abinda na aikata, na amsa laifin da ake tuhumata dashi" Idanu na lumshe, cin zarafin da Kaila yai mu na baya ya dinga yawo a ƙwaƙwalwata"

"Ko lauyan wanda ake tuhuma na da abinda zaice?" 

Jiki a mace yace.

"Babu my lord. Sai dai ina roƙon ma malam Kaila sassauci a bisa  rashin wahalar da kotu da bai yi ba. Ai mishi sassauci"

"Wannan kotu ta ɗage sauraron wannan shari'a zuwa watan Satumba, wanda zai zama zaman yanke hukunci. Kotu zata ci gaba da rufe malam Kaila a gidan kaso har zuwa wannan ranar." Guduma ya buga duk kowa ya miƙe tare da haɗa bakin furta.

"Kotu."

Takadduna na tattare, ban kai ga gama tattarewa ba. Jega da Sani suka shiga rigegeniyar kwashe mun. Barista Jamilu Jamil ya iso inda muke yace.

"Congratulations Barista Tani Shanono Naroro." Murmushi na yi nace.

Ina godiya Barista Jamilu Jamil " Kallona yayi tsab yace.

"A karon farko da na taɓa sa Shari'a a gaba banci nasara kenan. A gaskiya na jinjina miki" Dariya kawai nayi na barshi tsaye a wajen. Ina fita na tarar da su Sabira tsaye da Hajiyayye da Bilkisa. Baba Rammai kuma sai kuka take faman shirga ita da su Barira, suna gaban motar da aka fita da Kaila.

"Tani ki yi haquri wallahi ruɗewace tasa na mance da halin duka irin na Kaila " Sani na kalla, bance mishi komai ba ya bar wajen, ya koma can in da Jega yake jingine a motarshi. Na dawo da kallona ga Hajiyayye nace.

Sabida bai taɓa dukan ki ba ba, dole ki mance. Duk dai wanda yayi nagari dan kanshi. Bilkisa ni kam zan wuce, kuma in sha Allah zan kawo muku ziyara kuma zamu dinga waya." Sabira ta yi carab tace.

"Ai har Zaria da Kaduna zamu yo tattaki mu kawo muku goron gayyatar auren Barista da izinin Allah. Ko Habiba Bala?" Suna yi suna dariya Habiba Bala tace.

"Ƙwarai kuwa zamu kawo musu, harda kyautar anko. Allah ya nuna mana zamu ce cikin ƙoshin lafiya " Anan mu kai bankwana da su Bilkisa da Hajiyayye. Baba Rammai kuwa sun ɓace ɓat a cikin kotun. Sani ne ya ja su Hajiyayye a mota, Baban Mustapha kuma ya ɗauki Sabira, ni da Habiba Bala Jega ya tuƙamu har zuwa Kano.

Bayan lokacin da alƙali ya ɗiba na wa'adin dawowa kotu na yi mu ka koma. A lokacin har an sa ranar aurena da Jega, Dauda, da Sani ma an kai kuɗin aurensu, dani dasu duk tare a rana ɗaya za'ayi ɗaurin auren a babban masallaci. Su Amina kuma sun mayar da kawunansu a kan karatu tuƙuru, ni da kaina na umarcesu da cire soyayya a cikin babin rayuwarsu tukunna. 

Alƙali ya yanke ma Kaila zaman gidan kaso na shekaru shida, tare da cin tararshi kuɗaɗe masu tsokar gaske  dan bama shamwila ta rage raɗaɗin jinyar da ta sha, duk da ta warke ta yi sumul, kuma dan ta yafe ma Kaila ne ya samu sassauci. Kaila ya lalace ya rame sosai da sosai, tsufa da furfura ya sake sakko mishi. Wallahil azim banji ko ɗigon tausayinshi a raina ba, domin abinda aka gasa shi ya ji wuta. 

Sai daga baya ne na ke jin labarin Bilkisa ta rabu da Kaila, mahaifinta ya tusata gaba har gidan yari yasa Kaila ya sakar mishi ita. Hajiyayye da Salima ma sun so hakan amman Kaila ya bijire akan sam bazai sake su ba, ko Bilkisa da ya saka fin ƙarfinshi akayi.

BAYAN ƊAURIN AUREN JEGA DA SHANONO, DA SANI DA AMARYARSHI HASIYA, DA DAUDA DA AMARYARSHI  AISHA.

Kaila yayi ƙoƙari kuma yayi kara, ya sai ma Sani da Dauda gida, anan suka saka amarensu. Duk da yana gidan kaso akayi auren amman abokinshi Alh Isa shi ya zame ma yaran makwafin kaila da shi da Amadudu. Bikin ya samu halartar dangi da abokan arziki, Narani da Ta Maulidi ma dasu akayi duk wata shidima. Su Hajiyayye da Bilkisa sun yi mamakin irin mijin dana aura. Wasu suna ganin naci riba, yayin da wasu suke ganin na ci baya. Oga Rashid kuwa fatan alkhairi yayi mun, tare da jinjina ma Jega daya kasashi a fagen soyayya. Tare muka tare da yarana, gidana yana Jega amman ba tare da khadija ba, ko unguwa bamu haɗa ba.

Jega ya cika alkawarin shi kuwa, bai taɓa haɗa ɗaki da ni ba, bai taɓa neman hakkinshi ba, babu raini sai zallar girmama juna. Kuma ya kasance adali sosai. Amman ƴan bani na iya sun yi surutu sosai, musamman Hajiya Kilishi da danginta, wannan  dama na sani babban ƙalubalene da zan fuskanta, ƙila har sai na mutu jama'a zasu dena cewa na yi ma Jega wayo. bayan auren da sati guda sai da Alh Nura ya sake ta, daga baya ne Jega ya je yai bikonta ya dawo da'ita ɗakinta.

Sati biyu da ɗaurin aure muka tafi ƙasar nijer a garin agadez yawon buɗe idanu. Ni naga soyayya a wajen JEGA ashe kaila ɗan koyo ne. Ban taɓa tunanin gidan aure zai karɓeni haka ba. Alhamdulillah na gode Allah da ya haɗani da abokin rayuwa na gaske.

BAYAN WASU SHEKARU:.

Zaune nake hankalina a kwance. Dawowata daga Shari'a kenan, na tarar gidan ba kowa sai Salis da Baba mai aiki, su Balaraba suna makaranta anata fafata karatu, su Sulaiman ana ajin ƙarshe a jami'a. Wayar Sani ce ta shigo wayata. Dariya na yi sai da na ɗaga wayar na yi sallama kana na nufi bedroom ɗina.

"Ummana kin dawo ne, ko har yanzu kina chamba?"

A'a nadawo Sani, ina Takwarata ban jiyo ɗuriyarta ba, ya mai jego?" Dariya yayi mun yace.

"Tana ɓarayin Yaya Dauda, taje wajen Takwararta. Umma kince zaku zo ke da Abba da su Amina. Mun shirya tsab ke muke saurare, baki taɓa zuwa gidanmu ba"

"To Sani zarya zan ta yi muku a gidan, bacin Indo ma tana tare daku, ga su Inno da Ige da suke yawon zuwar muku yanzun ma dan jikana zan tawo, tunda Takwarorina su a gaban iyayen matanku aka haifesu. Zamu tawo Abbansu Salis nake jira bai shigo ba, suma su Amina basa gida, da zaran sun shigo zamu kamo hanya ai babu nisa. Habiba Bala ma zasu tawo mu haɗu duka" Sani murna ta cika shi yace.

"Umma ki mana alƙalancin wannan shari'ar ni nace ma Yaya Dauda a ɓarayina zaku sauka, shi kuma yaƙi. Tun safe Hasiya taketa toye toye ban barta ta huta ba. Yanzu ma su Inno nake son zanje in ɗakko. Baba ma yace zai zo na mance ban faɗa miki ba amman bai san da zuwan naku ba gaskiya"'

Numfashi na ja nace.

"Alƙalancina shine duk wanda ya riga zuwa tarar motarmu, to ɓarayinshi zamu sauka. Shine kawai. Ga su Amina ina jiyo ɓuruntunsu a ɗakinsu, kaga sai anjima" Ban jira me zai ce ba na kashe wayata, dan in Sani ne bai ƙi mui ta wayarnan har mu isa gidanshi ba. Ban fito ba sai da na sabunta wanka na cakare da sabon leshin da Jega ya ɗinka mana waccan sallar data wuce dani da Khadija, to ni ban sa nawa ba sai yau, dan lokacin bani da ishasshiyar lafiya ma. Takalmi da jaka, da mayafi na zaro kalan fulawowin jikin leshin, na ɗan murja humra mai sauƙi ƙamshi wanda zaka iya fita zuwa unguwa da'ita ba tare da wani namiji ya shaƙi kamshinka ba. In kuma mace ƴar uwarka ta iso daf da kai zata shaƙi iska mai sanyi tattare da kai, na musamman ne MRS BUKHARI B4B GIDAN ƘAMSHI ta haɗa mun aka turo mun tun daga port ya iso har Jega. ( Ina kira ga mata mu kula da tsabtar jikkunanmu, mu kula da aske wajejen daya dace in gashi ya fito za'a aske akan kari. Ƴar uwa ko baki da turare ki samu lemun tsami ki dinga goge hammatarki dashi zaki kasance cikin tsabta da yanayi mai daɗi. Ni MRS BUKHARI B4B GIDAN ƘAMSHI kuma na miki alƙawarin ko ɗari biyar ce dake zaki samu turaren humrata mai kama jiki, in ɗari biyu ne dake zan baki. Wallahil azim in kin san baki da kuɗi kina son gyara ki neme ni zan baki kyauta in dai kinsan baki da hanyar samun kuɗi.) 

Fitowata daga ɗakina kenan na jiyo dirin motar mai gidan. Su Amina suka fito da sauri mu ka ci karo.

"Wow Ummanmu kin yi kyau. Wannan kwalliyar su Yaya Sani ne ummana ko na Abbanmu ne?" Cewar Amina tana yi tana dariya. Nima dariyar nayi.

Ina su Sulaiman basu dawo ba? Suna son samu latti, gashi har Abban Salis ya dawo" Balaraba tace.

"Yaya Sulaiman yace zasu wuto can gidansu Yayan mu wuce kawai ko Anty Amina?" Amina tace.

"E haka suka ce momy shi da Yaya Shafi'i. Muna cikin tattaunarwan sai ga Jega ya shigo da sallama, a guje Salis ya isa gareshi. Tsugunnawa yayi ya rungumeshi tsam a jikinshi. Su ummi karama kuma yaran Khadija suka nufo ni suna gaisheni. Nima rungumarsu nayi ina jin son yaran kwatan kwacin yanda nake jin motsin son Abbansu. Idanu muka haɗa ya lumshe mun idanunshi da ganinshi zuchiyarshi cike take tab da muradina, alƙawarin da yayi mun ne kawai yake hanashi kawo kanshi gareni. Amman inaji a yau ni Shanono a shirye nake tsab in ba mijina kaina. Tsawon wannan shekarun ta'amali na dinga yi da kayan gyaran jiki, dangin gyaran fata da ƙamsasa gidana da jikina da kaya haɗin Kanuri ingantacce wanda MRS BUKHARI B4B GIDAN ƘAMSHI ta haɗa mun, da wasu irin shu'umomin humrori masu sirrin ƙamshi da tasiri a zuchiyar mai gida. ( 08179523215 domin mallakar naki sai ku tuntuɓeta) da kuma magungunan mata domin tado da komaɗar jikina. Na sha magungunan nagartaccen kamfanin GHT wanda na sissiya a hannanu Maman Amal Kano. ( Ga number ta ga duk mai buƙatar kayan gyara na kamfanin GHT0703 777 8458)  Kayan magungunan mata kuwa tafiyayyune suma tun daga Yobe wajen fara mai farar aniya Ramlex (07069722234 ga number ta ga masu buƙatar magungunan mata masu inganci)  

"Ranki shi daɗe Baristar baristoci" Na ji muryar Jega ta doki salansar kunnuwana. Bansan ya iso kaina ba, na shagaltu da tunani tare da taraddadin yanda zan buɗe jikina a gabanshi, da hasashen yanda zai yi rub da ciki a ruwan cikina.

Yauwa barka da shigowa yaya kasuwar, ya Khadija ta wuni?" Sai da ya lumshe idanunshi ya buɗe a hankali kana yace.

"Tana lafiya. Tace in gaisheki, ga su Ummi zamu tafi tare. In kun shirya mu je mota. Sulaiman yayi mun waya zasu wuce gidan su Sanin daga Kasu in sun gama ɗaukar karatu tunda dai da mota a hannunsu." Yana idasa zancan nashi ya karɓi jakata ya ja hannun Salis, su Amina suka mara mishi baya suka barni a tsaye. Sai da na ja numfashi kafin na biyo bayansu sukuku. Ni dai har motar mu ta tsaya a ƙofar gidansu Sani bani da nutsuwa sam ganin Sani ne yasa na yi murmushi. Shi kuma sai gwalo yake yi ma Dauda sabida ya rigashi zuwa marabtarmu. Ina fitowa na hango su Yaya Use da Habiba Bala goye da ɗiyarta. Da fara'a na isa wajensu ina dariya. Raɗa Habiba Bala tayi mun tace.

"Wallahi ƙawata kin more miji ɗan gaye. Kinga yanda mai gidanki ya haɗu kuwa? Da gani kina rayuwa cikin farin ciki" Dariya mu ka saka harda tafawa Yaya Karime tace.

"In kun haɗu sai kun taɓa gulma dan ma Sabira na Umara da kuna nan kun kacame" Da dariya Yaya Use ta bimu kawai, amman bata ce damu uffan ba. Cikin gidan muka shige a nan muka tarar da su Baffa da inno, kaila da su Hajiyayye da yaransu su Samira. Su Shafi'i ma mun iso. Nan muka shiga gaggaisawa ɗaki ya kacame da hayaniyar gaishe_gaishe. Hasiya mai jego kuma sai binmu ɗaya bayan ɗaya take yi da gaisuwa, Hakama A'isha matar Dauda. Takwarorina kuma ta wajen Sani na jikina, ta wajen Dauda na jikin Kaila.

"Malama Tani ai lokacin da kuka dawo daga umara da su inno munso ni da iyalan mu zo mui muku sannu da dawowa, Allah ne bayyiba ya bayan rabuwa?" Kaile ne ke magana dani cike da tsantsar kulawa gami da girmamawa,ga kunyata da Allah ya jarabceshi dashi, dan ko haɗa idanu kaila sam baya yarda muyi. Ya sake tsufa gemunshi duk furfura, gaye dai har yanzu yananan ga sa tabarau da agogo.

Allah sarki ai komai sai Allah yayi. Yanzu ba gashi jikanmu ya haɗamu ba? Na ƙarashe jancan ina mai dariyar manyan mata. A sace na kalli Jega ni kawai yake kallo ƙur, nai maza na sauke kaina ƙasa Habiba Bala ta miƙe tace.

"To yanzu sai a soma gabatar da abinci ko Amina da Balaraba, da Samira maza a soma fito da abinci, mu je in taya ku Antis ɗin naku su huta sun sha aiki." Habiba Bala tai ta taya su fito da abincina iri da kala. Nan mu ka ci mu ka sha, akayi addu'o'i sosai. Kaila yayi mana nasiha akan rayuwa, Jega kuma yayi mana nasiha akan haƙuri da kuma zumunci. Bamu mu ka bar gidannan ba sai wajajen biyar na yamma. Su Yaya karime motar su Sulaiman suka shiga zasu je gidana su kwana. Su inno kuma anan muka barsu, Habiba Bala kuma su Amina suka shiga motarta, Kaila ya tusa su Hajiyayye zuwa tashi motar. Sai fara'a Kaila yake yi. Ni kuma motarmu daga ni sai gogan naku ( ummu naheeba ana magana) Sai da mu ka ɗau hanya sosai sannan yace.

"Menene yake damunki, na lura bakya cikin nutsuwa yanda ya kamata. Duk da kasancewar wannan gamayyar ƴan uwan ya wanke miki damuwarki, amman inason sanin matsalar dan Allah menene? Kinsan na miki alƙawarin jiɓantan dukkan lamarinki ko?" Idanu na lumshe bana son haɗa idanu dashi ma kunya nake ji Allah shine shaidata.

Babu komai mai ka gani?"

"Damuwa da tunani akan fuskarki kyakkyawa" Ɗan dariya nayi nace..

Buba damuwa bana dai jin daɗin jikin nawa ne, amman yanzu na warware"

"Subhanallaah meke damunki? Asibiti ya kamata mu je ai " Ya shiga ƙoƙarin sauka akan titi, da ƙyar na lallaɓashi ya haƙura muka nufi gida. Duk a gajiye muka shiga gidan, ɗakinshi ya ƙule mu kuma ya barmu a falo muna ta zabga hira, yara kuma suna ɗakinsu.

"Oh Rayuwa Tani wai yau wannan gidan aurenki ne jibeki yanda rayuwarki ta yi kyau kamar ma ba ke ba. Muma albarkacinki mun samu ilimin addini, tsabta daidai gwargwado." Murmushi nayi nace.

"Ai Yaya Use babu abinda zance da Habiba Bala sai dai kawai in ce Allah ya biyata. Duk ta hannunta komai ya faru" Dariya Habiba Bala uwar tsokana tayi tace.

"Ga miji santalele kina tsohuwa na baki" Duk muka kwashe da dariya harda tafawa. 

Bayan mun yi isha, Habiba Bala ta shigo ta same ni a ɗakina ina zaune a gaban mirror ina shafa Humrar matan aure, ga turaren shafawa a ƙasan mara na kwanciya na ɗakko, ga gaushina a kunne a cikin kasko.

"Ƙawata ana shirin zuwa turakane, naga kamar mai gidan a gidanki yake ko? Shegiya ƙawata ashe kun yi maja shine babu ko labari" Kunya ta rufeni sosai da ƙyar na mallaki kaina nace.

Wallahi yau ne ranar farko da zan kai mishi ziyara ɗakinshi. Kinsan bana ɓoye miki komai. A hakanma ni ji nake kamar in fasa"

"A'a karki fasa niyyarki ta alkhairi Shanono. Yaronnan duk wani kawaici da juriya ya nuna. Kallo yake miki irin na mayataccen zaki. Ko ɗazu ina kura da irin kallon da yake miki. Ki kula mun da yaro yanda ya dace kinji ko? Dan ubanki ni fa surukarki ce bakya girmamani" Harara na zabga mata muna dariya dukkanmu. Duk wani shiri na yi shi tsab. Habiba Bala ce ta zaɓa mun wata farar rigar bacci mai mugun silɓi iyakarta cinyata.

”ƙawata ki daure na yaune kawai kunyar da zaran kun yi maja magana ta ƙare. Ga wani sirri zo kiji" Kunne na bata ta raɗa mun. A guje na fita dan kunya. Hijabine har ƙasa a jikina na nufi ɗakin Jega gabana na ta faɗuwa. A hankali na tura kofar ɗakin na shiga. A tsaye na sameshi babu komai a jikinshi 

  Yana shafa mai. Da dukkan halamu daga wanka ya fito. Da sauri na kawar da kaina, shima yayi maza ya ɗaura towel a ƙugunshi.

"Yi haƙuri dan Allah bansan zaki shigo ba" A daburce nace.

Babu komai ai" Sai na shigo nai ma kaina masauki a bakin gadonshi. Zama yazo yayi a kusa dani dab.

"Yau ziyarace aka kawo mun da daddarennan ƴan mata na?" Sigar da yayi maganar siga ce mai tada ko wacce tsiga ta jiki. Da ƙyar na jawo numfashi nace.

 Na yi laifi, ko karambanin kawo ziyarar ko?" Nima a tausashe nayi maganar ina lumshe idanuna kamar yadda Habiba Bala ta koya mun. Da sauri naga ya matsa daga kusa dani.

 Lafiya me ya faru ka matsa?" Na tambayeshi a rikice.

 "In ina shaƙar daddaɗan ƙamshinki. Zan iya yi miki aika_aika. Kin ga yin hakan karya alƙawarine. A duk lokacin da na shaƙi wannan ƙamshin naki kasa mallakar kaina nake yi, ki yi haquri " Ajjiyar zuchiya na sauke nace.

 "Ashe yau a ƙasa zaka kwanta, dan kwana nazo na yi muna hira" Ƙur ya kalli tsakiyan Idanuna. Ni kuma da ƙyar nayi yaƙi da zuchiyata na miƙe tsaye kunya kamar zata halakani na zare hijabin ya faɗi ƙasa. Runtse idanuna nayi tsam.

 Yau na mallaka maka gangar jikina da zuchiyata. Zuchiyata ta gamsu da irin soyayyar da kake yi mun. Na baka damar jin ɗumina, da ɗanɗanon yawuna" Duk wannan maganar da nake yi na kasa buɗe idanuna sam, bazan ma iya bane. Jiyo motsin kusantoni da yake yi, sai na ji kamar in ruga da mugun gudu dan kunya. Ƙuguna ya riƙe ya manna jikinshi da nawa. Dani da shi mu ka sauke wawuyar ajjiyar zuchiya. Wani abune yaketa faman yawo a duk illahirin jikina.

 "Buɗe idanunki ƴar Aljanna ki kalli mijinki. Bazan taɓa iya kusantarki kina jin nauyina ba, ko kina ganin na yi miki yaro ba" Hannuna ya kama ya kai in da ban yi zato ba.

 "Kin ji ni ba yaro bane, buɗe idanki ki kalli Idanuna umarnine" Hawayene suka shiga sulalowa a kumatuna, na farin cikine, ko na tsoro ne, ko na kunya ne ban tantance ba. Na fi minti uku kafin na buɗe idanuna, idanuwanmu suka sarƙe ana juna. Banyi aune ba na ji yaima labɓana riƙon alewar yara. Daga haka bazan iya furta kalma ba. Wallahil azim bansan haka mu'amular aure take da daɗi da tsayawa a zuchiya ba sai a wannan dare. Jega ya kaini fagen da ban taɓa mafarkin akwaishi a duniya ba. Sonshi ya nunku marar adadi a zuchiyata, girmanki ya ɗarsu a zuchiyata, na dena mishi kallon ƙaramin yaro. Ya koma babban mutum a idanuna...

Alhamdulillah..

ƘARSHE

ANAN IYAKAR WANNAN LABARIN ZAI DAKATA.

INAI MA MASOYANA DA MASOYAN SHANONO FATAN ALKHAIRI MARAR ADADI 

HAƘIƘA SANADIYYAR WANNAN LITTAFI NA GA SOYAYYA A WAJAN MASOYA.

SANADIYYAR WANNAN LITTAFI NA HAƊU DA MANYAN MUTANE SUN SHIGA CIKIN RAYUWATA.

SAI MUN SAKE HAƊUWA A SABON LITTAFINA WANDA ZAI ZO MUKU A GABA.

KUMA DA YARDAR ALLAH ZAKU KU JI DAƊINSHI FIYE DA WANNAN WANDA KIKA GAMA.

INA MAI BA MASOYAN RUBUTUNA HAƘURI ZAKU ƊAN JINI SHIRU NA WASU LOKUTAN DA NI KAINA BANSANI BA. ZAN ƊAN JE HUTU MAI TSAWO SAKAMAKON CIWON IDANU DA YA SAKA NI A GABA. A YANZU HAKA MA SAI DA TABARAU NAKE IYA GANI DA KYAU.

AMMAN IN SHA ALLAH IN NA TASHI FITOWA ZAN FITO MUKU DA WANI IRIN SALO NA MUSAMMAN MAI CIKE DA WA'AZANTARWA, KAR KU JI SHIRUN YAYI YAWA DAN ALLAH......

